ಇಂಟೆಲಿಜೆನ್ಸ್ ಕ್ವೋಶಿಯೆಂಟ್ , ಅಥವಾ , ಹಲವಾರು ಬುದ್ಧಿಮತ್ತೆಯನ್ನು ವಿಶ್ಲೇಷಿಸುವ ನಿರ್ದಿಷ್ಟಗೊಳಿಸಲಾದ ಪರೀಕ್ಷೆಗಳಿಂದ ದೊರಕಿದ ಸ್ಕೋರ್ ಆಗಿದೆ. ಜರ್ಮನ್ ಭಾಷೆಯ - ಎಂಬ ಪದದಿಂದ ಅಸ್ತಿತ್ವಕ್ಕೆ ಬಂದಿರುವ ""ವನ್ನು ಜರ್ಮನ್ ಮನಶಾಸ್ತ್ರಜ್ಞ ವಿಲಿಯಮ್ ಸ್ಟರ್ನ್ 1912 ರಲ್ಲಿ ಇಪ್ಪತ್ತನೆಯ ಶತಮಾನದ ಆದಿಯಲ್ಲಿ ಬಳಕೆಗೆ ಬಂದ ಆಲ್ಫ್ರೆಡ್ ಬಿನೆಟ್ ಮತ್ತು ಥಿಯೊಡೋರ್ ಸೈಮನ್ರ ಆಧುನಿಕ ಮಕ್ಕಳ ಬುದ್ಧಿಮತ್ತೆಯ ಪರೀಕ್ಷೆಗಳ ಸ್ಕೋರಿಂಗ್ ವಿಧಾನವಾಗಿ ಪ್ರಸ್ತಾಪಿಸಿದರು. "" ಎಂಬ ಪದವು ಇನ್ನೂ ಸಾಮಾನ್ಯ ಬಳಕೆಯಲ್ಲಿದ್ದರೂ, [[ (ಸರಾಸರಿ ) 100, ಮತ್ತು ಒಂದು ನಿರ್ದಿಷ್ಟ ಪಲ್ಲಟ| (ಸರಾಸರಿ ) 100, ಮತ್ತು ಒಂದು ನಿರ್ದಿಷ್ಟ ಪಲ್ಲಟ]]ವನ್ನು 15, ಎಂದೂ ನಿಯಮಿತಗೊಳಿಸಲಾಗಿದೆ, ಆದರೂ ಎಲ್ಲಾ ಪರೀಕ್ಷೆಗಳು ಈ ನಿರ್ದಿಷ್ಟ ಪಲ್ಲಟವನ್ನು ಅನುಸರಿಸುವುದಿಲ್ಲ. ಸ್ಕೋರ್‌ಗಳು ಅನಾರೋಗ್ಯ ಮತ್ತು ಮರ್ತ್ಯತೆ, ಪೋಷಕರ ಸಾಮಾಜಿಕ ಸ್ಥಾನಮಾನ, ಮತ್ತು ಅತ್ಯಂತ ಗಣನೀಯವಾಗಿ ಪೋಷಕರ ಐಕ್ಯೂ ಮುಂತಾದ ಅಂಶಗಳನ್ನು ಅವಲಂಬಿಸಿವೆ. ಇದು ಅನುವಂಶೀಯವೆ ಎಂಬ ವಿಷಯವನ್ನು ಹೆಚ್ಚುಕಡಿಮೆ ಕಳೆದೊಂದು ಶತಮಾನದಿಂದ ತನಿಖೆ ಮಾಡಲಾಗುತ್ತಿದೆ, ಹಾಗೂ ಇದರಲ್ಲಿ ಎಷ್ಟು ಅಂಶ ಅನುವಂಶೀಯವೆಂಬುದರ ಬಗ್ಗೆ ವಿವಾದಗಳಿವೆ ಮತ್ತು ಅನುವಂಶೀಯತೆಯ ಯಾಂತ್ರಿಕ ರಚನೆಗಳು ಇನ್ನೂ ಕೆಲವು ಚರ್ಚೆಗಳ ವಿಷಯವಾಗಿದೆ. ಐಕ್ಯೂ ಸ್ಕೋರ್‌ಗಳನ್ನು ಹಲವಾರು ಅರ್ಥಗಳಲ್ಲಿ ಬಳಸಲಾಗುತ್ತದೆ: ಶಿಕ್ಷಣಕ್ಷೇತ್ರದ ಸಾಧನೆಗಳು ಅಥವಾ ವಿಶೇಷ ಅವಶ್ಯಕತೆಗಳನ್ನು ಊಹಿಸುವ ಸಾಧನವಾಗಿ, ಜನಸಂಖ್ಯೆಯಲ್ಲಿ ಐಕ್ಯೂ ಸ್ಕೋರ್‌ಗಳ ಹಂಚಿಕೆಯನ್ನು ಮತ್ತು ಐಕ್ಯೂ ಸ್ಕೋರ್‌ಗಳು ಮತ್ತು ಇತರ ಸಾಧ್ಯವ್ಯತ್ಯಾಸಗಳನ್ನು ಅಭ್ಯಸಿಸುವ ಸಾಮಾಜಿಕ ವಿಜ್ಞಾನಿಗಳಿಗೆ ಸಹಾಯಕವಾಗಿ, ಮತ್ತು ವೃತ್ತೀಯ ಕಾರ್ಯನಿರ್ವಹಣೆ ಮತ್ತು ಆದಾಯವನ್ನು ಊಹಿಸುವಲ್ಲಿ ಪೂರಕವಾಗಿ. ಹಲವಾರು ಜನಸಂಖ್ಯೆಗಳ ಸರಾಸರಿ ಐಕ್ಯೂವು ಇಪ್ಪತ್ತನೇ ಶತಮಾನದ ಆರಂಭದಿಂದ ಪ್ರತಿ ದಶಕಕ್ಕೆ ಸರಾಸರಿ ಮೂರು ಅಂಕಗಳಂತೆ ಐಕ್ಯೂ ರೇಂಜ್‌ನ ಕೆಳಗಿನರ್ಧ ಭಾಗದಲ್ಲಿ ಏರಿಕೆಯಾಗುತ್ತಿದೆ. ಇದನ್ನು ಫ್ಲಿನ್ ಪರಿಣಾಮ ಎನ್ನಲಾಗುತ್ತದೆ. ಈ ಸ್ಕೋರ್‌ನ ಬದಲಾವಣೆಗಳು ಬೌದ್ಧಿಕ ಸಾಮರ್ಥ್ಯದಲ್ಲಿ ನಿಜವಾದ ಬದಲಾವಣೆಗಳನ್ನು ಬಿಂಬಿಸುತ್ತವೆಯೇ ಅಥವಾ ಭೂತಕಾಲ ಮತ್ತು ವರ್ತಮಾನಕಾಲಗಳ ಪರೀಕ್ಷೆಯ ವಿಧಾನಾತ್ಮಕ ತೊಂದರೆಗಳನ್ನು ಮಾತ್ರ ಬಿಂಬಿಸುವುದೇ ಎಂಬುದರ ಬಗ್ಗೆ ವಿವಾದಗಳಿವೆ. == ಇತಿಹಾಸ == ಮನೋಮಾಪನ ಡಾರ್ವಿನ್‌ವಾದದಿಂದ ಪ್ರಭಾವಿತನಾಗಿದ್ದ ಆಂಗ್ಲ ಫ್ರಾನ್ಸಿಸ್ ಗಾಲ್ಟನ್ ಯುಜೆನಿಕ್ಸ್ ಮತ್ತು ನಂತರ ಸೈಕೋಮೆಟ್ರಿಕ್ಸ್ ಅನ್ನು ಮೇಲ್ವರ್ಗ ಮತ್ತು ಕೆಳವರ್ಗಗಳ ನಡುವಿನ ವ್ಯತ್ಯಾಸಗಳನ್ನು ಅಳೆಯುವ ಸಲುವಾಗಿ ಕಂಡುಹಿಡಿದರು..ಗಾಲ್ಟನ್ ಅನುವಂಶೀಯತೆಯ ಕಾರಣದಿಂದಾಗಿ ಬಿಳಿಯ ಉಚ್ಚವರ್ಗದವರು ಇತರ ಮನುಷ್ಯರಿಗಿಂತ ಹೆಚ್ಚು ಬುದ್ಧಿಜೀವಿಗಳಾಗಿರುವರೆಂದೂ ಬೌದ್ಧಿಕ ಸಾಮರ್ಥ್ಯದ ವಿಷಯದಲ್ಲಿ ಆರೈಕೆಯ ಪಾತ್ರವು ಬಹಳ ಕಡಿಮೆಯಾದ್ದೆಂದೂ ವಾದಿಸಿದರು. ಕ್ಲಿನಿಕಲ್ ಡಯಾಗ್ನಾಸ್ಟಿಕ್ಸ್ ಬಿನೆಟ್ ಆರೈಕೆಗೆ ಹೆಚ್ಚಿನ ಮಹತ್ವವನ್ನು ನೀಡುತ್ತ ಬೌದ್ಧಿಕ ಸಾಮರ್ಥ್ಯವನ್ನು ಹೆಚ್ಚಿಸಿಕೊಳ್ಳಬಹುದು ಎಂದು ವಾದಿಸಿದರು. ನಂತರದಲ್ಲಿ ಬಿನೆಟ್ ಮತ್ತು ಸೈಮನ್ ವಿಶೇಷ ತರಬೇತಿಯ ಅಗತ್ಯವಿರುವ ಫ್ರೆಂಚ್ ಮಕ್ಕಳ ಬೌದ್ಧಿಕ ಬೆಳವಣಿಗೆ ಅಥವಾ ಮಾನಸಿಕ ವಯೋಮಾನವನ್ನು ಅಳೆಯುವ ಸಲುವಾಗಿ ಬಿನೆತ್-ಸೈಮನ್ ಟೆಸ್ಟ್ ಅನ್ನು ರೂಪಿಸಿದರು.. ಬಿನೆಟ್-ಸೈಮನ್ ಕಾರ್ಯಗಳು ವೈವಿಧ್ಯಮಯವಾಗಿದ್ದು ಇವುಗಳ ಉದ್ದೇಶವು ಬುದ್ಧಿಮತ್ತೆಯ ವಿಭಾಗಗಳಲ್ಲಿ ವೈಯುಕ್ತಿಕ ವ್ಯತ್ಯಾಸಗಳನ್ನು ತಟಸ್ಥಗೊಳಿಸುವುದು ಹಾಗೂ ಒಂದು ಸಾಮಾನ್ಯವಾದ ಅಳತೆಯನ್ನು ನೀಡುವುದಾಗಿತ್ತು. ಬುದ್ಧಿಮತ್ತೆಯ ಪರೀಕ್ಷೆ ಯುಜೆನಿಸಿಸ್ಟ್ ಆಗಿದ್ದ ಸ್ಪಿಯರ್‌ಮ್ಯಾನ್ ಬೇರೆಬೇರೆ ರೀತಿಯ ಬುದ್ಧಿವಂತಿಕೆಗಳು ಇರುವುವೆಂಬುದನ್ನು ನಂಬುತ್ತಿರಲಿಲ್ಲ ಮತ್ತು ಅವರು ಸಾಮಾನ್ಯ ಬೌದ್ಧಿಕ ಅಂಶವೊಂದನ್ನು (ಅವರು ಇದನ್ನು ಜನರಲ್ ಇಂಟಲಿಜೆನ್ಸ್ ಎಂದು ಕರೆದರು) ನಿಶ್ಚಿತಗೊಳಿಸುವ ಅನುರೂಪತೆಯ ಫಾರ್ಮುಲಾ ಒಂದನ್ನು ಕಂಡುಹಿಡಿದರು, ಈ ಅಂಶವು ಇಲ್ಲವೆಂದು ಬಿನೆಟ್ ವಾದಿಸುತ್ತಿದ್ದರು.. ಇಂಟೆಲಿಜೆನ್ಸ್ ಕ್ವೋಷೆಂಟ್‌() 1910ರಲ್ಲಿ ಯು.ಎಸ್.ಎಯಲ್ಲಿ ನಡೆದ ಯೂಜೆನಿಕ್ಸ್ ಚಳುವಳಿಯು ಬಿನೆಟ್ ಸೈಮನ್ ಪರೀಕ್ಷೆಯನ್ನು ಅದೇ ವರ್ಷ ಗೊಡಾರ್ಡ್ ಅನುವಾದಿಸಿ ಪ್ರಕಟಿಸಿದ ನಂತರ ಮಾನಸಿಕ ನ್ಯೂನತೆಯನ್ನು ಅಳೆಯುವಲ್ಲಿ ವಿಶ್ವಾಸಾರ್ಹತೆಯನ್ನು ಬೆಳೆಸುವ ಸಲುವಾಗಿ ಬಳಸಲಾರಂಭಿಸಿದರು. ಟರ್ಮನ್ ಎಟ್ ಆಲ್. ಬಿನೆಟ್-ಸೈಮನ್ ಅಳತೆಯನ್ನು ಪರಿಷ್ಕರಿಸಿ ವಿಲಿಯಂ ಸ್ಟರ್ನ್‌ನ ಇಂಟಲಿಜೆನ್ಸ್ ಕ್ವೋಶಿಯೆಂಟ್(..) ಎಂಬ ಮಾನಸಿಕ ವಯಸ್ಸು ಮತ್ತು ದೈಹಿಕ ವಯಸ್ಸುಗಳ ನಡುವಿನ ಅನುಪಾತವನ್ನು ಅಳವಡಿಸಿ ಇದರ ಫಲವಾಗಿ ಹೊರಬಂದ ಸ್ಟ್ಯಾನ್‌ಫೋರ್ಡ್-ಬಿನೆಟ್ ಅಳತೆಯನ್ನು ಸಾಮಾನ್ಯ ಬುದ್ಧಿಮತ್ತೆಯನ್ನು ಅಳೆಯುವ ಸಾಧನವಾಗಿ ಉಪಯೋಗಿಸತೊಡಗಿದನು. ಮೊದಲನೇ ವಿಶ್ವಯುದ್ಧ: ದೊಡ್ಡ ಪ್ರಮಾಣದ ಪರೀಕ್ಷೆಗಳು ಯುಗೆನಿಸಿಸ್ಟ್ ರಾಬರ್ಟ್ ಯೆರ್ಕಿಸ್ ನೇತೃತ್ವದಲ್ಲಿ ಮನಶಾಸ್ತ್ರಜ್ಞರ ತಂಡವೊಂದು ಬೃಹತ್ ಪ್ರಮಾಣದಲ್ಲಿ ಕೆಲಸಗಾರರನ್ನು ವೇಗವಾಗಿ ಅಳೆಯಲು ಮತ್ತು ನಿಯುಕ್ತಿಗೊಳಿಸುವಲ್ಲಿ ಯು.ಎಸ್. ಸೈನ್ಯಕ್ಕೆ ಸಹಾಯಕವಾಗಿದ್ದಿತು. ಅವರು ಈ ಉದ್ದೇಶಕ್ಕಾಗಿ ಎರಡು ತಂಡಕ್ಕೆ ನೀಡಲಾಗುವ ಬುದ್ಧಿಮತ್ತೆಯ ಪರೀಕ್ಷೆಗಳನ್ನು ತಯಾರಿಸಿದರು: ವಿದ್ಯಾವಂತ ಕೆಲಸಗಾರರಿಗಾಗಿ ಆಲ್ಫಾ ಪರೀಕ್ಷೆ ಮತ್ತು ಅನಕ್ಷರಸ್ಥರಿಗಾಗಿ ಬೀಟಾ ಪರೀಕ್ಷೆ. ಅವ್ರು 1,726,000 ನಿಯಮಿತ ಯೋಧರನ್ನು ಯಶಸ್ವಿಯಾಗಿ ಪರೀಕ್ಷಿಸಿದರು. ಆದರೆ ಸಿಂಧುತ್ವ ಪರೀಕ್ಷೆಗೆ ಸಮಯದ ಅಭಾವವಿದ್ದಿತು ಮತ್ತು ಈ ಪರೀಕ್ಷೆಗಳನ್ನು ಮಾಡಲು ಅಗತ್ಯವಾಗಿದ್ದ ಸಿಬ್ಬಂದಿಯ ಸಂಖ್ಯೆಯೂ ಕಡಿಮೆಯಿತ್ತು. ಹಲವಾರು ಅಧಿಕಾರಿಗಳು ಈ ಮನಶಾಸ್ತ್ರಜ್ಞರನ್ನು ನಂಬುತ್ತಿರಲಿಲ್ಲ ಹಾಗೂ ತಮ್ಮ ಉದ್ದೇಶಗಳಿಗಾಗಿ ಸಂಶೋಧನೆ ನಡೆಸುವ ಮತ್ತು ಇದಕ್ಕಾಗಿ ಸಾಂಸ್ಕೃತಿಕವಾಗಿ ಪಕ್ಷಪಾತ ಮಾಡುವ ಪರೀಕ್ಷೆಗಳನ್ನು ಬಳಸುವರೆನ್ನುವ ಆರೋಪ ಹೊರಿಸುತ್ತಿದ್ದರು.. ಕಡಿಮೆ ಪರೀಕ್ಷೆಯ ಅಂಕಗಳಿಂದಾಗಿ ಯಾರನ್ನೂ ಅಧಿಕಾರಿಯ ತರಬೇತಿನಿಂದ ತೆಗೆದುಹಾಕಬಾರದೆಂದೂ ಎಲ್ಲಾ ಬಿಡುಗಡೆಗಳನ್ನೂ ನ್ಯೂನತೆಯ ಸಮಿತಿಯೊಂದರಡಿ ಪರಿಗಣಿಸಬೇಕಾಗಿಯೂ ಆದೇಶ ಹೊರಡಿಸಲಾಯಿತು.. ಇದರ ಫಲವಾಗಿ ಬರೇ 0.5%ರಷ್ಟು ನಿಯುಕ್ತವಾದವರನ್ನು ಸರಿಯಾದ ಮಾನಸಿಕವಾಗಿ ಬೆಳವಣಿಗೆಯಿಲ್ಲವೆಂಬ ಕಾರಣದಿಂದ ಬಿಡುಗಡೆಗೊಳಿಸಲಾಯಿತು, ಆದರೆ ಯರ್ಕ್ಸ್ ಹತ್ತಕ್ಕಿಂತ ಕಡಿಮೆ ಮಾನಸಿಕ ವಯಸ್ಸನ್ನು ತೋರಿಸಿದ ಸುಮಾರು 3% ಜನರನ್ನು ಬಿಡುಗಡೆ ಮಾಡಲು ಇಚ್ಚಿಸಿದ್ದನು. ಇದಕ್ಕೆ ವ್ಯತಿರಿಕ್ತವಾಗಿ ವಾಲ್ಟರ್ ಡಿಲ್‌ನ ನೇತೃತ್ವದ ಮನಸಾಸ್ತ್ರಜ್ಞರ ಇನ್ನೊಂದು ತಂಡವು ಬಿನೆಟ್‌ನಂತೆ ಬುದ್ಧಿಮತ್ತೆಯನ್ನು ವೈವಿಧ್ಯಮಯ ಸಾಮರ್ಥ್ಯಗಳ ಸಂಕೀರ್ಣವೆಂದು ವಿವರಿಸಿದ್ದರು. ಅವರು ವ್ಯಕ್ತಿಗತ ವ್ಯತ್ಯಾಸಗಳ ವಿಧಾನದ ಮೇಲೆ ಒತ್ತುಕೊಟ್ಟರು ಹಾಗೂ ಮಾನಸಿಕ ಲಕ್ಷಣಗಳ ಪರಿಸರದ ಹೊಂದಾಣಿಕೆಗಳನ್ನು ಕ್ರಿಯೆಗಳೆಂದು ಪರಿಗಣಿಸಿದರು. ಇದಾದ ಕೆಲಕಾಲದಲ್ಲಿಯೇ ಅವರು ಸೈನ್ಯಕ್ಕೆ ಸೇರಿದ ವ್ಯಕ್ತಿಗಳನ್ನು ವಿಭಾಗಿಸಿ ಸರಿಯಾದ ಹುದ್ದೆಯನ್ನು ನೀಡುವ ಸಲುವಾಗಿ ಒಂದು ಅಳತೆಗೋಲನ್ನು ಅಭಿವೃದ್ಧಿಪಡಿಸಿದರು ಇದು ಅವರು ತಮ್ಮ ಬುದ್ಧಿವಂತಿಕೆಯನ್ನು ಹೇಗೆ ಪ್ರಯೋಗಿಸುತ್ತಾರೆ ಎಂಬುದರ ಬಗ್ಗೆಯಾಗಿದ್ದು ಅವರ ತಳಪಾಯಮಟ್ಟದ ಬುದ್ಧಿಮತ್ತೆಯನ್ನು ಇಲ್ಲಿ ಪರಿಗಣಿಸಲಾಗಲಿಲ್ಲ. ಸೈನ್ಯವು ಸ್ಕಾಟ್‌ರ ಈ ಸಿಬ್ಬಂದಿವರ್ಗದ ವಿಂಗಡಣೆಯ ಬಗ್ಗೆ ಉತ್ಸಾಹ ವ್ಯಕ್ತಪಡಿಸಿತು. ಯುದ್ಧ ಮುಗಿಯುವ ಹೊತ್ತಿಗಾಗಲೇ ಅವರು ಮಿಲಿಟರಿಯ ಅವಿಭಾಜ್ಯ ಅಂಗವಾಗಿಹೋಗಿದ್ದರು ಮತ್ತು ಸುಮಾರು ಮೂರೂವರೆ ಮಿಲಿಯನ್ ಸೈನಿಕರನ್ನು ವಿಭಾಗಿಸಿದ್ದರು ಮತ್ತು ತಾಂತ್ರಿಕ ವಿಭಾಗಗಳಿಗೆ 973,೮೫೮ ಜನರನ್ನು ನಿಯುಕ್ತಗೊಳಿಸಿದ್ದರು.. ಯುದ್ಧನಂತರ 1929ರವರೆಗೆ ಯುದ್ಧಾನಂತರ ಸೈನ್ಯವು ಯೆರ್ಕೆಸ್‌ನ ತಂಡವನ್ನು ತೆಗೆದುಹಾಕಿದರೂ ಬುದ್ಧಿಮತ್ತೆಯ ಪರೀಕ್ಷಾ ಸಂಶೋಧನೆಯನ್ನು ಮುಂದುವರೆಸಲು ಇಬ್ಬರು ಮನಶಾಸ್ತ್ರಜ್ಞರನ್ನು ನಿಯಮಿಸಿಕೊಂಡಿತು.. ಆದರೆ ಯುದ್ಧಾನಂತರ ಸೈನ್ಯದ ಸೈಕಲಾಜಿಕಲ್ ಪರೀಕ್ಷೆಗೆ ಧನಾತ್ಮಕವಾದ ಪ್ರಚಾರ ದೊರೆತು ಮನಶಾಸ್ತ್ರವನ್ನು ಎಲ್ಲರೂ ಆದರದಿಂದ ಕಾಣುವಂತಾಯಿತು. ಕ್ರಮೇಣ ಮನಶಾಸ್ತ್ರದ ಕ್ಷೇತ್ರದಲ್ಲಿ ಉದ್ಯೋಗಗಳು ಹೆಚ್ಚಿದುವು ಮತ್ತು ಯಥೇಚ್ಚವಾದ ಧನಸಹಾಯವೂ ಒದಗಿತು. ತಂಡ ಬುದ್ಧಿಮತ್ತೆಯ ಪರೀಕ್ಷೆಗಳ ಅಭಿವೃದ್ಧಿ ಮತ್ತು ಬಳಕೆಯು ಪ್ರಾಥಮಿಕ ಮತ್ತು ಮಾಧ್ಯಮಿಕ ಶಾಲೆಗಳು, ವಿಶ್ವವಿದ್ಯಾನಿಲಯಗಳು ಮತ್ತು ಉದ್ಯಮಗಳಲ್ಲಿಯೂ ಕೂಡ ಆಗತೊಡಗಿತು. ಯೆರ್ಕ್ಸ್‌ನ ತಂಡದಲ್ಲಿದ್ದ ಗೊಡಾರ್ಡ್ ತಾವು ದೋಷಪೂರಿತ ತರ್ಕವನ್ನು ಬಳಸಿದ್ದರಿಂದಾಗಿ ಸೈನ್ಯಕ್ಕೆ ನಿಯಮಿಸಿದ 45%ರಷ್ಟು ಜನರ ಮಾನಸಿಕ ವಯಸ್ಸು ಹನ್ನೆರಡು ಅಥವಾ ಅದಕ್ಕೂ ಕೆಳಗಿರುವಂತೆ ಕಂಡುಬಂದಿತೆಂದು ಒಪ್ಪಿಕೊಂಡಾಗ ಇದು ದೊಡ್ಡ ವಿವಾದಕ್ಕೆ ಕಾರಣವಾಯಿತು. ಇದರ ಜತೆಗೇ ಬುದ್ಧಿಮತ್ತೆಯ ಪರೀಕ್ಷೆಯು ಏನನ್ನು ಅಳೆಯಬೇಕೆಂಬ ಬಗೆಗೆ ಯಾವುದೇ ಒಪ್ಪಂದ ಇರಲಿಲ್ಲ ಹಾಗೂ ಅಂಕಗಳಲ್ಲಿನ ಜನಾಂಗೀಯ ವ್ಯತ್ಯಾಸದ ಬಗೆಗಿನ ವರದಿಗಳು ಗಳಿಕೆಯ ಮೇಲೆ ಪರಿಸರದ ಪ್ರಭಾವಗಳನ್ನು ಪರಿಗಣಿಸಲಾಗಿಲ್ಲ ಎಂಬ ಟೀಕೆಗೆ ಕಾರಣವಾದವು.. ಆಧುನಿಕ ಐಕ್ಯೂ ಅಂಕಗಳಿಕೆಯು ಒಂದು ಐಕ್ಯೂ ಪರೀಕ್ಷೆಯ ಹಸೀ ಅಂಕಗಳ ಗಳಿಕೆ ಮತ್ತು ಒಂದು ಸಾಮಾನ್ಯಗೊಳಿಸಲಾದ ಮಾದರಿಯಲ್ಲಿ ಆ ಅಂಕಗಳ ಶ್ರೇಣಿಯನ್ನು ಆಧರಿಸಿ ನೀಡಲಾಗುವ ಒಂದು ಗಣಿತದ ಸ್ತಿತ್ಯಂತರವಾಗಿದೆ. ಆಧುನಿಕ ಸ್ಕೋರ್‌ಗಳನ್ನು ಕೆಲಬಾರಿ "ಡೀವಿಯೇಶನ್ ಐಕ್ಯೂ" ಎಂದು ಕರೆಯಲಾಗುತ್ತದೆ ಮತ್ತು ಹಳೆಯ ವಿಧಾನಗಳ ವಯಸ್ಸಿಗೆ ತಕ್ಕ ಸ್ಕೋರ್‌ಗಳನ್ನು "ರೇಶಿಯೋ ಐಕ್ಯೂ" ಎಂದು ಕರೆಯಲಾಗುತ್ತದೆ. ಎರಡೂ ವಿಧಾನಗಳು ಬೆಲ್ ಕರ್ವ್‌ನ ಮಧ್ಯಭಾಗದ ಹತ್ತಿರ ಬರುವ ಒಂದೇ ರೀತಿಯ ಫಲಿತಾಂಶಗಳನ್ನು ತೋರಿಸುತ್ತವೆ, ಅದರೆ ಹಳೆಯ ಅನುಪಾತದ ಐಕ್ಯೂಗಳು ಹೆಚ್ಚು ಬುದ್ಧಿಮತ್ತೆಯ ಕೊಡುಗೆಯನ್ನು ಹೊಂದಿರುವ ವ್ಯಕ್ತಿಗಳ ಐಕ್ಯೂ ಅಂಕಗಳನ್ನು ಅತಿಹೆಚ್ಚಾಗಿ ನೀಡುತ್ತದೆ - ಉದಾ. Recordsನಲ್ಲಿ ಕಾಣಿಸಿಕೊಂಡ ಮೇರಿಲಿನ್ ವಾನ್ ಸವಂಟ್ಳ ರೇಶಿಯೋ ಐಕ್ಯೂ 228. ಈ ಅಂಕಗಳು ' ಸೂತ್ರವನ್ನು ಬಳಸಿ ಮಾನಸಿಕ ವಯಸ್ಸು ಮತ್ತು ದೈಹಿಕ ಮನಸ್ಸುಗಳ ನಡುವಿನ ಅನುಪಾತವನ್ನು ಬಳಸಿದಾಗ ಸುಸಂಬದ್ಧವಾಗಿರಬೇಕಿತ್ತು (ಆಗಲೂ ಒಂದು ಮಗುವಿಗಷ್ಟೇ), ಗಾಸ್ಸಿಯನ್ ಕರ್ವ್ ಮಾದರಿಯಲ್ಲಿ ಅದು 7.9 ಇದ್ದು ಸರಾಸರಿಗಿಂತ ಅತ್ಯಂತ ಹೆಚ್ಚು ಸ್ಟ್ಯಾಂಡರ್ಡ್ ಡೀವಿಯೇಶನ್‌ಗಳನ್ನು ಹೊಂದಿರುವುದಾಗಿತ್ತು ಮತ್ತು ಇದರಿಂದಾಗಿ ಸಾಮಾನ್ಯ ಐಕ್ಯೂ ಹಂಚಿಕೆಯಿರುವ ಮನುಷ್ಯ ಜನಸಂಖ್ಯೆಯ ಬೃಹದ್ಗಾತ್ರದಲ್ಲಿರುವುದು ಅಸಾಧ್ಯವಾಗಿರುವುದೆಂಬ ತೀರ್ಮಾನಕ್ಕೆ ಬರಬಹುದು. (ನೋಡಿ ಸಾಮಾನ್ಯ ಹಂಚಿಕೆ). Iಇದರ ಜತೆಗೇ ವೆಖ್‌ಸ್ಲರನ ಪರೀಕ್ಷೆಗಳಂತಹ ಐಕ್ಯೂ ಟೆಸ್ಟ್‌ಗಳು 145ರ ಐಕ್ಯೂಗಿಂತ ಹೆಚ್ಚಿನ ಗಳಿಕೆಗಳಲ್ಲಿ ಭೇದವನ್ನು ತೋರಲು ಶಕ್ತವಾಗಿರಲಿಲ್ಲ ಏಕೆಂದರೆ ಸೀಲಿಂಗ್ ಎಫೆಕ್ಟ್ಗಳು ಕಾಳಜಿಗೆ ಕಾರಣವಾದವು. ()ನ ಮುದ್ರಣವಾದಾಗಲಿಂದ, ಹೆಚ್ಚೂಕಡಿಮೆ ಎಲ್ಲಾ ಬುದ್ದಿಮತ್ತೆಯ ಅಳತೆಗೋಲುಗಳು ಅಂಕಗಳಿಕೆಯಲ್ಲಿ ಸಾಮಾನ್ಯ ಹಂಚಿಕೆ ವಿಧಾನವನ್ನು ಅಳವಡಿಸಿಕೊಂಡಿವೆ. ಸಾಮಾನ್ಯ ಹಂಚಿಕೆಯ ಸ್ಕೋರಿಂಗ್ ವಿಧಾನದ ಬಳಕೆಯಿಂದ "ಇಂಟೆಲಿಜೆನ್ಸ್ ಕ್ವೋಶಿಯೆಂಟ್" ಎಂಬ ಪದವು ಗಣಿತದ ಪ್ರಕಾರ ಬುದ್ಧಿಮತ್ತೆಯನ್ನು ಅಳೆಯುವುದೆನ್ನುವಲ್ಲಿ ಅರ್ಥಹೀನವಾಗುತ್ತದೆ, ಆದರೆ ".." ಇನ್ನೂ ಸ್ಥಳೀಯ ಬಳಕೆಯಲ್ಲಿದೆ ಮತ್ತು ಈಗ ಉಪಯೋಗಿಸಲಾಗುತ್ತಿರುವ ಎಲ್ಲಾ ಬುದ್ಧಿಮತ್ತೆಯ ಅಲತೆಗೋಲುಗಳನ್ನು ಉಲ್ಲೇಖಿಸಲು ಇದನ್ನು ಬಳಸಲಾಗುತ್ತದೆ. == ಅನುವಂಶೀಯತೆ == ಐಕ್ಯೂವನ್ನು ನಿರ್ಧರಿಸುವಲ್ಲಿ ಜೀನೋಟೈಪ್ ಮತ್ತು ಪರಿಸರದ ಪಾತ್ರಗಳನ್ನು (ನಿಸರ್ಗ ಮತ್ತು ಆರೈಕೆ) ಪ್ಲೋಮಿನ್ ಎಟ್ ಆಲ್. ನಲ್ಲಿ ವಿಮರ್ಶಿಸಲಾಗಿದೆ. (2001, 2003). ಇತ್ತೀಚಿನವರೆಗೂ ಅನುವಂಶೀಯತಾ ಸಾಮರ್ಥ್ಯವನ್ನು ಮಕ್ಕಳಲ್ಲಿ ಮಾತ್ರ ಪರೀಕ್ಷಿಸಲಾಗುತ್ತಿತ್ತು. ಹಲವಾರು ಅಧ್ಯಯನಗಳ ಪ್ರಕಾರ ಯುನೈಟೆಡ್ ಸ್ಟೇಟ್ಸ್ನಲ್ಲಿನ ಅನುವಂಶೀಯತಾ ಸಾಮರ್ಥ್ಯವು 0.4 ಮತ್ತು 0.8ರ ನಡುವೆ ಇದೆ; ಎಂದರೆ, ಅಧ್ಯಯನವನ್ನು ಅವಲಂಬಿಸಿ ಮಕ್ಕಳಲ್ಲಿ ಕಂಡುಬರುತ್ತಿದ್ದ ಅರ್ಧಕ್ಕಿಂತ ಕೊಂಚ ಕಡಿಮೆಯಿಂದ ಆರಂಭವಾಗಿ ಗಣನೀಯವಾಗಿ ಅರ್ಧಕ್ಕಿಂತ ಮೇಲೇರಿರುವ ಐಕ್ಯೂ ಬದಲಾವಣೆಗಳಿಗೆ ಅನುವಂಶೀಯ ಬದಲಾವಣೆಯೇ ಕಾರಣವೆಂದು ಅಂದಾಜು ಮಾಡಲಾಗಿದೆ. ಇಲ್ಲಿ ಗಮನಿಸತಕ್ಕ ಅಂಶವೆಂದರೆ ಅನುವಂಶೀಯತೆಯ ಸಾಮರ್ಥ್ಯವು ಯಾವುದೇ ಸಂಖ್ಯೆಯಲ್ಲಿ ಅಳತೆಮಾಡಲಾದ ಜನಸ್ತೋಮದ ಜೀನ್‌ಗಳಿಗೆ ಸಂಬಂಧಿಸಿದ ಸಾಧ್ಯವ್ಯತ್ಯಾಸದ ಅನುಪಾತವನ್ನು ಅಳತೆ ಮಾಡುತ್ತದೆ ಎಂಬುದು, ಬುದ್ಧಿವಂತಿಕೆಗೆ ಜೀನ್‌ಗಳ ಕೊಡುಗೆಯ ಪ್ರಮಾಣವನ್ನಲ್ಲ. ಇದರ ಜತೆಗೇ ಗಮನಿಸಬೇಕಾದ ಇನ್ನೊಂದು ಅಂಶವೆಂದರೆ ಬುದ್ಧಿಮತ್ತೆಯ ಮೇಲೆ ಅನುವಂಶಿಕ ಮತ್ತು ಪರಿಸರದ ಪ್ರಭಾವಗಳು ಸ್ವತಂತ್ರವಾಗಿವೆಯೆಂಬುದನ್ನು ಎಲ್ಲೆಡೆಯಲ್ಲಿ ಅಂಗೀಕರಿಸಲಾಗುವುದಿಲ್ಲ, ಅಥವಾ ಜೆರೆಮಿ ಫ್ರೀಸ್ ಹೇಳಿದ ಪ್ರಕಾರ - "ಲೆವೋಂಟಿನ್‌ನ ವಾದಗಳ ಸುಲಲಿತ ಹರಿವು ಕೂಡಾ ಜೀನ್‌ಗಳಿಂದಾಗಿ % ಮತ್ತು ಜೀನ್‌ಗಳನ್ನು ಹೊರತುಪಡಿಸಿ (1 – )% ಎಂದು ಹೇಳುವ ಈ ಅತಿ ಸರಳ ವ್ಯಕ್ತಿತ್ವಚಿತ್ರಣಗಳ ಎದುರು ಐತಿಹಾಸಿಕವಾಗಿ ನಿಲ್ಲಲಾಗಿಲ್ಲ." ಇದರ ಅರ್ಥವೇನೆಂದರೆ ಜೀನ್‌ಗಳು ಪರಿಸರದ ಮೇಲೂ ಪರಿಸರವು ಜೀನ್‌ಗಳ ಮೇಲೂ ಪ್ರಭಾವ ಬೀರುತ್ತದೆ. 0.4 ರಿಂದ 0.8ರ ಪರಿಧಿಯಲ್ಲಿರುವ ಅನುವಂಶೀಯತಾ ಸಾಮರ್ಥ್ಯವು ಐಕ್ಯೂವು ಗಣನೀಯವಾಗಿ ಅನುವಂಶೀಯವೆಂಬುದನ್ನು ಸೂಚಿಸುತ್ತದೆ, ಎಂದರೆ ಒಂದು ಜನಸಂಖ್ಯೆಯಲ್ಲಿ ಕಂಡುಬರುವ ವ್ಯತ್ಯಾಸದ ಯಾವುದೋ ಗಣನೀಯವಾದ ಭಾಗವು ಪಾರ್ಶಿಕವಾಗಿಯಾದರೂ ಜೀನ್‌ಗಳಿಂದ ಉಂಟಾಗಿದೆಯೆಂದು ಅರ್ಥ. ಐಕ್ಯೂ ಪರಿಧಿಯ ನಿರ್ಬಂಧಿಸುವಿಕೆಯ ಪರಿಣಾಮವು ಮ್ಯಾಟ್ ಮೆಕ್‌ಗ್ಯೂ ಮತ್ತು ಸಹೋದ್ಯೋಗಿಗಳಿಂದ ಪರಿಶೀಲಿಸಲ್ಪಟ್ಟಿತು, ಮತ್ತು ಇವರು ಬರೆದ ಪ್ರಕಾರ, "ಪೋಷಕರ ಡಿಸಿನ್‌ಹಿಬಿಟರಿ ಸೈಕೋಪ್ಯಾಥಾಲಜಿ ಮತ್ತು ಕೌಟುಂಬಿಕ SESನ ಪರಿಧಿಯ ಮೇಲಿನ ನಿರ್ಬಂಧವು ಅಡಾಪ್ಟಿವ್- ಸಿಬ್ಲಿಂಗ್ ಅನುರೂಪತೆಯ ಮೇಲೆ ಯಾವ ಪರಿಣಾಮವನ್ನೂ ಉಂಟುಮಾಡಲಿಲ್ಲ.. ಐಕ್ಯೂ." ಇನ್ನೊಂದೆಡೆಗೆ, ಎರಿಕ್ ಟರ್ಕ್‌ಹೀಮರ್, ಆಂಡ್ರಿಯಾನಾ ಹೇಲೀ, ಮೇರಿ ವಾಲ್ಡ್ರನ್, ಬ್ರಯಾನ್ ಡಿ’ಓನೋಫ್ರಿಯೋ, ಇರ್ವಿಂಗ್ ಐ. ಗಾಟೆಸ್ಮಾನ್ ಜೀನ್‌ಗಳು ಮತ್ತು ಪರಿಸರಕ್ಕೆ ಸಂಬಂಧಿಸಿದ ಐಕ್ಯೂ ಬದಲಾವಣೆಯ ಅನುಪಾತಗಳು ಸಾಮಾಜಿಕ, ಆರ್ಥಿಕ ಸ್ಥಾನಮಾನಗಳ ಜತೆಗೆ ಬದಲಾಗುತ್ತವೆಯೆಂದು ತೋರಿಸಿಕೊಟ್ಟರು. ಅವರು, ಬಡ ಕುಟುಂಬಗಳಲ್ಲಿ "7-ವರ್ಷದ ಅವಳಿ ಮಾದರಿ"ಯೊಂದರ ಪ್ರಕಾರ ಶೇಕಡಾ 60ರಷ್ಟು ಐಕ್ಯೂ ಬದಲಾವಣೆಗಳು ಹಂಚಿಕೆಯಾದ ಪರಿಸರವನ್ನು ಆಧರಿಸಿದ್ದು, ಇದರಲ್ಲಿ ಜೀನ್‌ಗಳ ಕೊಡುಗೆಯು ಸೊನ್ನೆಗೆ ಹತ್ತಿರವಾಗಿದೆ ಎಂದು ಕಂಡುಹಿಡಿದರು. ಐಕ್ಯೂನಂತಹ ಲಕ್ಷಣಗಳ ಮೇಲೆ ಅನುವಂಶೀಯ ಪ್ರಭಾವಗಳು ಆ ವ್ಯಕ್ತಿಯ ವಯಸ್ಸು ಹೆಚ್ಚಾದಂತೆ ಕಡಿಮೆಯಾಗುತ್ತಾ ಹೋಗುವುದೆಂದು ಊಹಿಸುವುದು ಸಕಾರಣವಾಗಿದೆ. ಆದರೆ ನಿಜವಾಗಿ ನಡೆಯುವುದು ಇದರ ವಿರುದ್ಧವಾದ್ದು. ಶೈಶವಾವಸ್ಥೆಯ ಅನುವಂಶೀಯ ಸಾಮರ್ಥ್ಯದ ಅಳತೆಗಳು 20%ರಷ್ಟು, ಮಧ್ಯಬಾಲ್ಯದಲ್ಲಿ 40%ರಷ್ಟು, ಮತ್ತು ವಯಸ್ಕರಲ್ಲಿ 80%ನಷ್ಟ್ಟು ಹೆಚ್ಚಾಗಿರುತ್ತದೆ. 1995ರಲ್ಲಿ ನ ": " ಬಗೆಗಿನ ಕಾರ್ಯಾಚರಣಾ ಪಡೆಯು ಬಿಳಿಯ ಜನಸಂಖ್ಯೆಯಲ್ಲಿ ಐಕ್ಯೂನ ಅನುವಂಶೀಯತಾ ಸಾಮರ್ಥ್ಯವು "ಸುಮಾರು .75." ಆಗಿದೆಯೆಂದು ತೀರ್ಮಾನ ತೆಗೆದುಕೊಂಡಿತು. ಎಂಬ 1979ರಲ್ಲಿ ಆರಂಭವಾಗಿ ಹಲವಾರು ವರ್ಷಗಳವರೆಗೆ ಸಾಗಿದ ಬೇರೆಬೇರಾಗಿ ಬೆಳೆದ 100 ಜೋಡಿ ಅವಳಿ ಮಕ್ಕಳ ಅಧ್ಯಯನವು, ಐಕ್ಯೂನ ಶೇಕಡಾ 70ರಷ್ಟು ಬದಲಾವಣೆಗಳು ಅನುವಂಶೀಯ ಬದಲಾವಣೆಗಳೊಂದಿಗೆ ಸಂಯೋಜಿಸಲ್ಪಟ್ಟಿವೆ ಎಂಬ ತೀರ್ಮಾನ ತೆಗೆದುಕೊಂಡಿತು. ಅವಳಿಮಕ್ಕಳಲ್ಲಿನ ಕೆಲವು ಅನುರೂಪತೆಗಳು ಜನನಕ್ಕೂ ಮೊದಲಿನ ಮಾತೃತ್ವ ಪರಿಸರದ ಪರಿಣಾಮವಾಗಿರಬಹುದೆಂಬ ಅಂಶವು ಬೇರೆ ಬೇರೆ ಬೆಳೆದ ಅವಳಿಮಕ್ಕಳ ಐಕ್ಯೂ ಅನುರೂಪತೆ ಏಕೆ ಬಹಳ ಗಟ್ಟಿಯಾಗಿದೆ ಎನ್ನುವುದರ ಮೇಲೆ ಬೆಳಕು ಚೆಲ್ಲುತ್ತದೆ. ಅನುವಂಶೀಯ ಸಾಮರ್ಥ್ಯವನ್ನು ಅರ್ಥೈಸಿಕೊಳ್ಳುವಾಗ ಗಮನದಲ್ಲಿಟ್ಟುಕೊಳ್ಳಬೇಕಾದ ಕೆಲ ಅಂಶಗಳು ಈ ಕೆಳಗಿನಂತಿವೆ: ಹೆಚ್ಚಿನ ಅನುವಂಶೀಯ ಸಾಮರ್ಥ್ಯವಿದೆಯೆಂದರೆ, ಗುಣಲಕ್ಷಣಗಳ ಬೆಳವಣಿಗೆಯಲ್ಲಿ ಪರಿಸರದ ಪ್ರಭಾವ ಇಲ್ಲವೇ ಇಲ್ಲವೆಂದಾಗಲೀ, ಶಿಕ್ಷಣವು ಇದರಲ್ಲಿ ಯಾವುದೇ ಪಾತ್ರವಹಿಸಿಲ್ಲವೆಂದೂ ಅರ್ಥವಲ್ಲ. ಉದಾಹರಣೆಗೆ, ಪದಕೋಶದ ಗಾತ್ರವು ಗಣನೀಯವಾಗಿ ಅನುವಂಶಿಕವಾಗಿದೆ(ಮತ್ತು ಸಾಮಾನ್ಯ ಬುದ್ಧಿಮತ್ತೆಯೊಂದಿಗೆ ಉನ್ನತಮಟ್ಟದ ಅನುರೂಪತೆಯನ್ನು ಹೊಂದಿದೆ) ಆದರೂ ಒಬ್ಬ ವ್ಯಕ್ತಿಯ ಪದಕೋಶದ ಎಲ್ಲ ಪದಗಳನ್ನೂ ಕಲಿಯಬೇಕಾಗುತ್ತದೆ. ಎಲ್ಲ ಪರಿಸರಗಳಲ್ಲಿಯೂ ಸಾಕಷ್ಟು ಸಂಖ್ಯೆಯಲ್ಲಿ ಪದಗಳು ಲಭ್ಯವಿರುವಾಗ, ಅದರಲ್ಲೂ ಅವನ್ನು ಮುಂದುವರಿದು ಕಲಿಯುವ ಆಕಾಂಕ್ಷೆಯುಳ್ಳವರಿದ್ದಾಗ, ಒಬ್ಬ ವ್ಯಕ್ತಿ ನಿಜವಾಗಿ ಕಲಿಯುವ ಪದಗಳ ಸಂಖ್ಯೆಯು ಗಣನೀಯವಾಗಿ ಅವರ ಅನುವಂಶೀಯ ಮನೋಭಾವವನ್ನು ಅವಲಂಬಿಸಿರುತ್ತದೆ. ಯಾವುದೋ ಒಂದು ಅಂಶವು ಅನುವಂಶೀಯವಾಗಿರುವುದರಿಂದ ಅದನ್ನು ಬದಲಾಯಿಸಲಾಗದು ಎಂದು ತಿಳಿದುಕೊಂಡುಬಿಡುವುದು ಸಾಮಾನ್ಯ ತಪ್ಪಾಗಿದೆ. ಹಿಂದೆ ಹೇಳಿದಂತೆ ಅನುವಂಶೀಯ ಗುಣಗಳು ಕಲಿಕೆಯನ್ನೂ ಕೂಡ ಅವಲಂಬಿಸಿರಬಹುದು, ಮತ್ತು ಅವುಗಳ ಮೇಲೆ ಪರಿಸರದ ಪ್ರಭಾವವು ಕೂಡಾ ಉಂಟಾಗಬಹುದು. ಅನುವಂಶೀಯ ಸಾಮರ್ಥ್ಯದ ಮೌಲ್ಯವು ಜನಸಂಖ್ಯೆಯಲ್ಲಿನ ಪರಿಸರಗಳ (ಅಥವಾ ಜೀನ್‌ಗಳ) ಹಂಚಿಕೆಯಲ್ಲಿ ಗಣನೀಯ ಬದಲಾವಣೆಯುಂಟಾದಲ್ಲಿ ಬದಲಾಗಬಹುದು. ಉದಾಹರಣೆಗೆ ಅತಿ ಬಡತನದ ಅಥವಾ ನಿರ್ಬಂಧಿಸುವ ವಾತಾವರಣವು ಒಂದು ಗುಣದ ಬೆಳವಣಿಗೆಯನ್ನು ಕಟ್ಟಿಹಾಕಬಹುದು, ಆಮೂಲಕ ವೈಯುಕ್ತಿಕ ಬದಲಾವಣೆಯನ್ನು ನಿರ್ಬಂಧಿಸಬಹುದು. ಅನುವಂಶೀಯತೆಯ ಬದಲಾವಣೆಯಲ್ಲಿನ ವ್ಯತ್ಯಾಸಗಳು ಅಭಿವೃದ್ಧಿ ಹೊಂದಿರುವ ಮತ್ತು ಅಭಿವೃದ್ಧಿಶೀಲ ದೇಶಗಳಲ್ಲಿ ಕಂಡುಬರುತ್ತವೆ. ಇದು ಅನುವಂಶೀಯ ಸಾರ್ಥ್ಯಗಳ ಬಗೆಗಿನ ಊಹೆಗಳ ಮೇಲೆ ಪ್ರಭಾವ ಬೀರಬಹುದು. ಇನ್ನೊಂದು ಉದಾಹರಣೆಯೆಂದರೆ . ಈ ಅನುವಂಶಿಕ ತೊಂದರೆಯಿದ್ದವರಿಗೆ ಹಿಂದಿನ ದಿನಗಳಲ್ಲಿ ಮಾನಸಿಕ ನ್ಯೂನತೆಗಳು ಉಂಟಾಗುತ್ತಿತ್ತು. ಇಂದು ಇದನ್ನು ಪರಿಷ್ಕೃತ ಆಹಾರವಿಧಾನಗಳನ್ನು ಪಾಲಿಸುವುದರ ಮೂಲಕ ತಡೆಗಟ್ಟಬಹುದು. ಇನ್ನೊಂದೆಡೆಗೆ, ಅನುವಂಶೀಯ ಸಾಮರ್ಥ್ಯವನ್ನು ಬದಲಾಯಿಸದೇ ಇರುವ ಪರಿಸರದ ಪ್ರಭಾವಗಳು ಕೂಡ ಇರಬಹುದು. ಒಂದು ಗುಣಕ್ಕೆ ಸಂಬಂಧಿಸಿದ ಪರಿಸರವು ಸಮುದಾಯದ ಎಲ್ಲ ಸದಸ್ಯರ ಮೇಲೂ ಸಮಾನವಾಗಿ ಪ್ರಭಾವ ಬೀರುವಂತೆ ಅಭಿವೃದ್ಧಿ ಹೊಂದಿದಲ್ಲಿ, ಅನುವಂಶೀಯವಾಗಿ ಯಾವುದೇ ಬದಲಾವಣೆಯಿಲ್ಲದಿದ್ದರೂ ಈ ಗುಣದ ಸರಾಸರಿ ಮೌಲ್ಯದಲ್ಲಿ ಏರಿಕೆಯುಂಟಾಗಬಹುದು (ಏಕೆಂದರೆ ಜನಸಂಖ್ಯೆಯ ವ್ಯಕ್ತಿಗತ ವ್ಯತ್ಯಾಸಗಳು ಹಾಗೆಯೇ ಉಳಿದುಕೊಳ್ಳುತ್ತವೆ). ಇದು ದೈಹಿಕ ಎತ್ತರದ ವಿಚಾರವಾಗಿ ನಡೆದಿರುವುದು ಸುಸ್ಪಷ್ಟವಾಗಿದೆ: ಎತ್ತರದ ಅನುವಂಶೀಯ ಲಕ್ಷಣಗಳಲ್ಲಿ ಏರಿಕೆಯಾಗಿದೆ, ಆದರೆ ಸರಾಸರಿ ಎತ್ತರಗಳು ಕೂಡ ಸಂಖ್ಯೆಯಲ್ಲಿ ಹೆಚ್ಚುತ್ತಿವೆ. ಅಭಿವೃದ್ಧಿ ಹೊಂದಿದ ದೇಶಗಳಲ್ಲಿಯೂ ಸಹ ಒಂದು ಗುಣದ ಹೆಚ್ಚು ಅನುವಂಶೀಯತಾ ಸಾಮರ್ಥ್ಯವು ಒಂದು ನಿರ್ದಿಷ್ಟವಾದ ಗುಂಪಿಗೆ ಮಾತ್ರ ಸೀಮಿತವಾಗಿರುವುದು, ಮತ್ತು ಈ ಗುಂಪು ಇತರ ಗುಂಪುಗಳ ನಡುವಣ ವ್ಯತ್ಯಾಸಗಳ ಮೂಲದ ಮೇಲೆ ಯಾವುದೇ ವಿವಕ್ಷೆಯನ್ನು ಹೊಂದಿರದೇ ಇರಬಹುದು === ಪರಿಸರ === ಐಕ್ಯೂವನ್ನು ನಿರ್ಧರಿಸುವಲ್ಲಿ ಪರಿಸರದ ಅಂಶಗಳು ಮುಖ್ಯಪಾತ್ರವನ್ನು ವಹಿಸುತ್ತವೆ. ಬಾಲ್ಯದಲ್ಲಿ ಸರಿಯಾದ ಆಹಾರಪೋಷಣೆ ಅರಿವಿನ ಬೆಳವಣಿಗೆಯಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ; ಪೋಷಣೆಯ ಕೊರತೆಯು ಐಕ್ಯೂವನ್ನು ಕಡಿಮೆ ಮಾಡಲೂ ಬಹುದು..ಇತ್ತೀಚೆಗಿನ ಅಧ್ಯಯನವೊಂದು ಸ್ತನಪಾನದ ಜತೆಗೇ FADS2 ಜೀನ್ ಆ ತಳಿಯ ’ಸಿ’ ಆವೃತ್ತಿಯನ್ನು ಹೊಂದಿದವರಲ್ಲಿ ಸುಮಾರು ಏಳು ಐಕ್ಯೂ ಅಂಕಗಳು ಹೆಚ್ಚಾಗುವಂತೆ ಮಾಡುತ್ತದೆಂದು ತೋರಿಸುತ್ತದೆ. FADS2 ಜೀನ್‌ನ "" ಆವೃತ್ತಿಯನ್ನು ಹೊಂದಿದವರಲ್ಲಿ ಯಾವ ವ್ಯತ್ಯಾಸವೂ ಕಂಡುಬರುವುದಿಲ್ಲ. ಬಾಲ್ಯದಲ್ಲಿ ಸಂಗೀತದ ತರಬೇತಿಯನ್ನು ನೀಡುವುದೂ ಕೂಡ ಐಕ್ಯೂವನ್ನು ಹೆಚ್ಚಿಸುತ್ತದೆ. ಇತ್ತೀಚಿನ ಅಧ್ಯಯನಗಳ ಪ್ರಕಾರ ತಮ್ಮಲ್ಲಿರುವ ಸಕ್ರಿಯ ನೆನಪುಗಳನ್ನು ಬಳಸಲು ತರಬೇತಿ ಪಡೆದುಕೊಳ್ಳುವುದು ಐಕ್ಯೂ ಹೆಚ್ಚಾಗಲು ಕಾರಣವಾಗಬಹುದು ಎಂದು ಸೂಚಿಸಲಾಗುತ್ತದೆ.. === ಕೌಟುಂಬಿಕ ವಾತಾವರಣ === ಅಭಿವೃದ್ಧಿ ಹೊಂದಿದ ವಿಶ್ವದಲ್ಲಿ, ಕೆಲವು ಅಧ್ಯಯನಗಳ ವ್ಯಕ್ತಿತ್ವದ ಲಕ್ಷಣಗಳು ಸೂಚಿಸುವ ಪ್ರಕಾರ, ನಿರೀಕ್ಷೆಗೆ ವಿರುದ್ಧವಾಗಿ, ಪರಿಸರದ ಪರಿಣಾಮಗಳು ಒಂದೇ ಕುಟುಂಬದಲ್ಲಿ ಬೆಳೆದ ಸಂಬಂಧವಿಲ್ಲದ ಮಕ್ಕಳು(" ") ಬೇರೆಬೇರೆ ಕುಟುಂಬಗಳಲ್ಲಿ ಬೇರಾಗಿ ಬೆಳೆಯುವ ಮಕ್ಕಳಷ್ಟೇ ವ್ಯತ್ಯಾಸಗಳನ್ನು ಹೊಂದಿರಬಹುದು. ಮಕ್ಕಳ ಐಕ್ಯೂ ಮೇಲೆ ಕೆಲವು ಕೌಟುಂಬಿಕ ಪರಿಣಾಮಗಳಿವೆ ಮತ್ತು ಇವು ಸಾಧ್ಯವ್ಯತ್ಯಾಸದ ನಾಲ್ಕನೇ ಒಂದು ಭಾಗಕ್ಕೆ ಕಾರಣವಾಗುತ್ತವೆ; ಅದರೆ ವಯಸ್ಕರಾಗುವಷ್ಟರಲ್ಲಿ ಈ ಅನುರೂಪತೆ ಶೂನ್ಯವಾಗಿಬಿಡುತ್ತದೆ. ಐಕ್ಯೂ ಬಗೆಗಿನ ದತ್ತು ಅಧ್ಯಯನಗಳ ಪ್ರಕಾರ ಹದಿಹರೆಯದ ನಂತರ ದತ್ತುತೆಗೆದುಕೊಳ್ಳಲಾದ ಸಹೋದರ ಸಹೋದರಿಯರು ಐಕ್ಯೂನಲ್ಲಿ ಯಾವ ಸಾಮ್ಯತೆಯನ್ನೂ ಹೊಂದಿರುವುದಿಲ್ಲ, ಅಪರಿಚಿತರಂತಿರುತ್ತಾರೆ (ಐಕ್ಯೂ ಅನುರೂಪತೆಯು ಸೊನ್ನೆಯ ಹತ್ತಿರ), ಆದರೆ ಒಡಹುಟ್ಟಿದ ಸಹೋದರ ಸಹೋದರಿಯರಲ್ಲಿ ಐಕ್ಯೂ ಅನುರೂಪತೆಯು ಸುಮಾರು 0.6ರಷ್ಟಿರುತ್ತದೆ. ಅವಳಿಮಕ್ಕಳ ಅಧ್ಯಯನಗಳು ಈ ಮಾದರಿಗೆ ಪುಷ್ಟಿ ನೀಡುತ್ತವೆ: ಬೇರೆಬೇರೆಕಡೆ ಬೆಳೆಸಲಾದ ಮಾನೋಜೈಗಾಟಿಕ್ (ಸಮಾನರೂಪದ) ಅವಳಿಗಳು ಐಕ್ಯೂನಲ್ಲಿ ಒಬ್ಬರೊಬ್ಬರಿಗೆ ಬಹಳ ಸಮಾನರಾಗಿರುತ್ತಾರೆ(0.86), ಇದು ಒಟ್ಟಿಗೇ ಬೆಳೆಸಲಾದ ಡೈಜೈಗಾಟಿಕ್ (ಸಹೋದರ) ಅವಳಿಗಳಿಗಿಂತ ಹೆಚ್ಚು (0.6) ಮತ್ತು ದತ್ತುತೆಗೆದುಕೊಳ್ಳಲಾದ ಸಹೋದರಸಹೋದರಿಯರಲ್ಲಿರುವುದಕ್ಕಿಂತ ಬಹಳವೇ ಹೆಚ್ಚು (~0.0). ಆದರೆ ಈ ಫಲಿತಾಂಶಗಳು ದತ್ತುತೆಗೆದುಕೊಳ್ಳುವಿಕೆಯೊಂದಿಗೆ ಆಗಾಗ ಸಂಯೋಜಿಸಲಾಗುವ ಸಾಮಾಜಿಕ ಮತ್ತು ಭಾವನಾತ್ಮಕ ಪರಿಣಾಮಗಳ ಮೇಲೆ ಯಾವುದೇ ವ್ಯತ್ಯಾಸವನ್ನುಂಟುಮಾಡುವುದಿಲ್ಲ. === ಹಳೆಯ ಅಧ್ಯಯನಗಳು ಪೂರ್ವಗ್ರಹಪೀಡಿತವೆ? === ಸ್ಟೂಲ್‌ಮಿಲ್ಲರ್ (1999) ದತ್ತುತೆಗೆದುಕೊಳ್ಳುವಿಕೆಯೊಂದಿಗೆ ಸಂಬಂಧಿಸಿದ ಕುಟುಂಬದ ಪರಿಸರಗಳ ಪರಿಮಿತಿಗಳ ನಿರ್ಬಂಧಗಳ ಬಗ್ಗೆ ಕೆಲವು ವಿಷಯಗಳನ್ನು ಕಂಡುಕೊಂಡರು. ದತ್ತು ತೆಗೆದುಕೊಳ್ಳುವ ಕುಟುಂಬಗಳು ಸಾಮಾನ್ಯ ಕುಟುಂಬಗಳಿಗಿಂತ ಸಾಮಾಜಿಕ ಆರ್ಥಿಕ ಸ್ಥಾನಮಾನಗಳಲ್ಲಿ ಸಮಾನವಾಗಿರುತ್ತವೆ ಎಂದು ಸೂಚಿಸುವ ಮೂಲಕ ಅವರು ಹಿಂದಿನ ಅಧ್ಯಯನಗಳಲ್ಲಿ ಹಂಚಿಕೊಂಡ ಕೌಟುಂಬಿಕ ವಾತಾವರಣವನ್ನು ಕಡೆಗಣಿಸಿರುವ ಸಾಧ್ಯತೆಗಳ ಬಗ್ಗೆ ಸೂಚಿಸಿದರು. ದತ್ತು ಅಧ್ಯಯನಗಳಿಗೆ ಅನ್ವಯಿಸಲಾದ ಪರಿಮಿತಿಯ ಪರಿಶೋಧನೆಗಳ ತಿದ್ದುಪಡಿಗಳು ಸಾಮಾಜಿಕ-ಆರ್ಥಿಕ ಸ್ಥಾನಮಾನಗಳು ಐಕ್ಯೂನ ಸಾಧ್ಯವ್ಯತ್ಯಾಸಗಳಿಗೆ ಶೇಕಡಾ 50ರಷ್ಟು ಕಾರಣವಾಗಿರಬಹುದು ಎಂದು ಸೂಚಿಸುತ್ತವೆ. ಆದರೆ, ದತ್ತು ಅಧ್ಯಯನಗಳ ಐಕ್ಯೂನ ಪರಿಮಿತಿಯ ನಿರ್ಬಂಧದ ಪರಿಣಾಮವನ್ನು ಮ್ಯಾಟ್ ಮೆಕ್‌ಗ್ಯೂ ಮತ್ತು ಸಹೋದ್ಯೋಗಿಗಳು ಪರೀಕ್ಷಿಸಿ ಈ ರೀತಿ ಬರೆದರು:" - - [] ". ಎರಿಕ್ ಟರ್ಕ್‌ಹೀಮರ್ ಮತ್ತು ಸಹೋದ್ಯೋಗಿಗಳು (2003), ದತ್ತು ಅಧ್ಯಯನವನ್ನು ತೆಗೆದುಕೊಳ್ಳಲಿಲ್ಲ ಆದರೆ, ಬಡ ಯು.ಎಸ್ ಕುಟುಂಬಗಳನ್ನು ಒಳಗೊಂಡರು. ಇದರ ಫಲಿತಾಂಶಗಳು ಜೀನ್‌ಗಳು ಮತ್ತು ಪರಿಸರಕ್ಕೆ ಸಂಬಂಧಿಸಿದ ಐಕ್ಯೂನ ಸಾಧ್ಯವ್ಯತ್ಯಾಸದ ಅನುಪಾತಗಳು ಸಾಮಾಜಿಕ-ಆರ್ಥಿಕ ಸ್ಥಾನಮಾನಗಳೊಂದಿಗೆ ನಾನ್-ಲೀನಿಯರ್ ರೂಪದಲ್ಲಿ ಬದಲಾಗುವುದನ್ನು ತೋರಿಸಿದವು. ಈ ಮಾದರಿಗಳ ಪ್ರಕಾರ, ಬಡ ಕುಟುಂಬಗಳಲ್ಲಿ ಐಕ್ಯೂನಲ್ಲಿನ ಶೇಕಡಾ 60ರಷ್ಟು ಸಾಧ್ಯವ್ಯತ್ಯಾಸಗಳು ಹಂಚಿಕೆಯಾದ ಕೌಟುಂಬಿಕ ವಾತಾವರಣಕ್ಕೆ ಸಂಬಂಧಿಸಿವೆ ಹಾಗೂ ಇದರಲ್ಲಿ ಜೀನ್‌ಗಳ ಕೊಡುಗೆ ಹೆಚ್ಚೂಕಡಿಮೆ ಸೊನ್ನೆ; ಶ್ರೀಮಂತ ಕುಟುಂಬಗಳಲ್ಲಿ ಈ ಫಲಿತಾಂಶವು ಹೆಚ್ಚೂಕಡಿಮೆ ವ್ಯತಿರಿಕ್ತವಾಗಿರುತ್ತದೆ. ಇವು ಹಳೆಯ ಅಧ್ಯಯನಗಳಲ್ಲಿ ಬರೆ ಶ್ರೀಮಂತ ಮಧ್ಯಮವರ್ಗದ ಕುಟುಂಬಗಳನ್ನು ಮಾತ್ರ ತೆಗೆದುಕೊಂಡಿದ್ದರಿಂದ ಹಂಚಿಕೆಯಾದ ಕೌಟುಂಬಿಕ ವಾತಾವರಣದ ಮಹತ್ವವನ್ನು ಕಡೆಗಣಿಸಲಾಗಿರಬಹುದು ಎಂದು ಸೂಚಿಸುತ್ತವೆ. === ಮಾತೃತ್ವದ (ಗರ್ಭದಲ್ಲಿನ) ಪರಿಸರ === ಡೆವ್‌ಲಿನ್ ಮತ್ತು ಸಹೋದ್ಯೋಗಿಗಳು (1997), ರಲ್ಲಿ ಪ್ರಕಟಿಸಿದ ಮೆಟಾ-ವಿಶ್ಲೇಷಣೆಯೊಂದರಲ್ಲಿ ಹಿಂದಿನ 212 ಅಧ್ಯಯನಗಳನ್ನು ಗಮನಿಸಿದ ನಂತರ ಪರಿಸರದ ಪ್ರಭಾವದ ಬಗ್ಗೆ ಒಂದು ಪರ್ಯಾಯ ಮಾದರಿಯನ್ನು ಮೌಲ್ಯಮಾಪನ ಮಾಡಿ, ಈ ಮಾದರಿಯು ಹಿಂದೆ ಸಾಮಾನ್ಯವಾಗಿ ಬಳಸಲಾಗುತ್ತಿದ್ದ ’ಕುಟುಂಬ-ಪರಿಸರ’ ಮಾದರಿಗಿಂತ ಹೆಚ್ಚು ಕ್ಷಮತೆಯಿಂದ ದತ್ತಾಂಶಗಳನ್ನು ಒಳಗೊಳ್ಳುವುದೆಂದು ಕಂಡುಕೊಳ್ಳಲಾಯಿತು. ಹಂಚಿಕೊಳ್ಳಲಾದ ಮಾತೃತ್ವದ (ಗರ್ಭದ) ಪರಿಸರದ ಪರಿಣಾಮಗಳು, ಸಾಮಾನ್ಯವಾಗಿ ಬಹಳ ಕಡಿಮೆಯೆಂದು ಪರಿಗಣಿಸಲಾಗುತ್ತಿದ್ದು, ನಿಜವಾಗಿ ಅವಳಿಗಳ ನಡುವಿನ ಸಹ-ಸಾಧ್ಯವ್ಯತ್ಯಾಸದ ಶೇಕಡಾ 20ರಷ್ಟು ಮತ್ತು ಒಡಹುಟ್ಟಿದವರಲ್ಲಿ ಶೇಕಡಾ 5ರಷ್ಟಕ್ಕೆ ಕಾರಣವಾಗುವುದು ಮತ್ತು ಜೀನ್‌ಗಳ ಪರಿಣಾಮವು ಇದಕ್ಕೆ ತಕ್ಕನಾಗಿ ಕಡಿಮೆಯಾಗುವುದು, ಅನುವಂಶೀಯತೆಯ ಸಾಮರ್ಥ್ಯದ ಎರಡು ಅಳತೆಗಳು ಶೇಕಡಾ 50ಕ್ಕಿಂತ ಕಡಿಮೆಯಿರುವುದು.ಬೂಶಾರ್ಡ್ ಮತ್ತು ಮೆಕ್‌ಗ್ಯೂ 2003ರ ಸಾಹಿತ್ಯವನ್ನು ಪರಾಮರ್ಶಿಸಿದರು, ಮತ್ತು ಅನುವಂಶೀಯತಾ ಸಾಮರ್ಥ್ಯದ ಪರಿಮಾಣದ ಬಗೆಗಿನ ಡೆವ್‌ಲಿನ್‌ನೀರ್ಮಾನಗಳು ಹಿಂದಿನ ವರದಿಗಳಿಗಿಂತ ಬಹಳ ಭಿನ್ನವಾಗೇನೂ ಇಲ್ಲವೆಂದೂ ಜನ್ಮಪೂರ್ವ ಪರಿಣಾಮಗಳ ಬಗೆಗಿನ ಅವರ ತೀರ್ಮಾನಗಳು ಹಲವಾರು ಹಿಂದಿನ ವರದಿಗಳು ಹೇಳಿರುವುದಕ್ಕೆ ವ್ಯತಿರಿಕ್ತವಾಗಿವೆಯೆಂದೂ ಹೇಳಿದರು. ಅವರು ಈ ರೀತಿಯಾಗಿ ಬರೆದರು: ಚಿಪ್ಯುರ್ ಎಟ್ ಆಲ್. ಮತ್ತು ಲೋಹ್ಲಿನ್ ಜನ್ಮನಂತರದ ಪರಿಸರವು ಜನ್ಮಕ್ಕೆ ಮುಂಚಿನ ಪರಿಸರಕ್ಕಿಂತ ಮುಖ್ಯವೆಂದು ತೀರ್ಮಾನಿಸುತ್ತಾರೆ. ಡೆವ್ಲಿನ್ ಎಟ್ ಆಲ್.ರ ಜನ್ಮಕ್ಕೆ ಮುಂಚಿನ ಗರ್ಭದ ವಾತಾವರಣವು ಅವಳಿಗಳ ಐಕ್ಯೂಗೆ ಕೊಡುಗೆ ನೀಡುವುದೆಂಬ ತೀರ್ಮಾನವು ಗರ್ಭದ ಪರಿಣಾಮಗಳ ಬಗೆಗಿನ ಬೃಹದ್ಗಾತ್ರದ ಸಾಹಿತ್ಯವನ್ನು ಗಮನಕ್ಕೆ ತೆಗೆದುಕೊಂಡಲ್ಲಿ ಬಹಳ ವಿಶೇಷವೆನಿಸುತ್ತದೆ. (1950)ರವರು ಸುಮಾರು 50 ವರ್ಷಗಳ ಹಿಂದೆ ಪ್ರಕಟಿಸಿದ ಸಮಗ್ರ ವಿಶ್ಲೇಷಣೆಯೊಂದರಲ್ಲಿ ಹೆಚ್ಚೂಕಡಿಮೆ ಎಲ್ಲಾ ಅವಳಿ ಜನ್ಮಕ್ಕೆ ಮುಂಚಿನ ಪರಿಣಾಮಗಳು ಒಂದೇ ರೀತಿಯಾಗಿರುವುದಕ್ಕೆ ಬದಲಾಗಿ ವ್ಯತ್ಯಾಸಗಳನ್ನು ಸೃಷ್ಟಿಸಿದವು. 1950ರಲ್ಲಿ ಈ ವಿಷಯವಾಗಿ ಲಭ್ಯವಿದ್ದ ಸಾಹಿತ್ಯವು ಎಷ್ಟು ವಿಶಾಲವಾಗಿತ್ತೆಂದರೆ ಸಂಪೂರ್ಣ ಗ್ರಂಥವಿವರಣ ಪಟ್ಟಿಯನ್ನು ಪ್ರಕಟಿಸಲಾಗಲಿಲ್ಲ. ಇದನ್ನು ಕೊನೆಗೆ 1978ರಲ್ಲಿ 260 ಆಕರಗ್ರಂಥಗಳನ್ನು ಸೇರಿಸಿ ಪ್ರಕಟಿಸಲಾಯಿತು. ಅದೇ ಹೊತ್ತಿಗೆ ಪ್ರೈಸ್ ತನ್ನ ತೀರ್ಮಾನವನ್ನು . 1978ರ ವಿಮರ್ಶೆಯ ನಂತರದ ಅಧ್ಯಯನವು ಪ್ರೈಸ್‌ನ ಕಲ್ಪನೆಯನ್ನು ಬಲಪಡಿಸುತ್ತದೆ. === ಡಿಕೆನ್ಸ್ ಮತ್ತು ಫ್ಲಿನ್ ಮಾದರಿ === ಡಿಕನ್ಸ್ ಮತ್ತು ಫ್ಲಿನ್ ಹಂಚಿಕೊಂಡ ಕೌಟುಂಬಿಕ ಪರಿಸರದ ಅಳಿವಿನ ಬಗೆಗಿನ ವಾದಗಳು ಸಮಯದ ಮೂಲಕ ಬೇರಾದ ಗುಂಪುಗಳಿಗೂ ಅನ್ವಯವಾಗಬೇಕು ಎಂದು ತಮ್ಮ ವಿಚಾರಸರಣಿಯಲ್ಲಿ ವಾದಿಸುತ್ತಾರೆ. ಈ ವಿಚಾರವು ಫ್ಲಿನ್ ಪರಿಣಾಮದ ಮೂಲಕ ಅಲ್ಲಗಳೆಯಲ್ಪಡುತ್ತದೆ.. ಇಲ್ಲಿನ ಬದಲಾವಣೆಗಳು ಜೆನೆಟಿಕ್ ಅನುವಂಶೀಯ ಹೊಂದಾಣಿಕೆಯಿಂದಲೂ ವಿವರಿಸಲಾಗದಷ್ಟು ವೇಗದಲ್ಲಿ ನಡೆದುಹೋಗಿವೆ. ವಿರೋಧಾಭಾಸವನ್ನು "ಅನುವಂಶೀಯ ಸಾಮರ್ಥ್ಯ"ದ ಅಳತೆಯು ಐಕ್ಯೂನ ಮೇಲೆ ಜೀನೋಟೈಪ್ನ ನೇರ ಪರಿಣಾಮಗಳು ಮತ್ತು ಪರೋಕ್ಷವಾದ ರೀತಿಯಲ್ಲಿ ಅಂದರೆ ಜೀನೋಟೈಪ್ ಪರಿಸರವನ್ನು ಬದಲಾಯಿಸುವುದರ ಮೂಲಕ ಐಕ್ಯೂ ಮೇಲೆ ಪರಿಣಾಮ ಬೀರುವುದು - ಈ ಎರಡನ್ನೂ ಗಮನಿಸುವುದರ ಮೂಲಕ ವಿವರಣೆಗೆ ನಿಲುಕಬಹುದು. ಇದರರ್ಥವೇನೆಂದರೆ, ಉನ್ನತಮಟ್ಟದ ಐಕ್ಯೂ ಹೊಂದಿರುವವರು ಅದನ್ನು ಅನ್ನೂ ಹೆಚ್ಚು ಮಾಡಲು ಉತ್ತೇಜಿಸುವಂತಹ ಪರಿಸರದಲ್ಲಿರಲು ಬಯಸುತ್ತಾರೆ. ನೇರವಾದ ಪರಿಣಾಮವು ಮೊದಮೊದಲು ಬಹಳ ಸಣ್ಣಪ್ರಮಾಣದಲ್ಲಿದ್ದರೂ ಕೂಡ ಫೀಡ್‌ಬ್ಯಾಕ್ ಲೂಪ್‌ಗಳು ಐಕ್ಕ್ಯೂನ ಮೇಲೆ, ವಯಸ್ಕರಲ್ಲಿಯೂ ಕೂಡ, ಅತಿ ಬೃಹತ್ ಪರಿಣಾಮದ ಬದಲಾವಣೆಗಳನ್ನುಂಟುಮಾಡಬಹುದು, ಆದರೆ ಈ ಪರಿಣಾಮವು ಉತ್ತೇಜನವು ಮುಂದುವರಿಯದಿದ್ದಲ್ಲಿ ಕೆಲಸಮಯದ ನಂತರ ಅಳಿಯಲು ಆರಂಭವಾಗಬಹುದು (ಈ ಮಾದರಿಯನ್ನು ಹಲವು ರೀತಿಯಲ್ಲಿ ಒಳಗೊಳ್ಳಬಹುದು ಉದಾ. ಸಾಧ್ಯವಿರುವ ಅಂಶಗಳಾದ ಬಾಲ್ಯದಲ್ಲಿ ನೀಡಲಾದ ಆಹಾರ ಪೋಷಕಾಂಶಗಳು. ಇವು ಶಾಶ್ವತವಾದ ಪರಿಣಾಮವನ್ನುಂಟುಮಾಡಬಹುದು). ಫ್ಲಿನ್ ಪರಿಣಾಮವನ್ನು ಎಲ್ಲಾ ಜನರಿಗೆ ಸಾಧಾರಣವಾಗಿ ಹೆಚ್ಚಿನ ಉತ್ತೇಜನವನ್ನು ನೀಡುವ ವಾತಾವರಣದ ಮೂಲಕ ವಿವರಿಸಬಹುದು. ಐಕ್ಯೂವನ್ನು ಹೆಚ್ಚುಮಾಡಲೋಸುಗ ಇರುವ ಕಾರ್ಯಕ್ರಮಗಳು ದೀರ್ಘಕಾಲಿಕ ಐಕ್ಯೂ ಸಾಧನೆಯನ್ನು ಮಾಡಬೇಕಾದರೆ ಮಕ್ಕಳಿಗೆ ಕಾರ್ಯಕ್ರಮದ ಹೊರಗೆ ಅರಿವನ್ನು ಹೆಚ್ಚಾಗಿ ಬೇಡುವ, ಆಮೂಲಕ ಕಾರ್ಯಕ್ರಮದಲ್ಲಿದ್ದಾಗ ಐಕ್ಯೂ ಗಳಿಕೆಯನ್ನು ಮಾಡಲು ಸಾಧ್ಯವಾಗುವಂತಹ, ಮತ್ತು ಆ ಕಾರ್ಯಕ್ರಮವನ್ನು ಬಿಟ್ಟನಂತರವೂ ಅದನ್ನು ಬಹಳಕಾಲದವರೆಗೆ ಹೇಗೆ ರೆಪ್ಲಿಕೇಟ್ ಮಾಡಲು ಪ್ರೇರೇಪಿಸುವ ಕಾರ್ಯಕ್ರಮಗಳಿಗೆ ಸೇರಿಸಬೇಕೆಂದು ಲೇಖಕರು ಸಲಹೆ ನೀಡುತ್ತಾರೆ. == ಐಕ್ಯೂ ಮತ್ತು ಮೆದುಳು == 2004ರಲ್ಲಿ, , Irvineನ ಪೀಡಿಯಾಟ್ರಿಕ್ಸ್ ವಿಭಾಗದ ರಿಚರ್ಡ್ ಹಾಯರ್ ಮತ್ತು ಸಹೋದ್ಯೋಗಿಗಳು ಮತ್ತು Mexicoಗಳು MRIಯನ್ನು ಬಳಸಿಕೊಂಡು ಐಕ್ಯೂ ಪರೀಕ್ಷೆಗಳನ್ನು ತೆಗೆದುಕೊಂಡ 47 ಜನ ಸಾಮಾನ್ಯಸ್ಥಿತಿಯ ವಯಸ್ಕರ ಮೆದುಳುಗಳ ಚಿತ್ರಗಳನ್ನು ತೆಗೆದುಕೊಂಡರು. ಈ ಅಧ್ಯಯನವು ಸಾಮಾನ್ಯ ಮಾನವ ಬುದ್ಧಿಮತ್ತೆಯು ಮೆದುಳಿನ ಗ್ರೇ ಮ್ಯಾಟರ್ ಅಂಗಾಂಶಗಳ ಪ್ರಮಾಣ ಮತ್ತು ನೆಲೆಯ ಮೇಲೆ ಅವಲಂಬಿತವಾಗಿದೆಯೆಂದೂ, ಮೆದುಳಿನ ಈ ಗ್ರೇ ಮ್ಯಾಟರ್‌ನ ಬರೆ ಶೇಕಡಾ ಆರು ಭಾಗದಷ್ಟು ಮಾತ್ರ ಐಕ್ಯೂಗೆ ಸಂಬಂಧಿಸಿರುವಂತೆ ಕಾಣುವುದೆಂದೂ ತೋರಿಸಿಕೊಟ್ಟಿತು. ಹಲವಾರು ವಿವಿಧ ಮೂಲದ ಮಾಹಿತಿಗಳು ಸೇರಿಕೊಂಡು ಮುಂದಿನ ಪಟಲಗಳು ದ್ರವ್ಯರೂಪದ ಬುದ್ಧಿಮತ್ತೆಗೆ ಬಹಳ ಮುಖ್ಯವಾದವು ಎಂಬ ತೀರ್ಮಾನಕ್ಕೆ ಬಂದಿವೆ. ಮುಂಭಾಗದ ಪಟಲವು ಘಾಸಿಗೊಂಡಿರುವ ರೋಗಿಗಳು ದ್ರವ್ಯರೂಪದ ಬುದ್ಧಿಮತ್ತೆಯ ಪರೀಕ್ಷೆಗಳಲ್ಲಿ ನ್ಯೂನತೆಯನ್ನು ಹೊಂದಿರುವುದು ಕಂಡುಬರುತ್ತದೆ.(ಡಂಕನ್ ಎಟ್ ಆಲ್. 1995). ಮುಂಭಾಗದ ಗ್ರೇ (ಥಾಂಪ್ಸನ್ ಎಟ್ ಆಲ್. 2001) ಮತ್ತು ಬಿಳಿಯ ಮ್ಯಾಟರ್ (ಶೂನ್ಮನ್ ಎಟ್ ಆಲ್. 2005)ಗಳನ್ನು ಕೂಡ ಸಾಮಾನ್ಯ ಬುದ್ಧಿಮತ್ತೆಯೊಡನೆ ಸಂಯೋಜಿಸಲಾಗಿದೆ. ಇದರ ಜತೆಗೇ, ಇತ್ತೀಚೆಗಿನ ನ್ಯೂರೋಇಮೇಜಿಂಗ್ ಅಧ್ಯಯನಗಳು ಈ ಸಂಯೋಜನೆಯನ್ನು ಲ್ಯಾಟರಲ್ ಪ್ರಿಫ್ರಂಟಲ್ ಕಾರ್ಟೆಕ್ಸ್‌ಗೆ ನಿರ್ಬಂಧಿಸಿವೆ. ಡಂಕನ್ ಮತ್ತು ಸಹೋದ್ಯೋಗಿಗಳು(2000) Tomographyಯನ್ನು ಬಳಸಿಕೊಂಡು ಐಕ್ಯೂ ಜತೆಗೆ ಉನ್ನತಮಟ್ಟದ ಅನುರೂಪತೆ ಹೊಂದಿರುವ ಸವಾಲುಗಳನ್ನು ಬಿಡಿಸುವ ಕಾರ್ಯಗಳು ಲ್ಯಾಟೆರಲ್ ಪ್ರಿಫ್ರಂಟಲ್ ಕಾರ್ಟೆಕ್ಸ್ಅನ್ನು ಸಕ್ರಿಯಗೊಳಿಸುವುದು ಎಂದು ತೋರಿಸಿದರು. ಇತ್ತೀಚೆಗೆ, ಗ್ರೇ ಮತ್ತು ಸಹೋದ್ಯೋಗಿಗಳು (2003) ಫಂಕ್ಷನಲ್ ಮ್ಯಾಗ್ನೆಟಿಕ್ ರೆಸೊನೆನ್ಸ್ ಇಮೇಜಿಂಗ್ () ಅನ್ನು ಬಳಸಿಕೊಂಡು ಸವಾಲೊಡ್ಡುವ ಸಕ್ರಿಯ ನೆನಪಿನ ಕಾರ್ಯವೊಂದರಲ್ಲಿ ಮನಶ್ಚಾಪಲ್ಯತೆಯನ್ನು ಪ್ರತಿರೋಧಿಸುವುದರಲ್ಲಿ ಯಶಸ್ವಿಯಾದ ವ್ಯಕ್ತಿಗಳಲ್ಲಿ ಉನ್ನತಮಟ್ಟದ ಐಕ್ಯೂ ಮತ್ತು ಪ್ರಿಫ್ರಂಟಲ್ ಚಟುವಟಿಕೆಗಳಲ್ಲಿ ಏರಿಕೆ - ಇವೆರಡೂ ಕಂಡುಬಂದವು. ಈ ವಿಷಯವಾಗಿ ಹೆಚ್ಚಿನ ಪರಾಮರ್ಶೆಗಾಗಿ, ನೋಡಿ ಗ್ರೇ ಎಂಡ್ ಥಾಂಪ್ಸನ್ (2004). 307 ಮಕ್ಕಳನ್ನೊಳಗೊಂಡ (ಆರರಿಂದ ಹತ್ತೊಂಬತ್ತು ವಯಸ್ಸಿನವರು) ಅಧ್ಯಯನವೊಂದು ಮ್ಯಾಗ್ನೆಟಿಕ್ ರೆಸೊನೆನ್ಸ್ ಇಮೇಜಿಂಗ್ () ಅನ್ನು ಬಳಸಿ ಮೆದುಳಿನ ರಚನೆಗಳ ಗಾತ್ರವನ್ನು ಅಳತೆ ಮಾಡುವುದು ಮತ್ತು ಮೌಖಿಕ ಮತ್ತು ಅಮೌಖಿಕ ಸಾಮರ್ಥ್ಯಗಳನ್ನು ಅಳೆಯುವುದನ್ನು ನಡೆಸಲಾಗಿದೆ.(ಶಾ ಎಟ್ ಆಲ್. 2006). ಈ ಅಧ್ಯಯನವು ಐಕ್ಯೂ ಮತ್ತು ಕಾರ್ಟೆಕ್ಸ್‌ನ ರಚನೆಯ ನಡುವೆ ಸಂಬಂಧವಿದೆಯೆಂದು ಸೂಚಿಸಿತು-ಇದರ ಲಕ್ಷಣವಾದ ಬದಲಾವಣೆಯೆಂದರೆ ಉನ್ನತ ಐಕ್ಯೂ ಅಂಕಗಳನ್ನು ಹೊಂದಿದ ಗುಂಪಿನವರ ಕಾರ್ಟೆಕ್ಸ್‌ಗಳು ಬಾಲ್ಯದಲ್ಲಿ ತೆಳುವಾಗಿದ್ದು, ಹರೆಯದ ಕೊನೆಯ ವೇಳೆಯಲ್ಲಿ ಸರಾಸರಿಗಿಂತ ಹೆಚ್ಚಾಗಿ ದಪ್ಪವಾಗಿಬಿಡುವುದು. 2006ರಲ್ಲಿ ನಡೆಸಲಾದ ಒಂದು ಡಚ್ ಕೌಟುಂಬಿಕ ಅಧ್ಯಯನದ ಪ್ರಕಾರ CHRM2 ಜೀನ್ ಮತ್ತು ಬುದ್ಧಿಮತ್ತೆಯ ನಡುವೆ "ಬಹಳ ಪ್ರಮುಖವಾದ ಸಂಯೋಜನೆಯಿದೆ". ಈ ಅಧ್ಯಯನವು 7ರ CHRM2 ಜೀನ್ ಹಾಗೂ ಕಾರ್ಯನಿರ್ವಹಣಾ ಐಕ್ಯೂನ ನಡುವೆ ವೆಖ್‌ಸ್ಲರ್ ಅಡಲ್ಟ್ ಇನ್ಟೆಲಿಜೆನ್ಸ್ ಸ್ಕೇಲ್-ರೆವೈಸ್ಡ್‌ನ ಪ್ರಕಾರ ಸಂಯೋಜನೆ ಇದೆ ಎಂಬ ತೀರ್ಮಾನಕ್ಕೆ ಬಂದಿತು. ಡಚ್ ಕೌಟುಂಬಿಕ ಅಧ್ಯಯನವು 304 ಕುಂಟುಂಬಗಳಿಂದ 667 ವ್ಯಕ್ತಿಗಳ ಮಾದರಿಗಳನ್ನು ಬಳಸಿಕೊಂಡಿತು. ಇದೇ ರೀತಿಯ ಸಂಯೋಜನೆಯನ್ನು ಸ್ವತಂತ್ರವಾಗಿ ಯಲ್ಲಿ (ಕಮಿಂಗ್ಸ್ ಎಟ್ ಆಲ್. 2003) ಹಾಗೂ ವಾಶಿಂಗ್ಟನ್ ವಿಶ್ವವಿದ್ಯಾನಿಲಯದ ಸೈಕಿಯಾಟ್ರಿ ವಿಭಾಗದಲ್ಲಿ ಪತ್ತೆಹಚ್ಚಲಾಯಿತು. ಮೆದುಳಿನ ಒಂದು ಭಾಗಕ್ಕೆ ಮಾತ್ರ ಆಗುವ ಗಾಯಗಳು, ಅದರಲ್ಲೂ ಬಾಲ್ಯದಲ್ಲಿ ಆದವುಗಳು, ಐಕ್ಯೂನ ಮೇಲೆ ಗಣನೀಯ ಪರಿಣಾಮವನ್ನು ಬೀರದೆ ಇರಬಹುದು. ಮೆದುಳಿನ ಗಾತ್ರವು ಐಕ್ಯೂನ ಜತೆಗೆ ಧನಾತ್ಮಕವಾದ ಅನುರೂಪತೆಯನ್ನು ಹೊಂದಿದೆಯೆಂಬ ವಿವಾದಾಸ್ಪದ ವಿಷಯದ ಬಗ್ಗೆ ಅಧ್ಯಯನಗಳು ಸಂಘರ್ಷಪೂರ್ಣ ತೀರ್ಮಾನಗಳನ್ನು ಹೊಂದಿವೆ. ಜೆನ್ಸೆನ್ ಮತ್ತು ರೀಡ್ ನಾನ್‌ಪ್ಯಾಥಾಲಾಜಿಕಲ್ ವಿಷಯಗಳಲ್ಲಿ ಯಾವುದೇ ನೇರ ಅನುರೂಪತೆಯನ್ನು ಹೊಂದಿಲ್ಲ ಎಂದು ಸಾಧಿಸಿದರು. ಇತ್ತೀಚೆಗಿನ ಒಂದು ಮೆಟಾ-ವಿಶ್ಲೇಷಣೆಯು ಇದಕ್ಕೆ ವ್ಯತಿರಿಕ್ತವಾದ್ದನ್ನು ಸೂಚಿಸುತ್ತದೆ.. ಪರ್ಯಾಯ ಅನುಸಂಧಾನವೊಂದು ನ್ಯೂರಲ್ ಪ್ಲ್ಯಾಸ್ಟಿಸಿಟಿಯ ವ್ಯತ್ಯಾಸಗಳನ್ನು ಬುದ್ಧಿವಂತಿಕೆಯ ಜತೆಗೆ ಜೋಡಿಸುತ್ತದೆ, ಮತ್ತು ಈ ನೋಟಕ್ಕೆ ಇತ್ತೀಚೆಗೆ ಬೃಹತ್ ಮಟ್ಟದ ಬೆಂಬಲ ದೊರಕಿದೆ. == ಐಕ್ಯೂನ ವಿವಿಧ ಪ್ರವೃತ್ತಿಗಳು == ಇಪ್ಪತ್ತನೇ ಶತಮಾನದಿಂದಲೂ ಸಹ ಐಕ್ಯೂ ಅಂಕಗಳು ಪ್ರತಿ ದಶಕಕ್ಕೆ ಸರಾಸರಿ ಮೂರು ಅಂಕಗಳಂತೆ ಪ್ರಪಂಚದ ಹೆಚ್ಚಿನ ಭಾಗಗಳಲ್ಲಿ ಏರಿಕೆಯಾಗುತ್ತ ಬಂದಿವೆ. ಈ ಪ್ರಕ್ರಿಯೆಯನ್ನು ಫ್ಲಿನ್ ಪರಿಣಾಮ (ಅಥವಾ "ಲಿನ್-ಫ್ಲಿನ್ ಪರಿಣಾಮ") ವೆಂದು ಕರೆಯಲಾಗುತ್ತಿದ್ದು ಇದನ್ನು ರಿಚರ್ಡ್ ಲಿನ್ ಮತ್ತು ಜೇಮ್ಸ್ ಆರ್. ಫ್ಲಿನ್ರ ಹೆಸರುಗಳಿಂದ ಆಯ್ದುಕೊಳ್ಳಲಾಗಿದೆ. ಇದಕ್ಕೆ ಪ್ರಯತ್ನಿಸಲಾದ ವಿವರಣೆಗಳೆಂದರೆ ಆಹಾರ ಪೋಷಕಾಂಶಗಳು, ಸಣ್ಣ ಕುಟುಂಬದ ಪ್ರವೃತ್ತಿ, ಉತ್ತಮ ಶಿಕ್ಷಣ, ಹೆಚ್ಚಿನ ಪರಿಸರ ಸಂಕೀರ್ಣತೆ ಮತ್ತು ಹೆಟೆರೋಸಿಸ್. ಕೆಲವು ಸಂಶೋಧಕರು ಆಧುನಿಕ ಶಿಕ್ಷಣವು ಐಕ್ಯೂ ಪರೀಕ್ಷೆಗಳತ್ತ ಹೆಚ್ಚು ವಾಲಿದೆಯೆಂದೂ, ಇದರಿಂದಾಗಿ ಹೆಚ್ಚಿನ ಐಕ್ಯೂ ಅಂಕಗಳು ದೊರಕುತ್ತವಾದರೂ ಬುದ್ಧಿವಂತಿಕೆ ಹೆಚ್ಚುವುದಿಲ್ಲವೆಂದೂ ನಂಬುತ್ತಾರೆ. ಇದರ ಪರಿಣಾಮವಾಗಿ, ಈ ಪರೀಕ್ಷೆಗಳ ಸರಾಸರಿ ಅಂಕಗಳಿಕೆಯು 100 ಆಗಿರುವಂತೆ ಅದನ್ನು ಪುನರ್ರಚನೆ ಮಾಡಲಾಗುತ್ತದೆ. ಉದಾಹರಣೆಗೆ, - (1974), - (1991) ಮತ್ತು - (2003). ಈ ಹೊಂದಾಣಿಕೆಯು ನಿರ್ದಿಷ್ಟವಾಗಿ ಸಮಯದ ಬದಲಾವಣೆಗಳನ್ನು ಕುರಿತಾಗಿದೆ ಮತ್ತು ಇದರಿಂದಾಗಿ ಅಂಕಗಳಿಕೆಯನ್ನು ನೇರವಾಗಿ ಹೋಲಿಸುವುದು ಸಾಧ್ಯವಾಗುತ್ತದೆ. ಕೆಲವು ಸಂಶೋಧಕರು ಕೆಲವು ಅಭಿವೃದ್ಧಿ ಹೊಂದಿದ ದೇಶಗಳಲ್ಲಿ ಫ್ಲಿನ್ ಪರಿಣಾಮವು ಕೊನೆಗೊಂಡಿರಬಹುದು ಎಂದು ವಾದಿಸುತ್ತಾರೆ, ಉದಾಹರಣೆಗೆ 1980ರ ದಶಕದಲ್ಲಿ ಯುನೈಟೆಡ್ ಕಿಂಗ್‌ಡಮ್, 1990ರ ದಶಕದ ಮಧ್ಯಭಾಗದಲ್ಲಿ ಡೆನ್ಮಾರ್ಕ್ ಮತ್ತು ನಾರ್ವೆ. == ಮಾರ್ಪಡುವ ಸಾಮರ್ಥ್ಯ. == ಸಾಧಾರಣವಾಗಿ ಬದಲಾಯಿಸಲು ಅಸಾಧ್ಯವೆಂದು ನಂಬಲಾಗುವುದಾದರೂ ಇತ್ತೀಚೆಗಿನ ಒಂದು ಅಧ್ಯಯನವು ಕೆಲವು ರೀತಿಯ ಮಾನಸಿಕ ಕ್ರಿಯೆಗಳು ಮೆದುಳಿನ ಮಾಹಿತಿ ವಿಂಗಡನಾ ಸಾಮರ್ಥ್ಯವನ್ನು ಹೆಚ್ಚಿಸುತ್ತವೆಂದು ಎಂದು ಸೂಚಿಸುತ್ತದೆ, ಇದರಿಂದಾಗಿ ಬುದ್ಧಿಮತ್ತೆಯನ್ನು ಸಮಯದ ಜತೆಗೆ ಮಾರ್ಪಡಿಸಲು ಅಥವಾ ಬದಲಾಯಿಸಲು ಸಾಧ್ಯವಿದೆಯೆಂಬ ತೀರ್ಮಾನಕ್ಕೆ ಬರಲಾಗಿದೆ. ಈಗ ಮೆದುಳನ್ನು ನಿಖರವಾಗಿ ನ್ಯೂರೋಪ್ಲಾಸ್ಟಿಕ್ ಎಂದು ಅರ್ಥೈಸಲಾಗಿರುವುದರಿಂದ ಇಲ್ಲಿ ಹಿಂದೆ ಅರ್ಥಮಾಡಿಕೊಂಡದ್ದಕ್ಕಿಂತ ಹೆಚ್ಚಿನ ಮಟ್ಟದ ಬದಲಾವಣೆ ಸಾಧ್ಯವಿದೆ. ಪ್ರಾಣಿಗಳ ನ್ಯೂರೋಸೈನ್ಸ್‌ನ ಅಧ್ಯಯನಗಳು ಸವಾಲೊಡ್ಡುವ ಕ್ರಿಯೆಗಳು ಮೆದುಳಿನ ಜೀನ್ ಅಭಿವ್ಯಕ್ತಿಯ ವಿನ್ಯಾಸದಲ್ಲಿ ಬದಲಾವಣೆಗಳನ್ನು ತರಬಲ್ಲವು ಎಂದು ಸಂಕೇತ ನೀಡುತ್ತವೆ.(ಡೇಗುಗಳನ್ನು ಹುಲ್ಲುಬಾಚಿ ಬಳಸಲು ತರಬೇತುಗೊಳಿಸುವುದು ಮತ್ತು ಮಕಾಕ ಮಂಗಗಳ ಮೆದುಳಿನ ಬದಲಾವಣೆಗಳ ಬಗೆಗಿನ ಇರಿಕಿರವರ ಮೊದಲ ಸಂಶೋಧನೆಗಳು.) ಏಪ್ರಿಲ್ 2008ರಲ್ಲಿ ಮಿಚಿಗನ್ ಮತ್ತು ಬರ್ನ್ ವಿಶ್ವವಿದ್ಯಾನಿಲಯಗಳ ತಂಡವೊಂದು ಯುವ ವಯಸ್ಕರ ಬಗೆಗೆ ನಡೆಸಿದ ಅಧ್ಯಯನವೊಂದರ ಬಗ್ಗೆ ಪ್ರಕಟವಾದ ಲೇಖನವು ನಿರ್ದಿಷ್ಟವಾಗಿ ವಿನ್ಯಾಸಗೊಳಿಸಲಾದ ಸಕ್ರಿಯ ನೆನಪಿನ ತರಬೇತಿಯಿಂದ ದ್ರವ್ಯರೂಪದ ಬುದ್ಧಿಮತ್ತೆಯನ್ನು ವರ್ಗಾಯಿಸುವ ಸಾಧ್ಯತೆಯನ್ನು ಬೆಂಬಲಿಸಿತು. . ಈ ಪ್ರಸ್ತಾವಿಸಲಾದ ವರ್ಗಾವಣೆಯ ಗುಣಲಕ್ಷಣಗಳು ವಿಸ್ತಾರ ಮತ್ತು ಕಾಲವನ್ನು ಗೊತ್ತುಪಡಿಸಲು ಹೆಚ್ಚಿನ ಸಂಶೋಧನೆಯ ಅವಶ್ಯಕತೆಯಿದೆ: ಇತರ ಪ್ರಶ್ನೆಗಳ ಜತೆಗೇ, ಇದರ ಫಲಿತಾಂಶಗಳು ಬೇರೆ ವಿಧದ ದ್ರವ್ಯರೂಪದ ಬುದ್ಧಿವಂತಿಕೆಗೂ ವರ್ಗಾವಣೆಯಾಗಬಹುದೋ ಎಂದು ತಿಳಿಯುವುದು ಬಾಕಿಯಿದೆ, ಮತ್ತು ಇದು ಸಾಧ್ಯವೆನ್ನುವುದಾದಲ್ಲಿ ತರಬೇತಿಯ ನಂತರ ದ್ರವ್ಯರೂಪದ ಬುದ್ಧಿವಂತಿಕೆಗಳು ಶೈಕ್ಷಣಿಕ ಮತ್ತು ವೃತ್ತೀಯ ಸಾಧನೆಗಳೊಂದಿಗೆ ತಮ್ಮ ಹಿಂದಿನ ಅನುರೂಪತೆಯನ್ನು ಉಳಿಸಿಕೊಳ್ಳುವುದು ಸಾಧ್ಯವಾಗುವುದೇ ಅಥವಾ ಇನ್ನಿತರ ಕೆಲಸಕಾರ್ಯಗಳ ಕ್ಷಮತೆಯನ್ನು ಊಹಿಸುವಲ್ಲಿ ದ್ರವ್ಯರೂಪದ ಬುದ್ಧಿವಂತಿಕೆಯ ಬೆಲೆಯು ಬದಲಾಗುವುದೇ ಎಂದು ಕೂಡ ತಿಳಿದುಕೊಳ್ಳಬೇಕಾಗಿದೆ. ಇದಲ್ಲದೇ ಈ ತರಬೇತಿಯು ವಿಸ್ತರಿಸಲಾದ ಸಮಯವನ್ನು ತಾಳಿಕೊಳ್ಳಬಲ್ಲುದೆ ಎನ್ನುವುದು ಕೂಡ ಅಸ್ಪಷ್ಟವಾಗಿದೆ.ದ್ರವ್ಯರೂಪದ ಮತ್ತು ಹರಳುರೂಪದ ಬುದ್ಧಿವಂತಿಕೆಗಳೆರಡರ ಉತ್ತುಂಗದ ಸಾಮರ್ಥ್ಯವು 26 ವರುಷಗಳು. ಇದರ ನಂತರ ಕ್ರಮೇಣವಾಗಿ ಮೆಲ್ಲನೆ ಅವನತಿ ಆರಂಭವಾಗುತ್ತದೆ. == ಗುಂಪಿನೊಳಗಿನ ಭೇದಗಳು == ಬುದ್ಧಿಮತ್ತೆಯ ಅಧ್ಯಯನಕ್ಕೆ ಸಂಬಂಧಿಸಿದಂತೆ ಇರುವ ಅತ್ಯಂತ ವಿವಾದಾಸ್ಪದ ವಿಷಯವು ವಿವಿಧ ಜನಸಂಖ್ಯೆಗಳ ನಡುವಣ ಐಕ್ಯೂನಂತಹ ಬುದ್ಧಿಮತ್ತೆಯ ಅಳತೆಗಳಲ್ಲಿ ವ್ಯತ್ಯಾಸ ಕಂಡುಬರುತ್ತದೆನ್ನುವುದು. ಇಂತಹ ವ್ಯತ್ಯಾಸಗಳ ಅಸ್ತಿತ್ವ ದ ಬಗ್ಗೆ ಪಾಂಡಿತ್ಯಪೂರ್ಣ ಚರ್ಚೆಗಳು ಬಹಳ ಕಡಿಮೆ ನಡೆದಿದ್ದರೂ ಕೂಡ, ಇದರ ಕಾರಣಗಳು ಶೈಕ್ಷಣಿಕ ಮತ್ತು ಸಾರ್ವಜನಿಕ ವಲಯಗಳೆರಡರಲ್ಲಿಯೂ ಅತ್ಯಂತ ಹೆಚ್ಚಿನ ವಿವಾದಗಳಿಗೀಡಾಗಿವೆ. === ಆರೋಗ್ಯ === ಉನ್ನತಮಟ್ಟದ ಐಕ್ಯೂ ಇರುವ ವ್ಯಕ್ತಿಗಳು ಸಾಧಾರಣವಾಗಿ ಕಡಿಮೆ ವಯಸ್ಕ ಅನಾರೋಗ್ಯ ಮತ್ತು ಮರ್ತ್ಯತೆಯ ಮಟ್ಟಗಳನ್ನು ಹೊಂದಿರುತ್ತಾರೆ. ಪೋಸ್ಟ್-ಟ್ರಾಮಾಟಿಕ್ ಸ್ಟ್ರೆಸ್ ಡಿಸಾರ್ಡರ್, ಮತ್ತು ಸ್ಕೀಜೋಫ್ರೇನಿಯಾ ಗಳು ಉನ್ನತಮಟ್ಟದ ಐಕ್ಯೂ ಇರುವವರಲ್ಲಿ ಕಂಡುಬರುವುದು ಕಡಿಮೆ. ಒಂದು ಪ್ರಮುಖವಾದ ಖಿನ್ನತಾ ಘಟನೆಗೆ ಒಳಗಾಗಿರುವ ಜನರು ಸಮಾನ ಮೌಖಿಕ ಬುದ್ಧಿವಂತಿಕೆಯ, ಸಾಮಾನ್ಯ ಪರಿಸ್ಥಿತಿಯಲ್ಲಿರುವ ಜನರಿಗಿಂತ ಕಡಿಮೆ ಐಕ್ಯೂ ಸಾಮರ್ಥ್ಯ ಮತ್ತು ಕಡಿಮೆ ಅರಿವಿನ ಸಾಮರ್ಥ್ಯಗಳನ್ನು ಪ್ರದರ್ಶಿಸುವುದು ಕಂಡುಬಂದಿದೆ. 1950ರ ಮತ್ತು 1960ರ ದಶಕದಲ್ಲಿ ಸ್ಕಾಟ್‍ಲ್ಯಾಂಡ್ನ 7, 9 ಮತ್ತು 11 ವಯಸ್ಸಿನ 11,282 ಜನರು ಬುದ್ಧಿಮತ್ತೆಯ ಪರೀಕ್ಷೆಗಳನ್ನು ತೆಗೆದುಕೊಂಡರು. ಇವರ ಬಾಲ್ಯದ ಐಕ್ಯೂ ಅಂಕಗಳ ಗಳಿಕೆ ಮತ್ತು ವಯಸ್ಕರಾದ ನಂತರ ಅನಾರೋಗ್ಯಗೊಂಡು ಆಸ್ಪತ್ರೆಯ ಸೇರುವಿಕೆಯ ಸಂಖ್ಯೆಗಳಲ್ಲಿ "ವಿಲೋಮ ನೇರ ಸಂಬಂಧ"ವು ಕಂಡುಬಂದಿತು. ಮಗುವಿನ ಸಾಮಾಜಿಕ-ಆರ್ಥಿಕ ಹಿನ್ನೆಲೆಗಳನ್ನು ಪರಿಗಣಿಸಿದಾಗಲು ಸಹ ಬಾಲ್ಯದ ಐಕ್ಯೂ ಮತ್ತು ಭವಿಷ್ಯದಲ್ಲಿ ಕಂಡುಬಂದ ಅನಾರೋಗ್ಯದ ನಡುವಿನ ವಿಲೋಮ ಸಂಬಂಧವು ಹಾಗೆಯೇ ಉಳಿದುಕೊಂಡಿತು. ಸ್ಕಾಟ್‌ಲೆಂಡಿನ ಅಧ್ಯಯನವು ಐಕ್ಯೂನಲ್ಲಿ 15 ಅಂಕಗಳ ಇಳಿಕೆಯಿದ್ದರೂ ಕೂಡ ಅಂತಹ ವ್ಯಕ್ತಿಗಳ 76ವಯಸ್ಸಿನವರೆಗೆ ಬದುಕುವ ಸಾಧ್ಯತೆಗಳು ಐದನೇ ಒಂದು ಭಾಗದಷ್ಟು ಕಡಿಮೆಯಾಗುವುದೆಂದೂ, ಈ ಇಳಿಕೆಯು 30 ಅಂಕಗಳಷ್ಟಾದಲ್ಲಿ ಉನ್ನತ ಐಕ್ಯೂ ಹೊಂದಿದವರಿಗಿಂತ ಈ ವ್ಯಕ್ತಿಗಳು ಅಷ್ಟುಕಾಲ ಬದುಕುವ ಸಾಧ್ಯತೆಗಳು 37%ನಷ್ಟು ಕಡಿಮೆಯಾಗುವುದೆಂದು ಸೂಚಿಸಿತು. ಐಕ್ಯೂನಲ್ಲಿನ ಇಳಿಕೆಯಿಂದ ಮುಂದೆ ಬರಬಹುದಾದ ಆಲ್‌ಝೀಮರ್ಸ್ ಖಾಯಿಲೆ ಮತ್ತು ಡಿಮೆನ್ಷಿಯಾನ ಇತರ ರೂಪಗಳ ಬರುವಿಕೆಯನ್ನು ಊಹಿಸಬಹುದು ಎಂದು ತೋರಿಸಿಕೊಡಲಾಗಿದೆ. 2004ರ ಅಧ್ಯಯನವೊಂದರಲ್ಲಿ ಸರ್ವಿಲ್ಲಾ ಮತ್ತು ಸಹೋದ್ಯೋಗಿಗಳು ಅರಿವಿನ ಜ್ಞಾನದ ಪರೀಕ್ಷೆಗಳು ಡಿಮೆನ್ಷಿಯಾ ಆರಂಭವಾಗುವ ಸುಮಾರು ಒಂದು ದಶಕಕ್ಕೆ ಮುನ್ನವೇ ಅದನ್ನು ಊಹಿಸಲು ಉಪಯುಕ್ತವಾಗಬಹುದೆಂದು ತೋರಿಸಿಕೊಟ್ಟರು. ಆದರೆ, ಈ ಅಧ್ಯಯನದಲ್ಲಿ ಉನ್ನತಮಟ್ಟದ ಅರಿವಿನ ಸಾಮರ್ಥ್ಯವಿರುವ ವ್ಯಕ್ತಿಗಳನ್ನು ಎಂದರೆ 120 ಅಥವಾ ಅದಕ್ಕೂ ಹೆಚ್ಚಿನ ಐಕ್ಯೂ ಇರುವವರನ್ನು ವಿಶ್ಲೇಷಿಸುವಾಗ, ಇಂತಹ ರೋಗಿಗಳಿಗೆ ಸಾಮಾನ್ಯವಾದ ಮಾದರಿಗಳನ್ನಿಟ್ಟುಕೊಂಡು ರೋಗನಿರ್ಣಯ ಮಾಡಲಾಗದು, ಇವರಿಗಾಗಿ ಉನ್ನತಮಟ್ಟದ ಐಕ್ಯೂಗೆ ಹೊಂದಾಣಿಕೆ ಮಾಡಲಾದ ಮಾದರಿಯನ್ನಿಟ್ಟುಕೊಂಡು ಆ ವ್ಯಕ್ತಿಯ ಹೆಚ್ಚಿನ ಸಾಮರ್ಥ್ಯದ ಮಟ್ಟಕ್ಕೆ ಅನುಗುಣವಾಗಿ ವಿಶ್ಲೇಷಣೆ ಮಾಡಬೇಕಾಗಿ ಬರುತ್ತದೆ. 2000ರಲ್ಲಿ ವ್ಹ್ಯಾಲೀ ಮತ್ತು ಸಹೋದ್ಯೋಗಿಗಳು , ಎಂಬ ಜರ್ನಲ್‌ನಲ್ಲಿ ಪ್ರಕಟಿಸಿದ ಲೇಖನವೊಂದು ಬಾಲ್ಯದ ಮಾನಸಿಕ ಸಾಮರ್ಥ್ಯ ಮತ್ತು ವಯಸ್ಸಾದ ನಂತರ ಡಿಮೆನ್ಷಿಯಾ ಬರುವ ಸಾಧ್ಯತೆಗಳ ನಡುವಿನ ಕೊಂಡಿಗಳನ್ನು ಪರೀಕ್ಷಿಸಿತು. ಈ ಅಧ್ಯಯನವು ನಂತರದ ದಿನಗಳಲ್ಲಿ ಪರೀಕ್ಷೆಗೊಳಗಾದ ಎಲ್ಲ ಮಕ್ಕಳಿಗೆ ಹೋಲಿಸಿದರೆ ಕ್ರಮೇಣ ಡಿಮೆನ್ಷಿಯಾ ಬಂದ ಮಕ್ಕಳ ಮಾನಸಿಕ ಸಾಮರ್ಥ್ಯವು ಬಹಳ ಕಡಿಮೆಯಾಗಿದ್ದುದನ್ನು ತೋರಿಸಿಕೊಟ್ಟಿತು. ಹಲವಾರು ಅಂಶಗಳು ಗಣನೀಯ ಮಟ್ಟದ ಅರಿವಿನ ನ್ಯೂನತೆಗೆ ಕಾರಣವಾಗಬಹುದು, ವಿಶೇಷವಾಗಿ ಅವು ಮೆದುಳು ಬೆಳೆಯುತ್ತಿರುವ ಹಂತಗಳಾದ ಬಸಿರು ಮತ್ತು ಬಾಲ್ಯದ ಸಮಯಗಳಲ್ಲಿ ಮತ್ತು ರಕ್ತ-ಮೆದುಳಿನ ನಿರ್ಬಂಧವು ಕಡಿಮೆ ಪರಿಣಾಮಕಾರಿಯಾಗಿರುವಾಗ ಉಂಟಾಗಬಹುದು. ಇಂತಹ ನ್ಯೂನತೆಯು ಕೆಲವೊಮ್ಮೆ ಶಾಶ್ವತವಾಗಿ ಉಳಿದುಕೊಂಡುಬಿಡಬಹುದು, ಅಥವಾ ಮುಂದಿನ ಬೆಳವಣಿಗೆಯ ಸಮಯದಲ್ಲಿ ಭಾಗಶಃ ಇಲ್ಲವೇ ಪೂರ್ಣವಾಗಿ ಪರಿಹಾರ ದೊರಕಬಹುದು. ಅದಲ್ಲದೇ ಹಲವಾರು ಅಪಾಯಕಾರಿ ಅಂಶಗಳು ಒಟ್ಟುಸೇರಿಕೊಂಡು ಹೆಚ್ಚಿನ ಮಟ್ಟದ ನ್ಯೂನತೆಯುಂಟಾಗಲು ಕಾರಣವಾಗಬಹುದು. ಅಭಿವೃದ್ಧಿ ಹೊಂದಿರುವ ರಾಷ್ಟ್ರಗಳು ಅರಿವಿನ ಕ್ರಿಯೆಯ ಮೇಲೆ ಪರಿಣಾಮ ಬೀರುತ್ತವೆನ್ನಲಾಗುವ ಹಲವಾರು ಪೋಷಕಾಂಶಗಳು ಮತ್ತು ವಿಷಪದಾರ್ಥಗಳ ಬಗ್ಗೆ ಹಲವಾರು ಆರೋಗ್ಯ ನೀತಿಗಳನ್ನು ಜಾರಿಗೊಳಿಸಿವೆ. ಇವುಗಳಲ್ಲಿ ಕೆಲವು ಆಹಾರ ಉತ್ಪನ್ನಗಳನ್ನು ಬಲಪಡಿಸುವುದನ್ನು ಒಳಗೊಂಡ ಕಾನೂನುಗಳು ಹಾಗೂ ಮಾಲಿನ್ಯಕಾರಕಗಳ (ಉದಾ. ಲೆಡ್, ಪಾದರಸ ಮತ್ತು ಆರ್ಗ್ಯಾನೋಕ್ಲೋರೈಡ್‌ಗಳು) ಸುರಕ್ಷಿತ ಮಟ್ಟಗಳನ್ನು ನಿಯಮಿತಗೊಳಿಸುವ ಕಾನೂನುಗಳು ಇವೆ. ಮಕ್ಕಳಲ್ಲಿನ ಅರಿವಿನ ಜ್ಞಾನದ ನ್ಯೂನತೆಯ ಮಟ್ಟವನ್ನು ಕಡಿಮೆಮಾಡುವ ಸಲುವಾಗಿ ಸಮಗ್ರ ನೀತಿಯ ಶಿಫಾರಸುಗಳನ್ನು ಪ್ರಸ್ತಾವಿಸಲಾಗಿದೆ. ಬುದ್ಧಿಮತ್ತೆಯ ಮೇಲೆ ಆಹಾರದ ಪ್ರಭಾವದ ಬಗೆಗಿನ ಒಂದು ಬ್ರಿಟಿಶ್ ಅಧ್ಯಯನದಲ್ಲಿ ಬಾಲ್ಯದಲ್ಲಿ ಉನ್ನತ ಮಟ್ಟದ ಐಕ್ಯೂ ಹೊಂದಿರುವುದಕ್ಕೂ ವಯಸ್ಕರಾದ ಮೇಲೆ ಸಸ್ಯಾಹಾರಿಗಳಾಗುವುದಕ್ಕು ಅನುರೂಪತೆಯಿದೆ ಎಂದು ತೋರಿಸಿಕೊಡಲಾಗಿದೆ. ಇನ್ನೊಂದು ಬ್ರಿಟಿಶ್ ಅಧ್ಯಯನದಲ್ಲಿ ಬಾಲ್ಯದ ಉನ್ನತಮಟ್ಟದ ಐಕ್ಯೂ ಮತ್ತು ಧೂಮಪಾನ ಮಾಡುವ ಸಾಧ್ಯತೆಗೂ ವಿಲೋಮ ಅನುರೂಪತೆಯಿದೆಯೆಂದು ತೋರಿಸಿಕೊಡಲಾಯಿತು. === ಲಿಂಗ === ಕೆಲವೊಂದು ನಿರ್ದಿಷ್ಟವಾದ ಸಾಮರ್ಥ್ಯಗಳ ಪರೀಕ್ಷೆಗಳ ಸರಾಸರಿ ಫಲಿತಾಂಶಗಳಲ್ಲಿ ಮಹಿಳೆಯರು ಮತ್ತು ಪುರುಷರ ನಡುವೆ ಗಣನೀಯ ಅಂಕಿ-ಅಂಶಗಳ ವ್ಯತ್ಯಾಸಗಳು ಕಂಡುಬಂದಿವೆ. ಅಧ್ಯಯನಗಳು ಕೂಡಾ ಮಹಿಳೆಯರಿಗೆ ಹೋಲಿಸಿದರೆ ಪುರುಷರ ಕಾರ್ಯನಿರ್ವಹಣೆಯಲ್ಲಿ ಸುಸಂಬಂದ್ಧವಾಗಿ ಹೆಚ್ಚಿನ ಸಾಧ್ಯವ್ಯತ್ಯಾಸಗಳು ಕಂಡುಬರುವುದನ್ನು ತೋರಿಸುತ್ತವೆ (ಎಂದರೆ ಗಳಿಸಿದ ಅಂಕಗಳ ಪರಿಧಿಯುದ್ದಕ್ಕೂ ಪುರುಷರ ಅಂಕಗಳು ವೈವಿಧ್ಯಮಯವಾಗಿ ಹಂಚಿಕೆಯಾಗಿವೆ). ಐಕ್ಯೂ ಪರೀಕ್ಷೆಗಳು ಈ ಲೈಂಗಿಕ ವ್ಯತ್ಯಾಸಗಳ ಮೇಲೆ ಹೆಚ್ಚು ಒತ್ತು ನೀಡುವುದರಿಂದ ಯಾವುದೇ ಒಂದು ಲಿಂಗದ ಬಗ್ಗೆ ಸರಾಸರಿಯಲ್ಲಿ ಪಕ್ಷಪಾತವಿಲ್ಲ, ಅದರೆ, ಸಾಧ್ಯವ್ಯತ್ಯಾಸದಲ್ಲಿ ಸುಸಂಬದ್ಧವಾಗಿ ಕಂಡುಬರುವ ವ್ಯತ್ಯಾಸವನ್ನು ತೆಗೆಯಲಾಗಿಲ್ಲ. ಈ ಪರೀಕ್ಷೆಗಳು ನಿರ್ದಿಷ್ಟ ಸ್ವರೂಪವನ್ನು ಹೊಂದಿರುವುದರಿಂದಾಗಿ ಇದರಲ್ಲಿ ಯಾವುದೇ ಸರಾಸರಿ ವ್ಯತ್ಯಾಸಗಳಿಲ್ಲ. ಒಂದು ಲಿಂಗವು ಇನ್ನೊಂದಕ್ಕಿಂತ ಹೆಚ್ಚಿನ ಬುದ್ಧಿಮತ್ತೆಯನ್ನು ಹೊಂದಿರುವುದೆಂಬ ಹೇಳಿಕೆಗೆ ಯಾವುದೇ ಅರ್ಥವನ್ನು ಕಲ್ಪಿಸಲು ಸಾಧ್ಯವಾಗದು. ಆದರೆ ಈ ರೀತಿಯ ನಿಷ್ಪಕ್ಷಪಾತಿ ಐಕ್ಯೂ ಪರೀಕ್ಷೆಗಳನ್ನು ಬಳಸಿಕೊಂಡು ಕೆಲವರು ಈ ರೀತಿಯ ಹೇಳಿಕೆಗಳನ್ನೂ ಸಾಧಿಸಲು ಪ್ರಯತ್ನಿಸಿದ್ದಾರೆ ಉದಾಹರಣೆಗ, ವೈದ್ಯಕೀಯ ವಿದ್ಯಾರ್ಥಿಗಳ ಪುರುಷರ ಹೆಚ್ಚಿನಮಟ್ಟದ ಸಾಧ್ಯವ್ಯತ್ಯಾಸಗಳನ್ನು ಆಧರಿಸಿದ ಪರೀಕ್ಷೆಗಳಲ್ಲಿ ಪ್ರುಷರು ಗಳಿಸಿದ ಹೆಚ್ಚಿನ ಐಕ್ಯೂ ಅಂಕಗಳನ್ನು ಬಳಸಿಕೊಂಡು ಪುರುಷರು ಮಹಿಳೆಯರಿಗಿಂತ ಐಕ್ಯೂನಲ್ಲಿ ಮೂರು ಅಥವಾ ನಾಲ್ಕು ಅಂಕಗಳಷ್ಟು ಮುಂದಿರುವರೆಂದು ಸಾಧಿಸಲಾಗುತ್ತದೆ, ಅಥವಾ ಇಲ್ಲಿ ಬೇರೆಬೇರೆ ಪ್ರೌಢತೆಗಳ ಅಂಕಗಳಲ್ಲಿ ’ತಿದ್ದುಪಡಿ’ಮಾಡಲಾಗಿದೆ. === ಜನಾಂಗ === 1996ರಲ್ಲಿ ಅಮೆರಿಕನ್ ಸೈಕಲಾಜಿಕಲ್ ಅಸೋಸಿಯೇಶನ್ ಪ್ರಾಯೋಜಿಸಿದ ಬುದ್ಧಿಮತ್ತೆಯ ಬಗೆಗಿನ ಕಾರ್ಯಾಚರಣಾ ಪಡೆಯ ತನಿಖೆಯು ಜನಾಂಗಗಳ ನಡುವಿನ ಐಕ್ಯೂಗಳಲ್ಲಿ ಗಣನೀಯ ವ್ಯತ್ಯಾಸಗಳಿವೆಯೆಂಬ ತೀರ್ಮಾನಕ್ಕೆ ಬಂದಿತು. ಈ ವ್ಯತ್ಯಾಸಕ್ಕೆ ಕಾರಣಗಳೇನೆಂದು ಅರಿಯುವಲ್ಲಿ ಒದಗಿಬರುವ ಆಡ್ಡಿಗಳು ಐಕ್ಯೂಗೆ ಒಡ್ಡಲಾಗುವ "ನೇಚರ್ ವರ್ಸಸ್ ನರ್ಚರ್"(ನೈಸರ್ಗಿಕ ವರ್ಸಸ್ ಬೆಳೆಸಲಾಗುವ)ನಿಂದ ಉಂಟಾಗಿವೆ. ಹೆಚ್ಚಿನ ವಿಜ್ಞಾನಿಗಳು ಅನುವಂಶೀಯತೆ ಮತ್ತು ಪರಿಸರದ ಕೊಡುಗೆಗಳನ್ನು ಸಾಬೀತುಪಡಿಸುವ ಅವಶ್ಯಕ ದತ್ತಾಂಶಗಳ ಕೊರತೆಯಿದೆ ಎಂದು ಭಾವಿಸುತ್ತಾರೆ. ಒಂದು ಬಲವಾದ ಅನುವಂಶೀಯ ತಳಹದಿಯ ಬಗ್ಗೆ ವಾದಿಸುತ್ತಿರುವ ಸಂಶೋಧಕರಲ್ಲಿ ಪ್ರಮುಖರಾದವರೆಂದರೆ ಆರ್ಥರ್ ಜೆನ್ಸೆನ್. ಇದಕ್ಕೆ ವ್ಯತಿರಿಕ್ತವಾಗಿ ಮಿಚಿಗನ್ ವಿಶ್ವವಿದ್ಯಾನಿಲಯದ ಯೋಜನೆಯ ದೀರ್ಘಕಾಲಿಕ ನಿರ್ದೇಶಕರಾಗಿರುವ ರಿಚರ್ಡ್ ನಿಸ್‌ಬೆಟ್ ಬುದ್ಧಿವಂತಿಕೆಯು ಪರಿಸರ ಮತ್ತು ಒಂದು ನಿರ್ದಿಷ್ಟ ರೀತಿಯ ’ಬುದ್ಧಿಮತ್ತೆ’ಯನ್ನು ಮಾತ್ರ ಪ್ರಶಂಸಿಸುವ ಕೆಲವು ಪಕ್ಷಪಾತೀ ನಿರ್ದಿಷ್ಟಮಾನಗಳಿಗೆ ಸಂಬಂಧಿಸಿರುವುದೆಂದೂ ವಾದಿಸುತ್ತಾರೆ. ಇತ್ತೀಚಿನ "ಎಲ್ಲಾ ಮೆದುಳುಗಳೂ ಒಂದೇ ಬಣ್ಣ" ಎಂಬ ಶೀರ್ಷಿಕೆಯನ್ನು ಹೊಂದಿದ ನ್ಯೂಯಾರ್ಕ್‌ ಟೈಮ್ಸ್‌ನ ಸಂಪಾದಕೀಯದಲ್ಲಿ ಡಾ.ನಿಸ್‌ಬೆಟ್‌ ಕಪ್ಪು ಮತ್ತು ಬಿಳಿಯ ಜನರ ನಡುವಣ ಐಕ್ಯೂ ವ್ಯತ್ಯಾಸಗಳು ಅನುವಂಶೀಯವೆಂಬ ಕಲ್ಪನೆಯ ವಿರುದ್ಧ ವಾದವನ್ನು ಮಂಡಿಸಿದ್ದಾರೆ. ಅವರು ಗಮನಿಸಿರುವಂತೆ ದಶಕಗಳ ಸಂಶೋಧನೆಗಳಾವುವೂ ಯುನೈಟೆಡ್ ಸ್ತೇಟ್ಸ್ನ ಒಂದು ನಿರ್ದಿಷ್ಟ ಜನಾಂಗವು ಆಂತರಿಕ ಬುದ್ಧಿಮತ್ತೆಯ ವಿಷಯದಲ್ಲಿ ಇನ್ನೊಂದು ಜನಾಂಗಕ್ಕಿಂತ ಜೈವಿಕವಾಗಿ ಕೀಳು ಎಂಬ ವಾದವನ್ನು ಬೆಂಬಲಿಸಿಲ್ಲ. ಅವರು ಈರೀತಿಯಾಗಿ ವಾದಿಸುತ್ತಾರೆ,: “ಬಿಳಿಯರು ಸುಭಾಷಿತಗಳ ಉತ್ತಮ ಅರಿವು, ಸಾದೃಶ್ಯಗಳನ್ನು ಚೆನ್ನಾಗಿ ಗುರುತುಹಿಡಿಯುವ ಸಾಮರ್ಥ್ಯ ಮತ್ತು ಗಣಿತಪ್ರಮಾಣಗಳ ಬಗ್ಗೆ ಉತ್ತಮ ಗ್ರಹಿಕೆಗಳನ್ನು ಪ್ರದರ್ಶಿಸಿದರು - ಆದರೆ ಇದು ನೀಡಲಾದ ಸವಾಲುಗಳಲ್ಲಿ ಕಪ್ಪುಜನರಿಗಿಂತ ಬಿಳಿಯ ಜನರಿಗೆ ಹೆಚ್ಚು ಅರಿವಿರಬಹುದಾದ ಪದಗಳು ಮತ್ತು ವಿಷಯಗಳ ಬಗ್ಗೆ ಕೇಳಲಾದಾಗ ಮಾತ್ರವಾಗಿತ್ತು. (ಒಂದು ಉದಾಹರಣೆಯೆಂದರೆ "" ಎಂಬ ಪದವನ್ನು "" ಎಂಬ ಪದದ ಬಳಕೆಯ ಹೋಲಿಕೆ) ಆದರೆ ಈ ರೀತಿಯ ತಾರ್ಕಿಕ ಸವಾಲುಗಳಲ್ಲಿನ ಪದಗಳು ಮತ್ತು ವಿಷಯಗಳು ಬಿಳಿಯ ಮತ್ತು ಕಪ್ಪು ಜನಾಂಗದವರಿಬ್ಬರಿಗೂ ತಿಳಿದಿದ್ದಾಗ ಈ ಸಾಮರ್ಥ್ಯದಲ್ಲಿ ಯಾವುದೇ ವ್ಯತ್ಯಾಸಗಳು ಕಂಡುಬರಲಿಲ್ಲ. ಪ್ರತಿಯೊಂದು ಜನಾಂಗದೊಳಗೂ ಹಿಂದಿನ ಜ್ಞಾನವು ಕಲಿಕೆ ಮತ್ತು ತಾರ್ಕಿಕತೆಯನ್ನು ಊಹಿಸುತ್ತಿತ್ತು ಆದರೆ ಜನಾಂಗಗಳ ನಡುವೆ ಇದ್ದ ಒಂದೇ ವ್ಯತ್ಯಾಸವೆಂದರೆ ಹಿಂದಿನ ಜ್ಞಾನ ಮಾತ್ರ.” ಇತ್ತೀಚೆಗೆ ನಲ್ಲಿ ಪ್ರಕಟವಾದ ಒಂದು ಅಭಿಪ್ರಾಯ ಲೇಖನದಲ್ಲಿ ಬರಹಗಾರರು ಡಾ. ನಿಸ್‌ಬೆಟ್‌ರ ವಾದಗಳಿಗೆ ಹೊಂದುವಂತಹ ಆಧಾರಗಳು ಇತ್ತೀಚೆಗೆ ದೊರೆತಿರುವ ದತ್ತಾಂಶಗಳ ಪ್ರಕಾರ ದೊರಕುವುದಿಲ್ಲ ಎಂದು ಅಭಿಪ್ರಾಯಪಡುತ್ತಾರೆ. ಅವರು ಭೌಗೋಳಿಕವಾಗಿ ಬೇರೆಬೇರಾಗಿರುವ ಮಾನವ ಜನಸಂಖ್ಯೆಗಳನ್ನು ಅವರ ಜೀನೋಮ್‌ನ ಆಧಾರದ ಮೇರೆಗೆ, ಅದರಲ್ಲಿಯೂ ನಿಖರವಾಗಿ ಪಾಲಿಮಾರ್ಫಿಸಮ್‌ಗಳನ್ನು ಗಮನಿಸುವುದರ ಮೂಲಕ ವಿಂಗಡಿಸಬಹುದು: "ಈ ವೈವಿಧ್ಯತೆಗೆ ಕಾರಣಾವಾಗುವ ಮೂಲ ಅಂಶವೆಂದರೆ ಪಾಲಿಮಾರ್ಫಿಸಮ್ - ಜೀನೋಮ್‌ನ ಒಂದಕ್ಕಿಂತ ಹೆಚ್ಚು ವಿವಿಧ ರೂಪಗಳಲ್ಲಿ ಕಾಣಿಸಿಕೊಳ್ಳುವ ನಿಖರವಾದ ನೆಲೆಗಳು (ಅಥವಾ ಅಲೀಲ್ಸ್)". ಅವರು, ಈ ಪಾಲಿಮಾರ್ಫಿಸಮ್‌ಗಳಲ್ಲಿ ಹಲವಾರು ಸಕ್ರಿಯವಾಗಿರಬಹುದು, ಎಂದರೆ ಹಲವಾರು ಅಳತೆಮಾಡಬಲ್ಲ ಮಾನವ ಗುಣಲಕ್ಷಣಗಳಿಗೆ ಕಾರಣವಾಗಬಹುದು: "ಈ ಪಾಲಿಮಾರ್ಫಿಸಮ್‌ಗಳು ಚರ್ಮದ ಬಣ್ಣ, ಆಹಾರದ ಹೊಂದಾಣಿಕೆ, ರೋಗಗಳಿಗೆ ಪ್ರತಿರೋಧಗುಣ (ಇದಕ್ಕೆ ಬಲವಾದ ಸಾಕ್ಷ್ಯಾಧಾರಗಳಿವೆ), ಮತ್ತು ಜೈವಿಕ ಕ್ರಿಯೆ, ದೈಹಿಕ ಬೆಳವಣಿಗೆ ಮತ್ತು ಮೆದುಳಿನ ಜೀವಶಾಸ್ತ್ರ (ಇಲ್ಲಿನ ಸಾಕ್ಷ್ಯಾಧಾರಗಳು ಪ್ರಾಥಮಿಕ ಹಂತದವು) ಮುಂತಾದುವುಗಳ ಮೇಲೆ ಪರಿಣಾಮ ಬೀರಬಹುದು". "' " ಎಂಬ ಶೀರ್ಷಿಕೆಯುಳ್ಳ ಈ ಲೇಖನವು ವಿಷಯದ ಸೂಕ್ಷ್ಮತೆಯ ಬಗ್ಗೆ ಅರಿವನ್ನು ಹೊಂದಿದೆ. ಐಕ್ಯೂನಂತಹ ಗುಣಲಕ್ಷಣಗಳು ಜನಾಂಗಗಳ ನಡುವೆ ಪರಿಸರ ಮಾತ್ರವಲ್ಲದೆ ಅನುವಂಶೀಯ ಕಾರಣಗಳಿಂದ ಕೂಡ ಬದಲಾಗುತ್ತವೆಂದು ಒಪ್ಪುವುದಾದಲ್ಲಿ, ಡಾ ನಿಸ್‌ಬೆಟ್‌ರ ಅಭಿಪ್ರಾಯವು ತ್ಯಜಿಸಲ್ಪಡುವುದು. ಈ ಲೇಖನವು ಮನುಷ್ಯರ ಗುಂಪುಗಳ ನಡುವೆ ಅರ್ಥವತ್ತಾದಂತಹ ವೈವಿಧ್ಯತೆಗಳನ್ನು ಗುರುತಿಸಲು ಅನುವಾಗುವಂತೆ ಎಲ್ಲ ಜನಾಂಗಗಳೂ ಒಂದೇ ರೀತಿಯ ಸ್ವರೂಪವನ್ನು ಹೊಂದಿರುವರೆಂಬ ಅಭಿಪ್ರಾಯವನ್ನು ವ್ಯಕ್ತಗೊಳಿಸುವ ಸಲುವಾಗಿ "ಜೈವಿಕ ಸಮಾನತೆ"(ಬಯಲಾಜಿಕಲ್ ಈಗಾಲಿಟೇರಿಯನಿಸಮ್) ಎಂಬ ಪದವನ್ನು ಹೊಸದಾಗಿ ಬಳಸಿಕೊಂಡಿದೆ. ಲೇಖಕರು ಈ ಪದವನ್ನು ಬಳಸಲು ಮುಖ್ಯ ಕಾರಣವೆಂದರೆ ಹಲವಾರು ಗುಂಪುಗಳನ್ನು ಜೈವಿಕವಾಗಿ ಕೀಳೆಂದು ಪರಿಗಣಿಸಲಾಗಿರುವುದರಿಂದ ನಡೆದಿರುವ ದೌರ್ಜನ್ಯಗಳು ಎಂದು ಒಪ್ಪಿಕೊಳ್ಳುತ್ತಾ, ಮನುಷ್ಯರ ನಡುವಿನ ವ್ಯತ್ಯಾಸಗಳು ಎಷ್ಟೇ ಸಣ್ಣವಿರಲಿ ಅಥವಾ ದೊಡ್ಡದಾಗಿರಲಿ, ಸಮಾನ ಅವಕಾಶಗಳು ಮತ್ತು ಮಾನವ ಘನತೆಯ ಬಗ್ಗೆ ಗೌರವಗಳು ಮಾನವಕುಲದ ಪ್ರಚಲಿತ ಹೆಬ್ಬಯಕೆಗಳಾಗಿರಬೇಕು" ಎಂದು ಹೇಳುತ್ತಾರೆ. == == ಕೆಲವೊಮ್ಮೆ ಐಕ್ಯೂವನ್ನು ’ಇದಕ್ಕಿಂತ ಇನ್ನಿಲ್ಲ’ವೆಂಬಂತೆ ಪರಿಗಣಿಸಲಾಗುವುದಾದರೂ, ಐಕ್ಯೂ ಮೇಲಿನ ಪಾಂಡಿತ್ಯಪೂರ್ಣ ಅಧ್ಯಯನಗಳು ಅದರ ಸಮರ್ಥನೆಯ ಮೇಲೆ ಗಮನ ಕೇಂದ್ರೀಕರಿಸುತ್ತವೆ, ಅಂದರೆ, ಐಕ್ಯೂನ ಅನುರೂಪತೆಯು ಫಲಿತಾಂಶಗಳೊಡನೆ ಎಷ್ಟುಮಟ್ಟಿನವರೆಗೆ ಇದೆ, ಉದಾಹರಣೆಗೆ ವೃತ್ತೀಯ ಕಾರ್ಯಕ್ಷಮತೆ, ಸಾಮಾಜಿಕ ರೋಗಲಕ್ಷಣಗಳು ಅಥವಾ ಶೈಕ್ಷಣಿಕ ಸಾಧನೆಗಳು. ವಿವಿಧ ಐಕ್ಯೂ ಪರೀಕ್ಷೆಗಳ ಸಾಮರ್ಥ್ಯಗಳು ಬೇರಾಗಿದ್ದು ಅವು ಹಲವಾರು ರೀತಿಯ ಫಲಿತಾಂಶಗಳನ್ನು ನೀಡುತ್ತವೆ. ಸಾಂಪ್ರದಾಯಿಕವಾಗಿ ಐಕ್ಯೂ ಮತ್ತು ಫಲಿತಾಂಶಗಳ ಅನುರೂಪತೆಯನ್ನು ಕಾರ್ಯಕ್ಷಮತೆಯನ್ನು ಊಹಿಸಬಲ್ಲ ವಿಧಾನವಾಗಿಯೂ ಪರಿಗಣಿಸಲಾಗುತ್ತದೆ; ಆದರೆ ಓದುಗರು ದೃಢ ವಿಜ್ಞಾನ ಮತ್ತು ಸಾಮಾಜಿಕ ವಿಜ್ಞಾನಗಳ ಊಹೆಗಳ ನಡುವಿನ ವ್ಯತ್ಯಾಸವನ್ನು ಅರಿಯಬೇಕು. === ಇತರ ಪರೀಕ್ಷೆಗಳು === ಒಂದು ಅಧ್ಯಯನವು ( ) ಮತ್ತು ಅಂಕಗಳ ನಡುವೆ .82ರಷ್ಟು ಅನುರೂಪತೆಯಿರುವುದನ್ನು ಕಂಡುಹಿಡಿದಿದೆ; ಇನ್ನೊಂದು ಅಧ್ಯಯನವು ಮತ್ತು ಅಂಕಗಳ ನಡುವೆ .81ರಷ್ಟು ಅನುರೂಪತೆಯಿದೆಯೆಂದು ಕಂಡುಹಿಡಿದಿದೆ. ಐಕ್ಯೂ ಅಂಕಗಳು (ಸಾಮಾನ್ಯ ಜ್ಞಾನ ಸಾಮರ್ಥ್ಯ) ಮತ್ತು ಸಾಮರ್ಥ್ಯಗಳ ಪರೀಕ್ಷಾ ಅಂಕಗಳ ನಡುವಿನ ಅನುರೂಪತೆಯು .81ರಷ್ಟಿವೆಯೆಂದು ಡಿಯರಿ ಮತ್ತು ಸಹೋದ್ಯೋಗಿಗಳು ವರದಿ ಮಾಡಿದ್ದಾರೆ, ಇದರಲ್ಲಿನ ಸಾಮಾನ್ಯ ಅರಿವಿನ ಸಾಮರ್ಥ್ಯದ ಶೇಕಡಾವಾರು ಸಾಧ್ಯವ್ಯತ್ಯಾಸದ ರೇಂಜ್ "ಗಣಿತದಲ್ಲಿ 58.6% ಮತ್ತು ಆಂಗ್ಲದಲ್ಲಿ 48%ನಿಂದ ಆರಂಭವಾಗಿ ಕಲೆ ಮತ್ತು ವಿನ್ಯಾಸದಲ್ಲಿ 18.1%ವರೆಗು" ಹೋಗುತ್ತದೆ. === ವೃತ್ತಿ ನಿರ್ವಹಣೆ === ಶ್ಮಿಟ್ ಮತ್ತು ಹಂಟರ್ ಪ್ರಕಾರ, "ಒಂದು ಕೆಲಸಕ್ಕೆ ಹಿಂದೆ ಯಾವುದೇ ಅನುಭವವಿಲ್ಲದ ವ್ಯಕ್ತಿಯೊಬ್ಬರನ್ನು ತೆಗೆದುಕೊಳ್ಳಬೇಕಾದಲ್ಲಿ ಭವಿಷ್ಯದ ಕಾರ್ಯನಿರ್ವಹಣೆಯನ್ನು ಅತ್ಯಂತ ಚೆನ್ನಾಗಿ ಊಹಿಸಬಲ್ಲ ಅಂಶವೆಂದರೆ ಸಾಮಾನ್ಯ ಮಾನಸಿಕ ಸಾಮರ್ಥ್ಯ." ಇಂದಿನವರೆಗೂ ಅಧ್ಯನ ಮಾಡಲಾದ ಎಲ್ಲ ರೀತಿಯ ವೃತ್ತಿಯ ಕಾರ್ಯನಿರ್ವಹಣಾ ಸಾಮರ್ಥ್ಯವನ್ನು ಊಹಿಸುವಲ್ಲಿ ಐಕ್ಯೂನ ಬೆಲೆಯು ಸೊನ್ನೆಗಿಂತ ಹೆಚ್ಚಾಗಿದೆ, ಆದರೆ ಬೇರೆಬೇರೆ ವೃತ್ತಿಗಳು ಮತ್ತು ಬೇರೆಬೇರೆ ಅಧ್ಯಯನಗಳಲ್ಲಿ ಈ ಬೆಲೆಯು 0.2ರಿಂದ 0.6ರ ಪರಿಮಿತಿಯಲ್ಲಿ ಬದಲಾಗುತ್ತಾ ಹೋಗುತ್ತದೆ. ಐಕ್ಯೂವು ತಾರ್ಕಿಕತೆಯ ಜತೆಗೆ ಹೆಚ್ಚು ಮತ್ತು ಯಾಂತ್ರಿಕ ಕಾರ್ಯ ದೊಂದಿಗೆ ಕಡಿಮೆ ಅನುರೂಪತೆಯನ್ನು ಹೊಂದಿದ್ದರೂ ಕೂಡ ಐಕ್ಯೂ ಪರೀಕ್ಷಾ ಫಲಿತಾಂಶಗಳು ಎಲ್ಲ ವೃತ್ತಿಗಳ ಕಾರ್ಯನಿರ್ವಹಣಾ ಸಾಮರ್ಥ್ಯಗಳನ್ನೂ ಊಹಿಸುತ್ತವೆ. ಉನ್ನತಮಟ್ಟದ ಸಾಮರ್ಥ್ಯದ ಅವಶ್ಯಕತೆ ಇರುವ ಚಟುವಟಿಕೆಗಳಲ್ಲಿ (ಸಂಶೋಧನೆ, ಮ್ಯಾನೇಜ್‌ಮೆಂಟ್) ಕಡಿಮೆ ಐಕ್ಯೂ ಗಳಿಕೆಗಳು ಸರಿಯಾಗಿ ಕಾರ್ಯನಿರ್ವಹಿಸಲು ಅಡ್ಡಿಯುಂಟುಮಾಡಬಹುದು, ಆದರೆ, ಕಡಿಮೆ ಕುಶಲತೆ ಅವಶ್ಯಕತೆಯಿರುವ ಚಟುವಟಿಕೆಗಳಲ್ಲಿ ದೈಹಿಕ ಕ್ಷಮತೆಗಳು (ದೇಹಬಲ, ವೇಗ, ತ್ರಾಣ, ಮತ್ತು ಸಂಯೋಜನೆಗಳು) ಕಾರ್ಯನಿರ್ವಹಣೆಯ ಮೇಲೆ ಪ್ರಭಾವ ಬೀರುವ ಸಾಧ್ಯತೆಗಳು ಹೆಚ್ಚಾಗಿವೆ. ಐಕ್ಯೂ ಮತ್ತು ಕಾರ್ಯಕ್ಷಮತೆಯ ನಡುವಿನ ಕೊಂಡಿಗೆ ಅನುಷಂಗಿಕ ನಿರ್ದೇಶವನ್ನು ಸ್ಥಾಪಿಸುವ ಸಲುವಾಗಿ ವಾಟ್ಕಿನ್ಸ್ ಮತ್ತಿತರರು ನಡೆಸಿದ ರೇಖಾಂಶ ಅಧ್ಯಯನಗಳು, ಐಕ್ಯೂವು ಭವಿಷ್ಯದ ಶೈಕ್ಷಣಿಕ ಸಾಧನೆಗಳ ಮೇಲೆ ಅನುಷಂಗಿಕ ಪರಿಣಾಮವನ್ನು ಬೀರುವುದಾದರೂ ಕೂಡ ಶೈಕ್ಷಣಿಕ ಸಾಧನೆಗಳು ಭವಿಷ್ಯದ ಐಕ್ಯೂ ಗಳಿಕೆಗಳ ಮೇಲೆ ಗಣನೀಯವಾದ ಪರಿಣಾಮವನ್ನೇನೂ ಬೀರುವುದಿಲ್ಲ ಎಂದು ಸೂಚಿಸುತ್ತವೆ. ಟ್ರೀನಾ ಎಯ್‌ಲೀನ್ ರೋಹ್ಡ್ ಮತ್ತು ಲೀ ಆನ್ ಥಾಂಪ್ಸನ್ ಸಾಮಾನ್ಯ ಅರಿವಿನ ಸಾಮರ್ಥ್ಯದ ಅಂಕಗಳು ಶೈಕ್ಷಣಿಕ ಸಾಧನೆಯನ್ನು ಊಹಿಸುತ್ತವೆ, ನಿಶ್ಚಿತ ಸಾಮರ್ಥ್ಯದ ಅಂಕಗಳಲ್ಲ; ಇದಕ್ಕಿರುವ ಅಪವಾದವೆಂದರೆ ಗಣಿತದ ಕಾರ್ಯಕ್ಷಮತೆಯ ಊಹೆಯಲ್ಲಿ ಪರಿಷ್ಕರಣಾ ಸಾಮರ್ಥ್ಯ ಮತ್ತು ಸ್ಪೇಶಿಯಲ್ ಸಾಮರ್ಥ್ಯಗಳು ಸಾಮಾನ್ಯ ಅರಿವಿನ ಸಾಮರ್ಥ್ಯವನ್ನೂ ಮೀರಿದ ಪಾತ್ರ ವಹಿಸುತ್ತವೆ. Associationನ ವರದಿ : ನ ಪ್ರಕಾರ ವೈಯುಕ್ತಿಕ ಗುಣಗಳಾದ ಇಂಟರ್‌ಪರ್ಸನಲ್ ಕೌಶಲ್ಯಗಳು, ವ್ಯಕ್ತಿತ್ವದ ಅಂಶಗಳು ಇತ್ಯಾದಿಗಳೆಲ್ಲ ಸಮಾನ ಅಥವಾ ಉನ್ನತ ಪ್ರಾಮುಖ್ಯತೆಯನ್ನು ಹೊಂದಿರಬಹುದು, ಆದರೆ ಈ ಸಮಯದಲ್ಲಿ ಅವನ್ನು ನಿಖರವಾಗಿ ಅಳೆಯಲು ಸರಿಯಾದ ಸಾಮಗ್ರಿಗಳಿಲ್ಲ, ಆದರೆ, ಇತ್ತೀಚೆಗೆ ಇತರರು ವಾದ ಮಾಡುವ ಪ್ರಕಾರ ಹೆಚ್ಚಿನ ವೃತ್ತಿಪರ ಕಾರ್ಯಗಳು ಈಗ ನಿರ್ದಿಷ್ಟ ಅಥವಾ ಯಾಂತ್ರೀಕೃತಗೊಂಡಿದ್ದು ಇವು ಐಕ್ಯೂವನ್ನು ಸಮಯದೊಂದಿಗೆ ಸ್ಥಾಯಿಯಾದ ಅಳತೆಯನ್ನಾಗಿಯೂ, ಉನ್ನತಮಟ್ಟದ ಅನುರೂಪತೆಯನ್ನು ಮತ್ತು ಸಾಮಾನ್ಯ ಜನತೆಯಿಂದ ಹಲವಾರು ಧನಾತ್ಮಕ ಗುಣಗಳನ್ನು ಹೊಂದಿರುವುದಾಗಿಯೂ, ವೃತ್ತಿಜೀವನದದ ಯಾವುದೇ ಹಂತದಲ್ಲಿಯಾದರೂ ಉತ್ತಮ ಕೆಲಸ ಮತ್ತು ನೇಮಕವನ್ನು ಅನುಭವ, ವ್ಯಕ್ತಿತ್ವದ ಪಕ್ಷಪಾತ ಅಥವಾ ಯಾವುದೇ ಸಾಂಪ್ರದಾಯಿಕ ತರಬೇತಿಯ ಹೊರತಾಗಿ ನಿರ್ಧರಿಸುವಲ್ಲಿ ಸಹಾಯಕವಾದ ಸಾಧನವಾಗಿಯೂ ಬಳಸಲ್ಪಡುತ್ತದೆ ಎಂದು ಹೇಳಲಾಗಿದೆ. === ಆದಾಯ === ಕೆಲವು ಸಂಶೋಧಕರು ವಾದಿಸುವ ಪ್ರಕಾರ "ಆರ್ಥಿಕವಾಗಿ ಐಕ್ಯೂ ಫಲಿತಾಂಶಗಳು ಇಳಿಕೆಯಾಗುತ್ತಿರುವ ಅಲ್ಪ ಮೌಲ್ಯವನ್ನುಳ್ಳ ಯಾವುದೋ ವಸ್ತುವನ್ನು ಅಳೆಯುತ್ತಿರುವಂತೆ ಕಂಡುಬರುತ್ತದೆ. ಅದು ಸಾಕಷ್ಟಿರುವುದು ಬಹಳ ಮುಖ್ಯ, ಆದರೂ ಅದು ಬಹಳ ಬಹಳ ಸಂಖ್ಯೆಯಲ್ಲಿದ್ದರೂ ಕೂಡ ಏನನ್ನೂ ಕೊಂಡುಕೊಳ್ಳಲು ಸಾಧ್ಯವಾಗದು." ಇತರ ಅಧ್ಯಯನಗಳು ವೃತ್ತಿ ಸಾಮರ್ಥ್ಯ ಮತ್ತು ನಿರ್ವಹಣೆಗಳು ಸಮಾನರೇಖಾತ್ಮಕವಾಗಿ ಒಂದಕ್ಕೊಂದು ಸಂಬಂಧಪಟ್ಟಿವೆ, ಏಕೆಂದರೆ ಎಲ್ಲಾ ಐಕ್ಯೂ ಮಟ್ಟಗಳಲ್ಲಿ, ಐಕ್ಯೂಗಳಲ್ಲಿ ಉಂಟಾಗುವ ಹೆಚ್ಚಳವು ಒಡನೆಯೇ ಕಾರ್ಯನಿರ್ವಹಣೆಯಲ್ಲಿನ ಏರಿಕೆಗೆ ಕಾರಣವಾಗುತ್ತದೆ ಎಂದು ತೋರಿಸುತ್ತವೆ. ದ ಬೆಲ್ ಕರ್ವ್, ನ ಸಹಲೇಖಕರಾದ ಚಾರ್ಲ್ಸ್ ಮುರ್ರೇ, ಕೌಟುಂಬಿಕ ಹಿನ್ನೆಲೆಯ ಹೊರತಾಗಿಯೂ ಐಕ್ಯೂವು ಆದಾಯದ ಮೇಲೆ ಗಣನೀಯ ಪರಿಣಾಮ ಬೀರುವುದೆಂದು ಕಂಡುಕೊಂಡರು. ಈ ಮೇಲಿನ ಎರಡೂ ನಿಯಮಗಳನ್ನು ಒಟ್ಟುಗೂಡಿಸಿದರೆ, ಅತ್ಯುನ್ನತ ಮಟ್ಟದ ಐಕ್ಯೂ ಅತ್ಯುನ್ನತ ಮಟ್ಟದ ವೃತ್ತೀಯ ಕಾರ್ಯನಿರ್ವಹಣೆಯನ್ನುಂಟುಮಾಡುವುದಾದರೂ ಕೊಂಚ ಹೆಚ್ಚಿನ ಐಕ್ಯೂಗಿಂತ ಅತಿಹೆಚ್ಚಿನ ಆದಾಯವನ್ನು ತರದು ಎಂದು ತಿಳಿದುಬರುವುದು. ಜತೆಗೇ ಅಧ್ಯಯನಗಳು ಉನ್ನತಮಟ್ಟದ ಐಕ್ಯೂವು ಉನ್ನತಮಟ್ಟದ ಒಟ್ಟು ಲಾಭಕ್ಕೆ ಸಂಬಂಧವನ್ನು ಹೊಂದಿದೆ ಎಂದು ಕೂಡ ತಿಳಿಸುತ್ತವೆ. Associationನ ವರದಿ: ಐಕ್ಯೂ ಫಲಿತಾಂಶಗಳು ಸಾಮಾಜಿಕ ಸ್ಥಾನಮಾನ ದ ಸಾಧ್ಯವ್ಯತ್ಯಾಸಗಳ ನಾಲ್ಕನೇ ಒಂದು ಭಾಗದಷ್ಟು ಮತ್ತು ಆದಾಯದ ಸಾಧ್ಯವತ್ಯಾಸದ ಆರನೇ ಒಂದು ಭಾಗದಷ್ಟು ಲೆಕ್ಕಾಚಾರವನ್ನು ಹೊಂದಿದೆ ಎಂದು ಹೇಳುತ್ತದೆ. ಪೋಷಕರ SESಗೆ ಅಂಕಿಅಂಶಗಳನ್ನು ನಿಯಂತ್ರಿಸುವುದು ಈ ಊಹೆಯ ನಾಲ್ಕನೇ ಒಮ್ದು ಭಾಗದಷ್ಟು ಬಲವನ್ನು ಇಲ್ಲವಾಗಿಸಿಬಿಡುವುದು. ಸಾಮಾಜಿಕ ಪರಿಣಾಮಗಳ ಮೇಲೆ ಪ್ರಭಾವ ಬೀರಬಲ್ಲ ಅನೇಕ ಅಂಶಗಳಲ್ಲಿ ಸೈಕೋಮೆಟ್ರಿಕ್ ಬುದ್ಧಿಮತ್ತೆಯು ಒಂದಾಗಿ ಕಂಡುಬರುವುದು. ಕೆಲವು ಅಧ್ಯಯನಗಳು ಐಕ್ಯೂ ಆದಾಯದ ವ್ಯತ್ಯಾಸದ ಕೇವಲ ಆರನೇ ಒಂದು ಭಾಗದ ಮೇಲೆ ಮಾತ್ರ ಪರಿಣಾಮ ಬೀರುವುದೆಂದು ಹೇಳುವುದಕ್ಕೆ ಒಂದು ಕಾರಣವೆಂದರೆ ಹಲವಾರು ಅಧ್ಯಯನಗಳು ಯುವ ವಯಸ್ಕರನ್ನು ಆಧರಿಸಿರುವುದು (ಇವರಲ್ಲಿ ಹೆಚ್ಚಿನವರು ತಮ್ಮ ವಿದ್ಯಾಭ್ಯಾಸವನ್ನು ಇನ್ನೂ ಮುಗಿಸಿರುವುದಿಲ್ಲ). ನ ಪುಟ 568ರಲ್ಲಿ, ಆರ್ಥರ್ ಜೆನ್ಸೆನ್ ಐಕ್ಯೂ ಮತ್ತು ಆದಾಯದ ನಡುವಿನ ಸರಾಸರಿ ಅನುರೂಪತೆಯು 0.4ರಷ್ಟು ಕಡಿಮೆಯಾಗಿದ್ದರೂ (ಆರನೇ ಒಂದು ಅಥವಾ ಸಾಧ್ಯವ್ಯತ್ಯಾಸದ ಶೇಕಡಾ 16ರಷ್ಟು), ಈ ಸಂಬಂಧವು ವಯಸ್ಸು ಜಾಸ್ತಿಯಾದಂತೆ ಏರುತ್ತಾ ಹೋಗುವುದು ಮತ್ತು ಜನರು ತಮ್ಮ ವೃತ್ತಿಜೀವನದ ಉತ್ತುಂಗವನ್ನು ತಲುಪುವ ಕಾಲವಾದ ಮಧ್ಯವಯಸ್ಸಿನಲ್ಲಿ ಶಿಖರವನ್ನು ತಲುಪುವುದು ಎಂದು ವಾದಿಸುತ್ತಾರೆ. ಎಂಬ ಪುಸ್ತಕದಲ್ಲಿ, ಡೇನಿಯೆಲ್ ಸೆಲಿಗ್‌ಮ್ಯಾನ್ ಒಂದು ಐಕ್ಯೂ-ಆದಾಯ ಅನುರೂಪತೆಯು 0.5(25% ಸಾಧ್ಯವ್ಯತ್ಯಾಸ)ದಷ್ಟಿರುವುದೆಂದು ಉದಾಹರಿಸುತ್ತಾರೆ. ಇದಲ್ಲದೆ, 2002ರ ಅಧ್ಯಯನವೊಂದು ಮುಂದಕ್ಕೆ ಆದಾಯದ ಮೇಲೆ ಐಕ್ಯೂ-ಹೊರತಾದ ಅಂಶಗಳ ಪ್ರಭಾವವನ್ನು ಪರೀಕ್ಷಿಸಿದ ಅನಂತರ, ಒಬ್ಬ ವ್ಯಕ್ತಿಯ ಸ್ಠಳ, ವಂಶೀಯವಾಗಿ ಗಳಿಸಿದ ಆಸ್ತಿ, ಜನಾಂಗ ಮತ್ತು ಶಾಲಾಶಿಕ್ಷಣಗಳು ಐಕ್ಯೂವನ್ನು ಹೊರತುಪಡಿಸಿ ಆದಾಯವನ್ನು ನಿಶ್ಚಯಿಸುವಲ್ಲಿ ಪ್ರಮುಖ ಅಂಶಗಳಾಗಿವೆ. ಉದಾಹರಣೆಗೆ 2004ರಲ್ಲಿ ಆಫ್ರಿಕನ್-ಅಮೆರಿಕನ್ ಕೆಲಸಗಾರರು ಏಷ್ಯನ್-ಅಮೆರಿಕನ್‌ರ ನಂತರ ಅಮೆರಿಕನ್ ಅಲ್ಪಸಂಖ್ಯಾತರ ಗುಂಪುಗಳಲ್ಲಿ ಎರಡನೇ ಅತಿಹೆಚ್ಚಿನ ಮಧ್ಯಮ ಗಳಿಕೆಯನ್ನು ಹೊಂದಿದ್ದರು, ಹಾಗೂ ಆಫ್ರಿಕನ್ ಮತ್ತು ಏಷ್ಯನ್-ಅಮೆರಿಕನ್ನರ ನಡುವಿನ ಗಣನೀಯವಾದ ಐಕ್ಯೂ ಅಂತರದ ಹೊರತಾಗಿಯೂ ಅಲ್ಪಸಂಖ್ಯಾತರ ಗುಂಪಿನಲ್ಲಿ ಏಷ್ಯನ್ ಅಮೆರಿಕನ್ನರು ಮಾತ್ರ ವ್ಹೈಟ್ ಕಾಲರ್ ವೃತ್ತಿಗಳನ್ನು(ಮ್ಯಾನೇಜ್‌ಮೆಂಟ್, ವೃತ್ತಿಪರ ಮತ್ತು ಸಂಬಂಧಿಸಿದ ಕ್ಷೇತ್ರಗಳು) ಹೊಂದುವ ಸಾಧ್ಯತೆ ಜಾಸ್ತಿಯಾಗಿತ್ತು. === ಐಕ್ಯೂ ಜತೆಗಿನ ಇತರ ಅನುರೂಪತೆಗಳು === ಇದರ ಜತೆಗೇ ಐಕ್ಯೂ ಮತ್ತು ಆರೋಗ್ಯ, ಹಿಂಸಾತ್ಮಕ ಅಪರಾಧಗಳು, ರಾಜ್ಯದ ಒಟ್ಟು ಉತ್ಪಾದನೆ, ಮತ್ತು ಸರ್ಕಾರದ ಸಫಲತೆಯ ಜತೆಗಿನ ಅನುರೂಪತೆಗಳು 2006ರ ಪ್ರಕಟಣೆಯಾದ ನ ಲೇಖನವೊಂದರ ವಿಷಯವಾಗಿದೆ. ಈ ಲೇಖನವು ಯು.ಎಸ್. ರಾಜ್ಯಗಳ ಐಕ್ಯೂಗಳ ಸರಾಸರಿಗಳನ್ನು ಫೆಡರಲ್ ಸರ್ಕಾರದ ಪರೀಕ್ಷೆಯ ಗಣಿತ ಮತ್ತು ಓದುವಿಕೆಯ ಪರೀಕ್ಷೆಗಳನ್ನು ಸಂಪನ್ಮೂಲವಾಗಿ ಬಳಸಿಕೊಂಡು ವಿಭಾಗಿಸುತ್ತದೆ. ದೊಡ್ಡಪ್ರಮಾಣದ ಡೇನಿಶ್ ಮಾದರಿಯೊಂದರಲ್ಲಿ ಐಕ್ಯೂ ಫಲಿತಾಂಶಗಳು ಮತ್ತು ಬಾಲಾಪರಾಧಗಳ ಸಂಖ್ಯೆಯ ಅನುರೂಪತೆಯು -0.19 ಇದ್ದಿತು; ಸಾಮಾಜಿಕ ಸ್ತರದ ಅಂಶವನ್ನು ನಿಯಂತ್ರಿಸಿದಾಗ ಈ ಅನುರೂಪತೆಯು -0.17ಕ್ಕೆ ಇಳಿಯಿತು. ಇದೇ ರೀತಿಯಾಗಿ, ಹೆಚ್ಚಿನ "ಋಣಾತ್ಮಕ ಫಲಿತಾಂಶ"ಗಳ ಸಾಧ್ಯವ್ಯತ್ಯಾಸಗಳು ಸಾಮಾನ್ಯವಾಗಿ 0.20ಗಿಂತ ಕಡಿಮೆಯಾಗಿದ್ದು, ಇದರ ಅರ್ಥವು ಪರೀಕ್ಷೆಯ ಫಲಿತಾಂಶಗಳು ತಮ್ಮ ಒಟ್ಟು ಸಾಧ್ಯವ್ಯತ್ಯಾಸಗಳೊಂದಿಗೆ ಶೇಕಡಾ 4ಕ್ಕಿಂತಲೂ ಕಡಿಮೆ ಸಂಯೋಜನೆಯನ್ನು ಹೊಂದಿವೆ ಎಂಬುದಾಗಿದೆ. ಸಾಮಾಜಿಕ ಪರಿಣಾಮಗಳು ಮತ್ತು ಸೈಕೋಮೆಟ್ರಿಕ್ ಸಾಮರ್ಥ್ಯಗಳ ನಡುವಿನ ಕಾರಣಾತ್ಮಕ ಕೊಂಡಿಗಳು ಪರೋಕ್ಷವಾಗಿರಬಹುದು ಎಂದು ಅರಿತುಕೊಳ್ಳುವುದು ಬಹಳ ಮುಖ್ಯ. ಶಾಲಾಕಾರ್ಯಗಳಲ್ಲಿ ಒಳ್ಳೆಯ ಫಲಿತಾಂಶಗಳನ್ನು ಗಳಿಸಲು ಸಾಧ್ಯವಾಗದ ಮಗುವಿನಲ್ಲಿ ಏಕಾಂಗಿಭಾವ ಮೂಡಬಹುದು. ಇದರ ಪರಿಣಾಮವಾಗಿ ಅವರು ಒಳ್ಳೆಯ ಫಲಿತಾಂಶ ಗಳಿಸುವ ಮಗುವಿಗೆ ಹೋಲಿಸಿದರೆ ಬಾಲಾಪರಾಧ ಚಟುವಟಿಕೆಗಳಲ್ಲಿ ತೊಡಗುವ ಸಾಧ್ಯತೆಗಳು ಜಾಸ್ತಿ. ಕೆಲವು ಖಾಯಿಲೆಗಳ ಜತೆಗೂ ಕೂಡ ಐಕ್ಯೂ ಋಣಾತ್ಮಕ ಅನುರೂಪತೆಯನ್ನು ಹೊಂದಿದೆ.ಟ್ಯಾಂಬ್ಸ್ ಎಟ್ ಆಲ್. ಕಂಡುಹಿಡಿದಂತೆ ವೃತ್ತೀಯ ಸ್ಥಿತಿಗತಿಗಳು, ಶೈಕ್ಷಣಿಕ ಸಾಧನೆ, ಮತ್ತು ಐಕ್ಯೂಗಳು ವೈಯುಕ್ತಿಕವಾಗಿ ಅನುವಂಶೀಯವಾಗಿವೆ; ಮತ್ತು " ಶೈಕ್ಷಣಿಕ ಸಾಧನೆಯ ಮೇಲೆ ಪ್ರಭಾವ ಬೀರುವ ಅನುವಂಶೀಯ ಸಾಧ್ಯವ್ಯತ್ಯಾಸಗಳು...ವೃತ್ತೀಯ ಸ್ಥಿತಿಯ ಅನುವಂಶೀಯ ಸಾಧ್ಯವ್ಯತ್ಯಾಸಗಳ ಸರಿಸುಮಾರು ನಾಲ್ಕನೇ ಒಂದು ಭಾಗದಷ್ಟು ಐಕ್ಯೂನ ಅನುವಂಶೀಯ ಸಾಧ್ಯವ್ಯತ್ಯಾಸಗಳ ಸುಮಾರು ಅರ್ಧಭಾಗದಷ್ಟಕ್ಕೆ ತನ್ನ ಕೊಡುಗೆಯನ್ನು ನೀಡುತ್ತದೆ". ಯು.ಎಸ್.ನ ಒಡಹುಟ್ಟಿದವರ ಒಂದು ಮಾದರಿಯ ಬಗ್ಗೆ ವರದಿ ಮಾಡುತ್ತಾ ರೋವ್ ಎಟ್ ಆಲ್. ಶಿಕ್ಷಣ ಮತ್ತು ಆದಾಯಗಳಲ್ಲಿನ ಅಸಮಾನತೆಯು ಮುಖ್ಯವಾಗಿ ಅನುವಂಶೀಯವಾಗಿದ್ದು, ಇದರ ಜತೆಗೇ ಪರಿಸರದ ಅಂಶಗಳೂ ಕೂಡ ಉಪಪಾತ್ರವನ್ನು ವಹಿಸಿದ್ದುವೆಂದಿದ್ದಾರೆ. == ಸಾರ್ವಜನಿಕ ನೀತಿಗಳು == ಟೆಂಪ್ಲೇಟು:/ ಯುನೈಟೆಡ್ ಸ್ಟೇಟ್ಸ್ನ ಕೆಲವು ಸಾರ್ವಜನಿಕ ನೀತಿ ಮತ್ತು ಕಾನೂನುಗಳು, ಉದಾ. ಮಿಲಿಟರಿ ಸೇವೆಯ ಬಗ್ಗೆ, ಶಿಕ್ಷಣ, ಸಾರ್ವಜನಿಕ ಹಿತಾಸಕ್ತಿ, ಅಪರಾಧ, ಹಾಗೂ ಉದ್ಯೋಗ ವಿಭಾಗಗಳು ತಮ್ಮ ನಿರ್ಧಾರಗಳಲ್ಲಿ ಒಬ್ಬ ವ್ಯಕ್ತಿಯ ಐಕ್ಯೂ ಅಥವಾ ಅದರದೇ ರೀತಿಯ ಮಾಪನಗಳನ್ನು ಅಳವಡಿಸಿಕೊಳ್ಳುತ್ತವೆ. ಆದರೆ, 1971ರ . .ರ ಕೇಸ್‌ನಲ್ಲಿ, ಜನಾಂಗೀಯ ಅಲ್ಪಸಂಖ್ಯಾತರ ಉದ್ಯೋಗಾವಕಾಶಗಳ ಮೇಲೆ ವ್ಯತಿರಿಕ್ತ ಪರಿಣಾಮಗಳನ್ನು ಬೀರುವ ಆಚರಣೆಗಳನ್ನು ನಿರ್ಮೂಲನ ಮಾಡುವ ಸಲುವಾಗಿ ಯು.ಎಸ್.ನ ಸುಪ್ರೀಮ್ ಕೋರ್ಟ್ ಉದ್ಯೋಗ ನೀಡುವಾಗ ಐಕ್ಯೂ ಮಾಪನದ ಬಳಕೆಯನ್ನು ಅಪರೂಪದ ಸಂದರ್ಭಗಳನ್ನು ಹೊರತುಪಡಿಸಿ ಇನ್ನೆಲ್ಲ ಕಡೆಗಳಲ್ಲಿ ನಿಷೇಧಿಸಿತು. ಅಂತರ್ರಾಷ್ಟ್ರೀಯ ಸ್ತರದಲ್ಲಿ ಆಹಾರಪೋಷಣೆಯನ್ನು ಅಭಿವೃದ್ಧಿಗೊಳಿಸಿ ನ್ಯೂರೋಟಾಕ್ಸಿನ್ಗಳನ್ನು ನಿರ್ಬಂಧಿಸುವಂತಹ ಕೆಲವಾರು ಸಾರ್ವಜನಿಕ ನೀತಿಗಳು ತಮ್ಮ ಗುರಿಗಳಲ್ಲಿ ಬುದ್ಧಿಮತ್ತೆಯಲ್ಲಿನ ಇಳಿಕೆಯನ್ನು ಕಡಿಮೆಮಾಡುವುದನ್ನೂ ಸೇರಿಸಿಕೊಂಡಿವೆ. == ವಿಮರ್ಶೆ ಮತ್ತು ವಿಚಾರಗಳು == === ಬಿನೆಟ್ === ಫ್ರೆಂಚ್ ಮನಶಾಸ್ತ್ರಜ್ಞ ಆಲ್‌ಫ್ರೆಡ್ ಬಿನೆಟ್ ಐಕ್ಯೂ ಪರೀಕ್ಷೆಗಳ ಅಳತೆಗಳು ಬುದ್ಧಿಮತ್ತೆಯನ್ನು ಅಳೆಯುವ ಯೋಗ್ಯ ಸಾಧನಗಳು ಎಂದು ನಂಬುತ್ತಿರಲಿಲ್ಲ. ಅವರು "ಇಂಟೆಲಿಜೆನ್ಸ್ ಕ್ವೋಶಿಯೆಂಟ್" ಎಂಬ ಪದವನ್ನು ಕಂಡುಹಿಡಿಯಲೂ ಇಲ್ಲ ಅಥವಾ ಅದರ ಸಂಖ್ಯಾ ಉಕ್ತಿಯನ್ನು ಬೆಂಬಲಿಸಲೂ ಇಲ್ಲ. ಅವರು ಈ ರೀತಿಯಾಗಿ ಹೇಳಿಕೆ ನೀಡಿದರು: , , , , .ಬಿನೆಟ್‌ರವರು ಶಾಲಾ ಪಾಠ್ಯಕ್ರಮದೊಂದಿಗೆ ಹೊಂದಿಕೊಳ್ಳಲು ವಿಶೇಷ ಸಹಾಯದ ಅವಶ್ಯಕತೆಯಿರುವ ವಿದ್ಯಾರ್ಥಿಗಳನ್ನು ಗುರುತಿಸುವ ಸಲುವಾಗಿ ಬಿನೆಟ್-ಸೈಮನ್ ಬುದ್ಧಿಮತ್ತೆ ಪರೀಕ್ಷೆಯನ್ನು ವಿನ್ಯಾಸಗೊಳಿಸಿದ್ದರು. ಸರಿಯಾದ ಪರಿಹಾರೋಪಾಯಗಳನ್ನುಳ್ಳ ಶಿಕ್ಷಣ ಕಾರ್ಯಕ್ರಮಗಳ ಮೂಲಕ ಎಲ್ಲಾ ವಿದ್ಯಾರ್ಥಿಗಳೂ, ಯಾವುದೇ ಹಿನ್ನೆಲೆಯಿಂದ ಬಂದವರಾಗಿದ್ದರೂ ಕೂಡ ಶಾಲೆಯಲ್ಲಿ ಚೆನ್ನಾಗಿ ಕಾರ್ಯನಿರ್ವಹಣೆ ಮಾಡಬಲ್ಲರು ಎಂದು ಅವರು ವಾದಿಸಿದರು. ಬುದ್ಧಿಮತ್ತೆಯು ಒಂದು ಅಳೆಯಬಲ್ಲ, ನಿಖರವಾದ ಅಂಶವೆಂದು ಅವರು ನಂಬುತ್ತಿರಲಿಲ್ಲ.ಬಿನೆಟ್ ಈ ರೀತಿಯಾಗಿ ಎಚ್ಚರಿಕೆ ನೀಡಿದರು: ' , . ; . === ದ ಮಿಸ್‌ಮೆಶರ್ ಆಫ್ ಮ್ಯಾನ್ === ಕೆಲವು ವಿಜ್ಞಾನಿಗಳು ಸಂಪೂರ್ಣವಾಗಿ ಸೈಕೋಮೆಟ್ರಿಕ್ಸ್ ಬಗೆಗೇ ಸಂಶಯವನ್ನು ಹೊಂದಿದ್ದಾರೆ. ದ ಮಿಸ್‌ಮೆಶರ್ ಆಫ್ ಮ್ಯಾನ್ ನಲ್ಲಿ, ಹಾರ್ವರ್ಡ್ ಪ್ರೊಫೆಸರ್ ಮತ್ತು ಪೇಲಿಯೆಂಟಾಲಜಿಸ್ಟ್ ಸ್ಟೀಫನ್ ಜೇ ಗೌಲ್ಡ್ಬುದ್ಧಿಮತ್ತೆಯ ಪರೀಕ್ಷೆಗಳು ದೋಷಪೂರಿತ ನಂಬುವಳಿಕೆಗಳನ್ನು ಆಧರಿಸಿವೆಯೆಂದೂ ವಾದಿಸಿದರಲ್ಲದೆ ಇವು ಐತಿಹಾಸಿಕವಾಗಿ ವೈಜ್ಞಾನಿಕ ಜನಾಂಗೀಯ ದ್ವೇಷಕ್ಕೆ ಆಧಾರವಾಗಿ ಬಳಸಲ್ಪಟ್ಟದ್ದನ್ನೂ ತೋರಿಸಿಕೊಟ್ಟರು.. ಅವರು ತಮ್ಮ ಅಭಿಪ್ರಾಯವನ್ನು ಹೀಗೆ ಬರೆದಿದ್ದಾರೆ: … , , , , —, , — .(. 24–25) ಪುಸ್ತಕದ ಹೆಚ್ಚಿನ ಭಾಗದಲ್ಲಿ ಐಕ್ಯೂನ ಪರಿಕಲ್ಪನೆಯನ್ನು ಟೀಕಿಸಿದ ಅವರು, ಐಕ್ಯೂ ಪರೀಕ್ಷೆಗಳನ್ನು ಏಕೆ ರೂಪಿಸಲಾಯಿತೆನ್ನುವ ಬಗೆಗಿನ ಐತಿಹಾಸಿಕ ಚರ್ಚೆ ಮತ್ತು ಎಂಬುದು ಕೇವಲ ಗಣಿತದ ಮಾನವನಿರ್ಮಿತ ಅಂಶ ಏಕಾಗಿದೆ ಎಂಬ ಬಗೆಗಿನ ತಾಂತ್ರಿಕ ಚರ್ಚೆಯನ್ನೂ ಇದರಲ್ಲಿ ಒಳಗೊಂಡರು. ಈ ಪುಸ್ತಕದ ನಂತರದ ಆವೃತ್ತಿಗಳು ದ ಬೆಲ್ ಕರ್ವ್ನ ಪರಾಮರ್ಶೆಯನ್ನೂ ಒಳಗೊಂಡಿದ್ದವು. === ಐಕ್ಯೂ ಮತ್ತು ಬುದ್ಧಿವಂತಿಕೆಯ ನಡುವಿನ ಸಂಬಂಧ === 0}ಶಿಪ್ಪೆನ್ಸ್‌ಬರ್ಗ್ ವಿಶ್ವವಿದ್ಯಾನಿಲಯದ ಡಾ. ಸಿ.ಜಾರ್ಜ್ ಬೋರೀ ಅವರ ಪ್ರಕಾರ, ಬುದ್ಧಿಮತ್ತೆ ಎನ್ನುವುದು ಒಬ್ಬ ಮನುಷ್ಯನ (1)ಜ್ಞಾನವನ್ನು ಗಳಿಸುವ ಸಾಮರ್ಥ್ಯ (ಎಂದರೆ ಕಲಿಯುವುದು ಮತ್ತು ಅರ್ಥೈಸಿಕೊಳ್ಳುವುದು), (2)ಜ್ಞಾನದ ಪ್ರಯೋಗ ಮಾಡುವ ಸಾಮರ್ಥ್ಯ (ತೊಂದರೆಗಳನ್ನು ಪರಿಹರಿಸುವುದು), ಮತ್ತು (3)ಅಮೂರ್ತ ತರ್ಕಗಳಲ್ಲಿ ತೊಡಗುವ ಸಾಮರ್ಥ್ಯ. ಅದು ಒಬ್ಬ ವ್ಯಕ್ತಿಯ ಬೌದ್ಧಿಕ ಬಲ ಮತ್ತು ಒಂದು ವ್ಯಕ್ತಿತ್ವದ ಸಂಪೂರ್ಣ ಆರೋಗ್ಯಕ್ಕೆ ಬಹಳ ಅವಶ್ಯಕವಾದುದಾಗಿದೆ. ಮನಶಾಸ್ತ್ರಜ್ಞರು ಇದನ್ನು ಕಳೆದ ಒಂದು ಶತಮಾನದಿಂದಲೂ ಅಳೆಯಲು ಪ್ರಯತ್ನಿಸಿದ್ದಾರೆ. ಬುದ್ಧಿಮತ್ತೆಯನ್ನು ಅಳೆಯಲು ಹಲವು ಇತರ ವಿಧಾನಗಳನ್ನು ಪ್ರಸ್ತಾವಿಸಲಾಗಿದೆ. ಡೇನಿಯೆಲ್ ಶ್ಯಾಕ್ಟರ್, ಡೇನಿಯೆಲ್ ಗಿಲ್ಬರ್ಟ್, ಮತ್ತಿತರರು ಬುದ್ಧಿಮತ್ತೆಯನ್ನು ವಿವರಿಸಲು ಸಾಮಾನ್ಯ ಬುದ್ಧಿವಂತಿಕೆ ಮತ್ತು ಐಕ್ಯೂಗಳನ್ನೂ ಮೀರಿ ಮುಂದೆ ಸಾಗಿದ್ದಾರೆ. === ಪರೀಕ್ಷಾ ಪಕ್ಷಪಾತ === Associationನ ವರದಿ : ನ ಪ್ರಕಾರ ಸಾಮಾಜಿಕ ಸಾಧನೆಗಳನ್ನು ಸೂಚಿಸುವ ಐಕ್ಯೂ ಪರೀಕ್ಷೆಗಳು ಆಫ್ರಿಕನ್ ಮೂಲದ ಜನರ ಬಗ್ಗೆ ಪಕ್ಷಪಾತ ಮಾಡುವುದಿಲ್ಲ, ಏಕೆಂದರೆ ಅವು ಶಾಲಾ ಸಾಧನೆಯಂತಹ ಭವಿಷ್ಯಕಾಲದ ಸಾಧನೆಗಳ ಬಗ್ಗೆ ಸೂಚನೆ ನೀಡುತ್ತವೆ ಮತ್ತು ಇದು ಯುರೋಪಿಯನ್ ಮೂಲದ ಜನರ ಭವಿಷ್ಯಕಾಲದ ಕಾರ್ಯನಿರ್ವಹಣೆಗೂ ಅನ್ವಯವಾಗುತ್ತದೆ. ಆದರೆ, ಬೇರೆ ಸಂದರ್ಭಗಳಲ್ಲಿ ಬಳಸಿದಾಗ ಐಕ್ಯೂ ಪರೀಕ್ಷೆಗಳು ಪಕ್ಷಪಾತವನ್ನು ತೋರಿಸಲೂ ಬಹುದು. 2005ರ ಒಂದು ಅಧ್ಯಯನವು "ಭವಿಷ್ಯದ ಬಗೆಗೆ ಹೇಳುವುದರ ನ್ಯಾಯಸಮ್ಮತ ಸಮರ್ಥನೆಯಲ್ಲಿ ವ್ಯತ್ಯಾಸಗಳಿರುವುದು - ಪರೀಕ್ಷೆಯಲ್ಲಿ ಇರಬಹುದಾದ ಸಾಂಸ್ಕೃತಿಕ ಪ್ರಭಾವಗಳು - ಅನ್ನು ಮೆಕ್ಸಿಕನ್ ಅಮೆರಿಕನ್ ವಿದ್ಯಾರ್ಥಿಗಳ ಅರಿವಿನ ಸಾಮರ್ಥ್ಯವನ್ನು ಅಳೆಯುವಲ್ಲಿ ಅಸಮರ್ಥವನ್ನಾಗಿ ಮಾಡುತ್ತದೆಂದು ಸೂಚಿಸುತ್ತದೆ," ಎಂದು ಹೇಳಿಕೆ ನೀಡುವುದರ ಮೂಲಕ ಮಾದರಿಯಾಗಿ ಬಳಸಲಾದ ಬಿಳಿಯ ವಿದ್ಯಾರ್ಥಿಗಳಿಗೆ ಸಂಬಂಧಿಸಿದಂತೆ ಧನಾತ್ಮಕವಾಗಿ ದುರ್ಬಲವಾದ ಪರಸ್ಪರ ಸಂಬಂಧವನ್ನು ಸೂಚಿಸಿತು. ಇತ್ತೀಚೆಗಿನ ಹಲವು ಅಧ್ಯಯನಗಳು ಐಕ್ಯೂ ಪರೀಕ್ಷೆಗಳನ್ನು ಸೌಥ್ ಆಫ್ರಿಕಾದಲ್ಲಿ ಬಳಸಿದಾಗ ಅವುಗಳ ಸಾಂಸ್ಕೃತಿಕ-ಸಮಂಜಸತೆ ಎಂತಹದ್ದಾಗಿರುವುದೆಂದು ಪ್ರಶ್ನಿಸುತ್ತವೆ. ಸ್ಟ್ಯಾನ್‌ಫೋರ್ಡ್-ಬಿನೆಟ್‌ನಂತಹ ಬುದ್ಧಿಮತ್ತೆಯ ಪರೀಕ್ಷೆಗಳು ಸಾಮಾನ್ಯವಾಗಿ 0}ಆಟಿಸಮ್ ಮತ್ತು ಡಿಸ್‌ಲೆಕ್ಸಿಯಾವನ್ನು ಹೊಂದಿದ ಮಕ್ಕಳಿಗೆ ಹೊಂದುವಂತೆ ಇರುವುದಿಲ್ಲ; ಇದಕ್ಕೆ ಪರ್ಯಾಯವಾಗಿ ಬೆಳವಣಿಗೆಯ ಅಥವಾ ಹೊಂದಾಣಿಕೆಯ ಪರಿಣತಿಗಳನ್ನು ಬಳಸುವುದರಿಂದ ಆಟಿಸ್ಟಿಕ್ ಮಕ್ಕಳ ಬುದ್ಧಿಮತ್ತೆಯನ್ನು ಸರಿಯಾಗಿ ಅಳೆಯಲು ಸಾಧ್ಯವಾಗುವುದಿಲ್ಲ, ಮತ್ತು ಇದರಿಂದಾಗೆ ಹೆಚ್ಚಿನ ಆಟಿಸ್ಟಿಕ್ ಮಕ್ಕಳು ಮಾನಸಿಕವಾಗಿ ನ್ಯೂನತೆಯನ್ನುಳ್ಳವರೆಂಬ ಭಾವನೆ ಮೂಡುವಂತಾಗಿದೆ. === ಹಳತಾಗಿಹೋದ ವಿಧಾನ === 2006ರಲ್ಲಿ ಪ್ರಕಟವಾದ ಲೇಖನವೊಂದು ಮುಖ್ಯವಾಹಿನಿಯ ಸಮಕಾಲೀನ ಪರೀಕ್ಷಾ ವಿಶ್ಲೇಷಣೆಯು ಈ ಕ್ಷೇತ್ರದ ಗಣನೀಯವಾದ ಹೊಸ ಬೆಳವಣಿಗೆಗಳನ್ನು ಪ್ರತಿಬಿಂಬಿಸುವುದಿಲ್ಲವೆಂದೂ "ಇನ್ನೂ 1950ರ ದಶಕದಲ್ಲಿದ್ದಂತಹ ಸೈಕೋಮೆಟ್ರಿಕ್ ಸ್ಥಿತಿಗತಿಗಳನ್ನೇ ಹೋಲುತ್ತಿದೆ" ಎಂದೂ ವಾದಿಸುತ್ತದೆ. ಈ ಲೇಖನವು ಇದರ ಜತೆಗೇ ಪರೀಕ್ಷೆಗಳು ಪಕ್ಷಪಾತ ಮಾಡುವುದಿಲ್ಲವಾದರೂ ಹಳತಾಗಿಹೋಗಿರುವ ವಿಧಾನಗಳನ್ನು ಬಳಸುತ್ತವೆಯೆಂದು ತೋರಿಸಲು ಇತ್ತೀಚೆಗಿನ ಕೆಲವು ಅತ್ಯಂತ ಪ್ರಭಾವಶಾಲಿಯಾದ ಗುಂಪು ವ್ಯತ್ಯಾಸಗಳ ಬಗೆಗಿನ ಅಧ್ಯಯನಗಳ ಉದಾಹರಣೆಗಳನ್ನು ನೀಡುತ್ತದೆ. ಕೆಲವರ ವಾದದ ಪ್ರಕಾರ ಐಕ್ಯೂ ಫಲಿತಾಂಶಗಳನ್ನು ಬಡತನವನ್ನು ಕಡಿಮೆ ಮಾಡಲು ಪ್ರಯತ್ನಿಸದಿರುವುದಕ್ಕಾಗಿ ಅಥವಾ ಜೀವನಮಟ್ಟವನ್ನು ಅಭಿವೃದ್ಧಿಪಡಿಸಲು ಪ್ರಯತ್ನಿಸದಿರುವುದಕ್ಕೆ ಸಬೂಬುಗಳಂತೆ ಬಳಸಿಕೊಳ್ಳಲಾಗುತ್ತಿದೆ. ಐತಿಹಾಸಿಕವಾಗಿ ಕಡಿಮೆ ಬುದ್ಧಿಮತ್ತೆಯನ್ನು ಊಳಿಗಮಾನ್ಯ ಪದ್ಧತಿಯನ್ನು ಮತ್ತು ಹೆಂಗಸರನ್ನು ಅಸಮಾನವಾಗಿ ಕಾಣುವುದನ್ನು ಸಮರ್ಥಿಸಿಕೊಳ್ಳಲು ಬಳಸಿಕೊಳ್ಳಲಾಗಿದೆ(ನೋಡಿ ಲಿಂಗ ಮತ್ತು ಬುದ್ಧಿಮತ್ತೆ). ಇದಕ್ಕೆ ವಿರುದ್ಧವಾಗಿ ಇನ್ನು ಕೆಲವರು "ಉನ್ನತ-ಐಕ್ಯೂ ಹೊಂದಿರುವ ಬುದ್ಧಿಜೀವಿಗಳು" ಅಸಮಾನತೆಗೆ ಕಾರಣವೆಂದು ಒಪ್ಪಿಕೊಳ್ಳಲು ನಿರಾಕರಿಸುವುದು ಅನೈತಿಕವಾದುದು ಎಂದು ವಾದಿಸುತ್ತಾರೆ. === ಅಮೆರಿಕನ್ ಸೈಕಲಾಜಿಕಲ್ ಅಸೋಸಿಯೇಶನ್‌ನ ವಿಚಾರಗಳು === ದ ಬೆಲ್ ಕರ್ವ್ ಯ ಸುತ್ತಮುತ್ತಲಿನ ವಿವಾದಗಳಿಗೆ ಪ್ರತಿಕ್ರಿಯೆಯಾಗಿ ಅಮೆರಿಕನ್ ಸೈಕಲಾಜಿಕಲ್ ಅಸೋಸಿಯೇಶನ್ನ ಬೋರ್ಡ್ ಆಫ್ ಸೈಂಟಿಫಿಕ್ ಅಫೇರ್ಸ್ 1995ರಲ್ಲಿ ಬುದ್ಧಿವಂತಿಕೆಯ ಸಂಶೋಧನೆಯ ಸ್ಥಿತಿಗತಿಗಳ ಬಗ್ಗೆ ಎಲ್ಲಾ ಪಕ್ಷಗಳವರೂ ಚರ್ಚೆಯಲ್ಲಿ ಬಳಸಬಹುದಾದಂತಹ ಸಹಮತದ ಹೇಳಿಕೆಯೊಂದನ್ನು ತಯಾರಿಸುವ ಸಲುವಾಗಿ ಕಾರ್ಯಾಚರಣೆ ಪಡೆಯೊಂದನ್ನು ನಿಯಮಿಸಿತು. ಈ ವರದಿಯ ಸಂಪೂರ್ಣ ಪಠ್ಯರೂಪವು ಈಗ ಹಲವಾರು ಜಾಲತಾಣಗಳಲ್ಲಿ ಲಭ್ಯವಿದೆ. ಈ ಲೇಖನದಲ್ಲಿ ಅಸೊಸಿಯೇಶನ್‌ನ ಪ್ರತಿನಿಧಿಗಳು ಐಕ್ಯೂಗೆ ಸಂಬಂಧಿಸಿದ ಪುಸ್ತಕಗಳನ್ನು ಆಗಾಗ ರಾಜಕೀಯ ಪರಿಣಾಮಗಳನ್ನು ಗಮನದಲ್ಲಿಟ್ಟುಕೊಂಡು ಬರೆಯಲಾಗುತ್ತದೆಂಬ ವಿಚಾರದ ಬಗ್ಗೆ ವಿಷಾದ ವ್ಯಕ್ತಪಡಿಸಿದ್ದಾರೆ: "ಹೆಚ್ಚಿನ ಸಂಶೋಧನಾ ಫಲಿತಾಂಶಗಳನ್ನು ಅವುಗಳ ಅರ್ಹತೆ ಅಥವಾ ವೈಜ್ಞಾನಿಕ ತರ್ಕಬದ್ಧತೆಯ ಬದಲಾಗಿ ಅವುಗಳ ರಾಜಕೀಯ ವಿವಕ್ಷೆಯ ಆಧಾರದ ಮೇಲೆ ನಿರ್ಧರಿಸಲಾಯಿತು." ಕಾರ್ಯಚರಣೆಯು ಐಕ್ಯೂ ಫಲಿತಾಂಶಗಳು ಶಾಲಾ ಸಾಧನೆಗಳಲ್ಲಿನ ವ್ಯಕ್ತಿಗತ ವ್ಯತ್ಯಾಸಗಳ ಬಗ್ಗೆ ಆಧಾರಸಹಿತವಾದ ಹೆಚ್ಚು ನಿಖರವಾದ ಭವಿಷ್ಯನುಡಿಯಬಲ್ಲವು ಎಂಬ ತೀರ್ಮಾನಕ್ಕೆ ಬಂದಿತು. ವಿದ್ಯಾಭ್ಯಾಸ, ಕೌಟುಂಬಿಕ ಹಿನ್ನೆಲೆಯಂತಹ ವ್ಯತ್ಯಾಸ ಸಾಧ್ಯ ಅಂಶಗಳನ್ನು ಅಂಕಿಅಂಶಗಳಿಂದ ನಿಯಂತ್ರಿಸಿದಾಗಲೂ ಕೂಡ ವಯಸ್ಕ ವೃತ್ತೀಯ ಸ್ಥಿತಿಯ ಬಗೆಗಿನ ಐಕ್ಯೂನ ಭವಿಷ್ಯವು ನಿಖರವಾಗಿರುವುದೆಂದು ಅವರು ದೃಢಪಡಿಸಿದ್ದಾರೆ. ಅನುವಂಶೀಯತೆಯು ಬುದ್ಧಿವಂತಿಕೆಯಲ್ಲಿ ಕಂಡುಬರುವ ವೈಯುಕ್ತಿಕ ವ್ಯತ್ಯಾಸಗಳ ಮೇಲೆ ಗಣನೀಯ ಪರಿಣಾಮ ಬೀರುತ್ತದೆಯೆಂದೂ, ಜೀನ್‌ಗಳು ಮತ್ತು ಪರಿಸರವು ಸಂಕೀರ್ಣವಾದ ಜಂಟಿತನವು ಬೌದ್ಧಿಕ ಸಾಮರ್ಥ್ಯದ ಬೆಳವಣಿಗೆಗೆ ಅತ್ಯಂತ ಅವಶ್ಯಕವೆಂದು ಅವರು ಕಂಡುಹಿಡಿದರು. ಅತಿಯಾದ ಅಲ್ಪಾಹಾರವನ್ನು ಬಿಟ್ಟರೆ ಬಾಲ್ಯದಲ್ಲಿ ನೀಡಲಾಗುವ ಆಹಾರವು ಬುದ್ಧಿಮತ್ತೆಯ ಮೇಲೆ ಪರಿಣಾಮ ಬೀರುವುದರ ಬಗ್ಗೆ ಇರುವ ಸಾಕ್ಶ್ಯಾಧಾರಗಳು ಬಹಳ ಕಡಿಮೆ ಎಂದು ಅವರು ಹೇಳಿಕೆ ನೀಡುತ್ತಾರೆ. ಈ ಕಾರ್ಯಾಚರಣೆ ಪಡೆಯು ಬಿಳಿಯ ಮತ್ತು ಕಪ್ಪು ಜನಾಂಗಗಳವರ ನಡುವಿನ ಸರಾಸರಿ ಐಕ್ಯೂ ಎಣಿಕೆಯಲ್ಲಿ ಅಪಾರ ವ್ಯತ್ಯಾಸವಿದೆಯೆಂದೂ, ಇದಕ್ಕಾಗಿ ಪರೀಕ್ಷೆಗಳನ್ನು ರೂಪಿಸಿರುವ ಕ್ರಮವನ್ನು ದೂಷಿಸಲಾಗದೆಂದೂ ಒಪ್ಪಿಕೊಳ್ಳುತ್ತದೆ. ಸಾಮಾಜಿಕ ಸ್ಥಿತಿಗತಿ ಮತ್ತು ಸಾಂಸ್ಕೃತಿಕ ವ್ಯತ್ಯಾಸಗಳನ್ನು ಆಧರಿಸಿದ ವಿವರಣೆಗಳು ಸಾಧ್ಯವೆಂದೂ, ಹಲವು ಜನಸಂಖ್ಯೆಗಳಲ್ಲಿ ಪರಿಸರಕ್ಕೆ ಸಂಬಂಧಿಸಿದ ಅಂಶಗಳು ಪರೀಕ್ಷೆಯ ಸರಾಸರಿ ಫಲಿತಾಂಶಗಳನ್ನು ಗಣನೀಯವಾಗಿ ಏರಿಸಿವೆ ಎಂದೂ ಈ ಕಾರ್ಯಾಚರಣೆ ಪಡೆಯು ಸೂಚಿಸುತ್ತದೆ. ಅನುವಂಶೀಯ ಕಾರಣಗಳ ಬಗ್ಗೆ ನೇರವಾದ ಸಾಕ್ಷ್ಯಾಧಾರಗಳು ಲಭ್ಯವಿಲ್ಲವೆಂದೂ, ಇರುವ ಸಾಕ್ಷ್ಯಾಧಾರಗಳು ಅನುವಂಶೀಯತೆಯ ಬಗೆಗಿನ ಪೂರ್ವಸಿದ್ಧಾಂತವನ್ನು ಬೆಂಬಲಿಸುವಲ್ಲಿ ವಿಫಲವಾಗಿವೆಯೆಂದೂ ಅವರು ಗಮನಿಸಿದರು. ಈ ಹೇಳಿಕೆಯನ್ನು ಪ್ರಕಟಿಸುತ್ತಿದ್ದ ಜರ್ನಲ್ ಅಮೆರಿಕನ್ ಸೈಕಲಾಜಿಸ್ಟ್, ನಂತರ ಜನವರಿ 1997ರಲ್ಲಿ ಹನ್ನೊಂದು ಪರಾಮರ್ಶಕ ಪ್ರತಿಕ್ರಿಯೆಗಳನ್ನು ಪ್ರಕತಿಸಿತು, ಮತ್ತು ಇವುಗಳಲ್ಲಿ ಹಲವು ವ್ಯಾಖ್ಯಾನಗಳು ಈ ವರದಿಯು ಅರೆ-ಅನುವಂಶೀಯತೆಯ ಬಗೆಗಿನ ಸಾಕ್ಷ್ಯಾಧಾರಗಳನ್ನು ಸರಿಯಾದ ರೀತಿಯಲ್ಲಿ ಪರೀಕ್ಷಿಸುವಲ್ಲಿ ವಿಫಲವಾಯಿತೆಂದು ಎಂದು ವಾದ ಹೂಡಿದವಾಗಿದ್ದವು. == ಉನ್ನತ ಐಕ್ಯೂ ಹೊಂದಿದ ಸಮಾಜಗಳು == ಹಲವಾರು ಸಾಮಾಜಿಕ ಸಂಸ್ಥೆಗಳು, ಕೆಲವು ಬಹುರಾಷ್ಟ್ರೀಯ ಮಟ್ಟದವು, ತಮ್ಮ ಸಂಸ್ಥೆಗಳ ಸದಸ್ಯತ್ವವನ್ನು ಐಕ್ಯೂ ಬೆಲ್ ಕರ್ವ್‌ನ ಶೇಕಡಾ 98ರಷ್ಟು ಇಲ್ಲವೇ ಅದಕ್ಕೂ ಹೆಚ್ಚಿನ ಅಧಿಕೃತ ಫಲಿತಾಂಶ ಗಳಿಸಿದವರಿಗೆ ಮಾತ್ರ ಮೀಸಲಾಗಿಡುತ್ತವೆ (ಉದಾಹರಣೆಗೆ, , ಇವುಗಳಲ್ಲಿ ಅತ್ಯಂತ ಪ್ರಚಲಿತ ಹೆಸರು). ಇನ್ನೂ ಕೆಲವು ವಿಶೇಷ ಗುಂಪುಗಳಲ್ಲಿ 98ಕ್ಕೂ ಹೆಚ್ಚಿನ ಎಣಿಕೆಯ ಅವಶ್ಯಕತೆಯಿದೆ). == ಜನಪ್ರಿಯ ಸಂಸ್ಕೃತಿಯ ಬಳಕೆ == ಹಲವಾರು ವೆಬ್‌ಸೈಟ್ ‌ಗಳು ಮತ್ತು ಪತ್ರಿಕೆಗಳು ಐಕ್ಯೂ ಎಂಬ ಪದವನ್ನು ಬುದ್ಧಿವಂತಿಕೆಗೆ ಸಂಬಂಧಿಸದ, ಲೈಂಗಿಕ‍ಜ್ಞಾನವನ್ನೂ ಒಳಗೊಂಡಂತೆ ಹಲವಾರು ವಿಷಯಗಳಲ್ಲಿ ತಾಂತ್ರಿಕ ಅಥವಾ ಜನಪ್ರಿಯ ಜ್ಞಾನ ಪಡೆದಿರುವುದನ್ನು ಉಲ್ಲೇಖಿಸಲು ಬಳಸಿಕೊಳ್ಳುತ್ತವೆ. ಪೋಕರ್, ಮತ್ತು ಅಮೆರಿಕನ್ ಫುಟ್‌ಬಾಲ್, ಈ ರೀತಿಯ ವಿಷಯಗಳಲ್ಲಿ ಕೆಲವಾಗಿವೆ. ಸಾಧಾರಣವಾಗಿ ಈ ಪರೀಕ್ಷೆಗಳ ಗುಣಮಟ್ಟವನ್ನು ಅಳೆಯಲಾಗಿರುವುದಿಲ್ಲ ಮತ್ತು ಇವು ಬುದ್ಧಿವಂತಿಕೆಯ ಸಾಮಾನ್ಯ ವಿವರಣೆಗೆ ಹೊಂದಿಬರುವುದಿಲ್ಲ. ವೆಖ್‌ಸ್ಲರ್ ಅಡಲ್ಟ್ ಇಂಟಲಿಜೆನ್ಸ್ ಸ್ಕೇಲ್, ವೆಖ್‌ಸ್ಲರ್ ಇಂಟೆಲಿಜೆನ್ಸ್ ಸ್ಕೇಲ್ ಫಾರ್ ಚಿಲ್ಡ್ರನ್, ಸ್ಟ್ಯಾನ್‌ಫೋರ್ಡ್-ಬಿನೆಟ್, ವುಡ್‌ಕಾಕ್-ಜಾನ್ಸನ್ ಟೆಸ್ಟ್ಸ್ ಆಫ್ ಕಾಗ್ನಿಟಿವ್ ಎಬಿಲಿಟೀಸ್, ಅಥವಾ ಕಾಫ್ಮನ್ ಅಸೆಸ್‌ಮೆಂಟ್ ಬ್ಯಾಟರಿ ಫಾರ್ ಚಿಲ್ಡ್ರನ್-, ಮುಂತಾಗಿ ಹೆಸರಿಸಬಹುದಾದ ಉತ್ತಮವಾಗಿ ರೂಪಿಸಲಾದ ಬುದ್ಧಿವಂತಿಕೆ ಪರೀಕ್ಷೆಗಳು ಅವನ್ನು ತೆಗೆದುಕೊಂಡವರ ಫಲಿತಾಂಶಗಳನ್ನು ಇಂಟರ್ನೆಟ್‌ನಲ್ಲಿ ದೊರಕುವ ಸಾವಿರಾರು ’ಐಕ್ಯೂ’ ಪರೀಕ್ಷೆಗಳಂತೆ ಲೆಕ್ಕದ ಪ್ರಕಾರ ನಿಗದಿಪಡಿಸುವುದಷ್ಟೇ ಅಲ್ಲ, ಅವು ಫ್ಯಾಕ್ಟರ್ ಅನಾಲಿಸಿಸ್ ಅನ್ನು ಬಳಸಿಕೊಂಡು ಈ ಹಿಂದೆ ಬರೆ ಅಪ್ಪಟ ಬುದ್ಧಿವಂತಿಕೆಯನ್ನು ಮಾತ್ರ ಪ್ರತಿನಿಧಿಸುತ್ತವೆನ್ನಲಾದ ಅಂಶಗಳನ್ನು (ಉದಾ, ಫ್ಲೂಯಿಡ್ ಮತ್ತು ಕ್ರಿಸ್ಟಲೈಸ್ಡ್ ಇಂಟೆಲಿಜೆನ್ಸ್, ಸಕ್ರಿಯ ನೆನಪಿನ ಶಕ್ತಿ ಇತ್ಯಾದಿ) ಕೂಡ ಪರೀಕ್ಷಿಸುತ್ತಿದ್ದವು. ಇದು ಸಾವಿರಾರು ಆನ್‌ಲೈನ್ ಐಕ್ಯೂ ಪರೀಕ್ಷೆಗಳಿಂದ ಸಾಧ್ಯವಿದೆಯೆಂದು ಹೇಳಲಾಗದು, ಏಕೆಂದರೆ ಸಾರ್ವಜನಿಕರು ಈ ಪರೀಕ್ಷೆಗಳನ್ನು ತೆಗೆದುಕೊಳ್ಳಲಾರಂಭಿಸಿದಾಗಲೆ ಅವುಗಳ ವಿಶೇಷತೆ ಇಲ್ಲವಾಗಿಬಿಡುವುದು. == ಪರಾಮರ್ಶೆ ಪಟ್ಟಿಗಳು == ಐಕ್ಯೂ ಪರಾಮರ್ಶೆ ಪಟ್ಟಿಗಳನ್ನು ಮನಶಾಸ್ತ್ರಜ್ಞರು ಬುದ್ಧಿವಂತಿಕೆಯ ಪರಿಧಿಯನ್ನು ಬೇರ್ಪಡಿಸಿ ವಿವಿಧ ವಿಭಾಗಗಳಿಗೆ ಹೊಂದಿಸುವ ಸಲುವಾಗಿ ಶಿಫಾರಸು ಮಾಡುತ್ತಾರೆ. == ಇವನ್ನೂ ಗಮನಿಸಿ == == ಆಕರಗಳು == === ಟಿಪ್ಪಣಿಗಳು === === ಗ್ರಂಥಸೂಚಿ === == ಹೊರಗಿನ ಕೊಂಡಿಗಳು == - : 52 , , . : 2007-08-09 ವೇಬ್ಯಾಕ್ ಮೆಷಿನ್ ನಲ್ಲಿ. " " 2019-04-25 ವೇಬ್ಯಾಕ್ ಮೆಷಿನ್ ನಲ್ಲಿ.